text:
ဝီႇၶီႇၽီးတီးယႃးၼႆႉ ပဵꧣ် ပပ်ႉသႅၼ်သမ်ႇဢွၼ်ႇလၢႆးဢၼ်ၼိုင်ႈသေ ပဵၼ် လွင်ႈၵေႃႇသၢင်ႈ ပပ်ႉသႅၼ်သမ်ႇ ဢၼ်မီးၼမ်ႉၸႂ်ႉသုင်၊ ဢၼ်မီးလွင်ႈၶဵင်ႇၼပ်ႉယမ်ၼိူဝ်ၵၼ်၊ တီႈလွင်ႈၸႂ်ႉတိုဝ်းၼၼ်ႉၵေႃႈ ပဵၼ် တူင်ႇဝူင်း ဢွၼ်ႇလၢႆး ဢၼ်ၸိူဝ်း ၽူႈသူင်ၸႂ်ၶဝ် ၶဝ်ႈပႃးဝႆႉ ၵေႃႉလႂ်ၵေႃၼၼ်ႉယဝ်ႉ။ ယွၼ်ႉၼၼ် မီးဝႆႉၶေႃႈၵမ်ႈၽွင်း ဢၼ်ဝႃႈ ဝီႇၶီႇၽီးတီးယႃးၼႆႉ ဢမ်ႇၸႂ်ႈပဵၼ်သင် ဢၼ်ဝႃႈၼၼ်ႉယဝ်ႉ။
ဝီႇၶီႇၽီးတီးယႃးၼႆႉ ဢမ်ႇၸႂ်ႈပပ်ႉသႅၼ်သမ်ႇၼိူဝ်ၸေႈ ဢၼ်ၼိုင်ႈ[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈပပ်ႉသႅၼ်သမ်ႇၼိူဝ်ၸေႈသေ မၼ်းပဵၼ် လၢႆးၵၢၼ်ပပ်ႉသႅၼ်သမ်ႇ တီႇၵျိတ်ႇတႄႇ ဢၼ်ၼိုင်ႈယဝ်ႉ။ လိူဝ်သေ လွင်ႈမၵ်းမၼ်ႈၼႄႉၼွၼ်းလႆႈ လႄႈ ၸိူဝ်းဢၼ်ၼႄဝႆႉတၢင်ႇၸိူဝ်း တီႈၼႂ်းၼႃႈလိၵ်ႈၼႆႉသေ ဢၼ်ပဵၼ်ႁူဝ်ၼပ်ႉႁူဝ်ၶေႃႈ ဢၼ်ဝီႇၶီႇၽီးတီးယႃး ႁူမ်ႇငမ်းလႆႈ ဢမ်ႇၼၼ် ႁူဝ်ၼပ်ႉတင်းသဵင်ႈၼိူဝ် လွင်ႈတၢင်းၸိူဝ်းၼၼ်ႉ ဢမ်ႇလႆႈမီး လွင်ႈမၵ်းၶၢၼ်းသင်ဝႆႉ။ ၵူၺ်းၵႃႈဝႃႈ ၼင်ႇ § ၶေႃႈတၢင်း ဝီႇၶီႇၽီးတီးယႃး ဢၼ်ၼႄဝႆႉၽၢႆႇတႂ်ႈၼႆႉ မီးဝႆႉ လွင်ႈပႅၵ်ႈပိူင်ႈလမ်ႇလွင်ႈ တီႈၼႂ်းၵႄႈ ဢၼ်ႁဵတ်းသၢင်ႈ လႆႈ လႄႈ ဢၼ် ထုၵ်ႇ ႁဵတ်းသၢင်ႈၼၼ်ႉယဝ်ႉ။ ယွၼ်ႉၼၼ်လႄႈ ပိူင်ၵၢၼ်ဢၼ်ၼႆႉ မၼ်းဢမ်ႇၸႂ်ႈမႂ်တိုတ်း တွၼ်ႈတႃႇသုၼ်ႇၶဝ်ႈႁူမ်ႈသေ ၸိူဝ်းတေလႆႈႁဵတ်းၸွမ်းတႄႉ ပဵၼ် ပိူင်ၵၢၼ်လွင်ႈတၢင်း ဢၼ်ငမ်ႇမႅၼ်ႈ၊ ပိူင်လူင်မၼ်း ၸိူဝ်းပဵၼ်လွင်ႈတၢင်း ဢၼ်ၼႄဝႆႉတီႈ ပဝ်ႉမၢႆလူင်ႁႃႈယိူင်ႈၼၼ်ႉယဝ်ႉ။
ယွၼ်ႉမၼ်းမီးၽွၼ်းၵမ်းသိုဝ်ႈၼိူဝ် ႁူဝ်ၵမ်း ဢၼ်လူတ်ႇလူင်းၼႃႈလိၵ်ႈလႄႈ တွၼ်ႈတႃႇတေလႆႈထိင်းသိမ်းပၼ် သႅၼ်းသတ်ႉပွင်ႈၵႂၢမ်း ႁႂ်ႈမၼ်းသၢင်ႇထုၵ်ႇၼႆ မၼ်းလမ်ႇလွင်ႈ တွၼ်ႈတႃႇ ႁႂ်ႈၸႂ်ႉဝီႇၶီႇၽီးတီးယႃးလႆႈငၢႆႈငၢႆႈ (ပိူင်လူင်မၼ်း တွၼ်ႈတႃႇၽူႈၸိူဝ်းလူၸွမ်း dial-up လႄႈ mobile browserၼၼ်ႉ)ယဝ်ႉ။ ၸႅၵ်ႇဢဝ်ၸိူဝ်းပဵၼ်ပွင်ႈၵႂၢမ်း ဢၼ်ယၢဝ်းယၢဝ်းၼၼ်ႉသေ ၵူၺ်းဝႆႉပၼ် ႁူဝ်ႁုပ်ႈတီႈၵႅပ်ႈမၼ်းၼႆႉ မၼ်းပဵၼ် လွၵ်းလၢႆး တေႁဵတ်းႁႂ်ႈ ႁူဝ်ၶေႃႈပွင်ႈၵႂၢမ်းဢၼ်ၼိုင်ႈ တိူဝ်းတွၼ်းၶိုၼ်ႈယႂ်ႇမႃးယဝ်ႉ (see Wikipedia:Summary style)။ ႁူဝ်ၶေႃႈၵမ်ႈၽွင်ႈၼႆႉ တေၸၢင်ႈၶဝ်ႈပႃး ႁူဝ်ႁုပ်ႈၵႃႈတီႈ ပပ်ႉသႅၼ်သမ်ႇပဵၼ်ပပ်ႉၼၼ်ႉသေတႃႉ တိူဝ်းသႂ်ႇပၼ်ၶေႃႈမုၼ်း၊ ႁဵင်းၵွင်ႉၽၢႆႇၼွၵ်ႈ တီႈဝီႇၶီႇၽီးတီးယႃးသေ တေၸၢင်ႈႁဵတ်း လွင်ႈမူၼ်ႉမႄးပၼ်လႆႈ ၽႂ်းၽႂ်းၼၼ်ႉယဝ်ႉ။
ဝီႇၶီႇၽီးတီးယႃးၼႆႉ ဢမ်ႇၸႂ်ႈပပ်ႉသပ်းဢၼ်ၼိုင်ႈ[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈဢွင်ႈတီႈ တွၼ်ႈတႃႇ ပိုၼ်ၽႄႈပၢႆးဝူၼ်ႉၶွင်တူဝ်[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈတွၼ်ႈတႃႇ ယုၵ်ႉတၢင်ႇလွင်ႈၵၢၼ်ၵႃႉၶၢႆ[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈဢွင်ႈတီႈ တႃႇဢဝ် ႁဵင်းၵွင်ႉ၊ ၶႅပ်းႁၢင်ႈ ဢမ်ႇၼၼ် ႁၢင်ႈထုတ်ႇ ၾၢႆႇမီႇတီႇယႃႇ ၸိူဝ်းၼၼ်ႉ သိမ်းဝႆႉ[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈ ပလွၵ်ႉ၊ ၵၢၼ်ႈၸွႆႈသၢင်ႈ လွင်ႈပိုတ်ႇတၢင်ႇဝႅပ်ႉ၊ ၵၢၼ်ၸွႆႈသၢင်ႈၵွင်ႉသၢၼ်တူင်ႇဝူင်းၵူၼ်း ဢမ်ႇၼၼ် ဝႅပ်ႉသၢႆႉမၢႆတွင်း[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈၵူႈမိုဝ်းဢၼ်ၼိုင်ႈ[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈ ပပ်ႉၵႅမ်မိုဝ်း၊ ပပ်ႉၵူႈမိုဝ်း၊ ပပ်ႉတင်ႈၵၢၼ်၊ ဢမ်ႇၼၼ် ၵျႃႇၼႄႇၵဵဝ်ႇလူၺ်ႈပၢႆးသၢႆႊဢၼ်ၼိုင်ႈ[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈ မၢၵ်ႇၵႅဝ်ႈသႅင် ဢၼ်လၢတ်ႈႁေႃးလွင်ႈမိူဝ်းၼႃႈ[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈလိၵ်ႈၽိုၼ်ၶၢဝ်ႇဢၼ်ၼိုင်ႈ[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈဢွင်ႈတီႈ ဢၼ်သိမ်းဝႆႉၶေႃႈမုၼ်း ၵႃႈပွင်ႇၵႃႈလၼ်[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇႁဵတ်းသိၼ်ႇသႃႇ[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈပိူင်ႁၢမ်းၶုၼ် ဢမ်ႇၼၼ် ဢမ်ႇၸႂ်ႈဢွင်ႈတီႈ လၢတ်ႈပၢဝ်ႇလၢတ်ႈလႆႈ လွတ်ႈလွတ်ႈလႅဝ်းလႅဝ်း[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈပိူင်တီႇမူဝ်ႇၶရေႇၸီႇ[မႄးထတ်းငဝ်ႈငႃႇ]
ဝီႇၶီႇၽီးတီးယႃးၼႆႉ ဢမ်ႇၸႂ်ႈပိူင်ႇပျူႇရူဝ်ႇၶရေႇၸီႇ[မႄးထတ်းငဝ်ႈငႃႇ]


c: text/html

text:
Wednesday, August 1, 2012
ပၢင်ၵုမ်တႃႇၵေႃႇသၢင်ႈ ၸၼ်ႉၸွမ်ရႃမၺရတ်ထပုတ်ႉထ သင်ၶမွၼ်း
တႃႇတေၵေႃႇသၢင်ႈ ၸၼ်ႉၸွမ်ရႃမၺရတ်ထပုတ်ထမွၼ်းၼၼ်ႉ လႆႈႁဵတ်းပၢင်ၵုမ် ၵၼ်တီးဝတ်ႉမွၼ်း သႃႇသၼႃႇ 2500 ဝဵင်းမေႃႇလမႅင်ႇ မိူဝ်ႈလိူၼ်ၵျူလၢႆႇ 30 ဝၼ်းၼၼ်ႉယဝ်ႉ။
ၼႂ်းပၢင်ၵုမ်ၼၼ်ႉ ၸဝ်ႈသြႃႇလူင်ၸၢဝ်းမွၼ်း၊ ၸဝ်ႈသင်ႇၶၸုမ်းရႃမၺၼိၵႃယ ပရိယတ်တိမွၼ်း လႄႈ တၵ်ၵႃၸဝ်ႈတႃႇၼ ပီႈၼွင်ႉမွၼ်းတၢင်းလၢႆ လႆႈၶိုၼ်ႈႁွတ်ႈသေယဝ်ႉ ၸဝ်ႈသြႃႇသီလၸႃႇရ ၸဝ်ႈဢၼ်ၵေႃႉဢွၼ်ၵေႃႇတင်ႈၸၼ်ႉၸွမ်ၼၼ်ႉ လႆႈသပ်းလႅင်းၼေ လွင်ႈတၢင်းလႆႈ ၵေႃႇသၢင်ႈဝႆႉၸိူင်ႉႁိုဝ် တေႁဵတ်းၵႂႃႇထႅင်ႈၸိူင်ႉႁိုဝ်ၼႆယူႇယဝ်ႉ။
မၼ်းၸဝ်ႈလႆႈတၢင်ႇလဝ်ႈထိုင်ဝႃႈ- ၸၼ်ႉၸွမ်ပေႃးတေယဝ်ႉၵႂႃႇလႆႈၼၼ်ႉ ၶႂ်ႈသႂ်ႇပၼ်ၼႂ်းမိုဝ်း ၸဝ်ႈသြႃႇလူင်ၶဝ်ၵႂႃႇ ၼႆသေ ၵူၺ်းၼႃႇ ၸဝ်ႈသြႃႇလူင်ၶဝ် ဝႃႈၵၢၼ်သွၼ် ၵၢၼ်တႅမ်ႈ ၼမ်ၼႃႇ လႄႈ ဢမ်ႇၸၢင်ႈႁပ်ႉႁဵတ်း ၼႆယဝ်ႉ။ ၵၢၼ်ၵေႃႇသၢင်ႈၸၼ်ႉၸွမ်ၼႆႉ
တေလႆႈဝႃႈ ယဝ်ႉၵႂႃႇႁူဝ်ပၢၵ်ႇ45 ယဝ်ႉ။ ဢၼ်တၵ်ၵႃႇသထႃးၼႂ်းမိူင်း ၼွၵ်ႇမိူင်းလႆႈလူႇတၢၼ်းမႃးၼၼ်ႉ မီးၵႂႃႇငိုၼ်းသႅၼ်မၼ်း(3100)ၼႆယဝ်ႉ။ တႃႇတေၸႂ်ႉတိုဝ်းတေႃႇပေႃးယဝ်ႉၼၼ်ႉ တေလူဝ်ႇငိုၼ်းမွၵ်ႈသႅၼ်မၼ်း(40000) ၼႆၸဝ်ႈသြႃႇ ထႃတုမႃႇလႃႇ လႆႈမွၵ်ႇလၢတ်ႈၼင်ႇၼႆယဝ်ႉ။ ဢၼ်လႆႈတေႇၵေႃႇ
သၢင်ႈမႃးတႄႉ 2012 လိူၼ်ၸၼ်ၼဝႃႇရီႇ 15 ဝၼ်းသေ ဝၼ်းတေယဝ်ႉမၼ်းတႄႉၵေႃႈ ဢမ်ႇပႆႇၸၢင်ႈလၢတ်းၼႆယဝ်ႉ။ ၸၼ်ႉၸွမ်မွၼ်းၼႆႉ တင်ႈယူႇတီႈ ပွၵ်ႉမႅင်ႇသႃႇယႃႇ၊
သဵၼ်ႈတၢင်းသိၼ်ႇၸေႃးပု၊ တၢင်းၵႂၢင်ႈမီး (10)ဢေႇၶ သေ ၵေႃႇသၢင်ႈၶိုတ်းၸၼ်ႉ မိူၼ်ၸၼ်ႉၸွမ် ၵူႈမိူင်းယူႇၼႆ လႆႈႁူႉၶၢဝ်ႇငၢဝ်းမီးၼင်ႇၼႆယဝ်ႉ။
ၸဝ်ႈၸၢႆးလူင်ၶမ်း
ဢၢင်ႈဢိင်- မိၼ်းတေႃႇလဝီႇ၊
Posted by (တုိꨓ္းလꨰင္း)
Subscribe to: Post Comments (Atom)

robotstxt: allowed

filter: keep


text:
သဵၵ်ႉၵျီးၶၼွင်ႇတူဝ်ႇ၊ ၸႄႈဝဵင်း
ၸႄႈဝဵင်းသဵၵ်ႉၵျီးၶၼွင်ႇတူဝ်ႇ (မၢၼ်ႈ: ဆိပ်ကြီးခနောင်တိုမြို့နယ်), (ဢိင်းၵလဵတ်ႈ: Seikgyi Kanaungto Township), (သဵင်ဢွၵ်ႇ [Zewaeng Saekkyikhanaungto]) ၼႆႉ မီးဝႆ့တီႈၼိူဝ်ၽင်ႇ ၸဵင်ႇၸၢၼ်းဝၼ်းတူၵ်း မႄႈၼမ်ႉတႃႈၵုင်ႈယဝ်ႉ။ ၸႄႈဝဵင်းသဵၵ်ႉၵျီးၶၼွင်ႇတူဝ်ႇၼႆႉ ၽၢႆႇႁွင်ႇမီး မႄႈၼမ်ႉတႃႈၵုင်ႈ၊ ၽၢႆႇဢွၵ်ႇမီး ႁွင်ႈၶုတ်းတုၼ်ႇတေး၊ ၽၢႆႇတူၵ်း လႄႈ ၽၢႆႇၸၢၼ်း မီး ၸႄႈဝဵင်းတုၼ်ႇတေး ယဝ်ႉ။
ၸႄႈဝဵင်းသဵၵ်ႉၵျီးၶၼွင်ႇတူဝ်ႇၼႆႉ ဢဝ်ပွၵ်ႉ (႙) ပွၵ်ႉသေ ၽွတ်ႈႁႅၼ်းဝႆႉယဝ်ႉ။ ႁူမ်ႈဝႃႈ မီးၽၢႆႇပုၼ်ႉၽင်ႇၼမ်ႉ ၵၢင်ဝဵင်း ဝဵင်းတႃႈၵုင်ႈသေတႃႉ ဢမ်ႇပႆႇမီး ၶူဝ်ဢၼ်ၵၢႆႇၸူးလႄႈ လွင်ႈႁုၼ်ႈမုၼ်းၶိုၼ်ႈယႂ်ႇၸႄႈဝဵင်းၼႆႉ တိုၵ်ႉဢေႇဝႆႉယူႇ။
တီႈၸႄႈဝဵင်းသဵၵ်ႉၵျီးၶၼွင်ႇတူဝ်ႇ ၼၼ်ႉ မီး ႁူင်းႁဵၼ်းလူင်ပွင်ၸိုင်ႈ ႁူင်းႁဵၼ်းၸၼ်ႉငဝ်ႈ (႑႖) ႁူင်း၊ ႁူင်းႁဵၼ်းၸၼ်ႉသုင် (႑) ႁူင်းယဝ်ႉ။
ၽိုၼ်ဢိင်ထတ်း
- ↑ GoogleEarth


text:
ၶႃႈႁဝ်း ယိင်းၼုမ်ႇထူၺ်းလုၵ်ႈႁဵၼ်း M.Aၸၼ်ႉၸွမ်မႁႃၸုလႃးလူင်းၵွၼ်းၸိုင်ႈထႆး
Monday, September 5, 2011
ၶၢဝ်းတၢင်းလဵပ်ႈႁဵၼ်းပိတၵၢတ်ႈသၢမ်ၵွင်လုၵ်ႈႁဵၼ်း M.A
ဝၼ်းထီႈ ႔ႉ႙ႉ႒႐႑႑ ၶၢဝ်းယၢမ်းၵၢင်ၼႂ် ႗း႐႐မူင်း လုၵ်ႈႁဵၼ်းၸၼ်ႉ M.A(IMAP) ၼင်ႈလူတ်ႉၸၼ်ႉၸွမ်မႁႃႇၸူးလႃးသီၶွင်ႇတမ်ႈတီႈၼႃႈဝတ်ႉမႁႃႇထၢတ်ႇသေ တႄႇဢွၵ်ႇၶၢဝ်းတၢင်းၵႂႃႇတီႈပုတ်ႉထမူၼ်းထူၼ်းၶႃႈဢေႃႈ။ ၶၢဝ်းတၢင်းၼႆႉပဵၼ်တွၼ်ႈတႃႇတေၵႂႃႇ လဵပ်ႈႁဵၼ်း ပိတၵၢတ်ႈသၢမ်ၵွင်ဢၼ်ၶႅၵ်းဝႆႉၼိူဝ်ၶႅပ်းႁိၼ်ၸိူဝ်းၼၼ်ႉၶႃႈဢေႃႈ။
ၽူႈဢွၼ်ႁူဝ်ၶၢဝ်းတၢင်းၼႆႉတႄႉပဵၼ်ၶူးသွၼ်ဢႃးၸၢၼ်Dr.PhraSuthivorayan (ၶူးသွၼ်ပိတၵၢတ်ႈ)သေဢၼ်လႆႈမႃးလဵပ်ႈႁဵၼ်းဝၼ်းၼႆႉၵေႃႈၶဝ်ႈပႃးၼႂ်းၵၢၼ်ႁဵၼ်းဢၼ်ၼိုင်ႈ ဢၼ်ပဵၼ် ၽႃႇသႃႇပိတၵၢတ်ႈသၢမ်ၵွင်ၼၼ်ႉၶႃႈယဝ်ႉဢေႃႈ။ တွၼ်ႈတႃႇတေပဵၼ်မႃးၵၢၼ်ဢွၵ်ႇၶၢဝ်းတၢင်း လဵပ်ႈႁဵၼ်းၵဵဝ်ႇၵပ်းလူၺ်းပိတၵၢတ်ႈသၢမ်ၵွင်ႇၼႆႉၽူႈၶပ်းၶိုင်တႄႉပဵၼ်ၸဝ်ႈၼႃႈတီႈ(IMAP)မႄႈၶၢဝ် Mae Chae Amphai Moth ၶႃႈယဝ်ႉ။ ဝၢႆးသေႁဝ်းၶႃႈႁွတ်ႈၽႅဝ်ထိုင်တီႈပုၻ်ႉထမုၼ်းထူၼ်းယဝ်ႉ ၶူးသွၼ်ဢႃးၸၢၼ်ၶဝ်ဢွၼ်ႁဝ်းၶႃႈၵႂုႇဝႆႈသႃၽြႃးၸုၵ်းလူင်ဢၼ်မီးယူႇၼႂ်းသူၼ်ပုတ်ႉထမူၼ်းထူၼ်းသေယဝ်ႉၶူးသွၼ်ဢႃးၸၢၼ်ၶဝ်သပ်းလႅင်းၼပေိုၼ်းဢၼ်ၵဵဝ်ႇၵပ်းလူၺ်ႈသူၼ်ပုတ်ႉထမူၼ်း
ထူၼ်းၼၼ်ႉၵႂုႇၶႃႈဢေႃႈ။
ၸိူဝ်းလုၵ်ႈႁဵၼ်းဢမ်ႇႁူႉဢမ်ႇပွင်ႇၸႂ်ၼၼ်ႉၵေႃႈတွင်ႈထၢမ်ၶိုၼ်းၶူးသွၼ်ဢႃးၸၢၼ်ၶဝ်သေပဵၼ်
ဢၼ်လီသူၼ်ၸႂ်လႄႈ ပဵၼ်ဢၼ်လီသိူဝ်းသႃႇၸႂ်တေႉၶႃႈယဝ်ႉ။ ဝၢႆးသေဝႆႈသႃၽြႃးၸဝ်ႈလီငၢမ်း သိုပ်ႇလၢမ်းၵႂုႇလဵပ်ႈႁဵၼ်းထႅင်ႈတီႈႁွင်ႈပိတၵၢတ်ႈသၢမ်ၵွင်ဢၼ်ၶႅၵ်းဝႆႉၼိူဝ်မၢၵ်ႇႁိၼ်ၶၢဝ်လူင်ၼၼ်ႉယူႇၶႃႈဢေႃႈ။
သိုပ်ႇသေႁဝ်းၶႃႈၵေႃႈဢွၼ်ၵၼ်လဵပ်ႈႁဵၼ်းဢဝ်သေၸိူဝ်းဢမ်ႇႁူႉဢမ်ႇပွင်ႇၸႂ်ၵေႃႈတွင်ႈထၢမ်ၶူး
သွၼ်ဢႃးၸၢၼ်ၶဝ်ယူႇၶႃႈဢေႃႈ သိုပ်ႇၶၢဝ်းတၢင်းမႃးတီႈႁူင်းၼေႁူၼ်ႇႁၢင်ႈၶီႈၽိုင်ႈ (Wax Museum) ဢၼ်ဢဝ်ၶီႈၽိုင်ႈသေၶႅၵ်းပဵၼ်ႁၢင်ႈၵူၼ်းႁၢင်ႈၵူႈၸိူဝ်းၸိူဝ်းဢၼ်ႁႂ်ႈပေႃးမိူၼ်ၵူၼ်း တေႉတေႉၼၼ်ႉယူႇၶႃႈဢေႃ။ ဝၢႆးသေလဵပ်ႈႁဵၼ်းတမ်ႈတီႈႁူင်းၼေႁူၼ်ႇႁၢင်ႈၶီႈၽိုင်ႈယဝ်ႉ၊ ၶၢဝ်း ယၢမ်းၵေႃႈထိုင်မႃးတႃႇၸဝ်ႈသင်ၶၶဝ်ၸဝ်ႈသုင်းသွမ်းဝၼ်းလႄႈၶူးသွၼ်ၶဝ်ဢွၼ်ႁဝ်းၶႃႈၵႂုႇၵိၼ်ၶဝ်ႈဝၼ်းတီႈ Rose Garden ၵႃႈတီႈၼၶွမ်းပထူမ်ၼၼ်ႉယူႇၶႃႈဢေႃႈ။ ထိုင်မႃးဝၢႆးဝၼ်း 12:30Pm ႁဝ်းၶႃႈသိုပ်ႇၵႂုႇတီႈ ၽရႃႉပထူမ်ၸေႇတီ (Phra Pathom Chedi) လႄႈဝတ်ႉရႆႉၶိင်(WatRaiKhing Temple)ယူႇၶႃႈဢေႃႈ။ ယွၼ်ႉပိူဝ်ႈဝႃႈၶၢဝ်းယၢမ်းၸမ်ၶမ်ႈသေ တႃႇတေပွၵ်ႈၶိုၼ်းၵေႃႈလႆႈသွၼ်ႇ လႄႈၶၢဝ်းယၢမ်း (႓း႓႐) မူင်း လႆႈၵႂုႇတီႈဝတ်ႉ Wat Nyanavesakavan ဝတ်ႉၸဝ်ႈ P.A. Payuttho လဵပ်ႈႁဵၼ်းဢဝ်ဢၼ်ၵဵဝ်ႇၵပ်းလူၺ်ႈပိတၵၢတ်ႈသၢမ်ၵွင်ဢၼ်ၸဝ်ႈ P.A Payuttho ၼၼ်ႉတႅမ်ႉဝႆႉၸိူဝ်းၼၼ်ႉၶႃႈဢေႃႈ။
ဝၢႆးသေၼၼ်ႉႁဝ်းၶႃႈၵေႃႈသုတ်းတီႈသုတ်းတၢင်းပွၵ်ႈဝၢႆႇသၢႆႇၶိုၼ်းၶၢဝ်းတၢင်းသေႁူဝ်ၶမ်ႈမွၵ်ႈ(6:00)ႁူၵ်းမူင်းၶိုၼ်းၽႅဝ်ႇမႃးတီႈဝတ်ႉမႁုထၢတ်ႈၶႃႈဢေႃႈ ၼႂ်းၶၢဝ်းတၢင်းၵၢၼ်လဵပ်ႈႁဵၼ်းပိတၵၢတ်ႈသၢမ် ၵွင်ၼႆႉ ၵူၼ်းၸိူဝ်းၵႂုႇၸွမ်းမီးတၢင်းမူတ်း (႒႔) ၵေႃႉၶႃႈဢေႃႈ။လုၵ်ႈႁဵၼ်းလၢႆလၢႆ(႒႒) ၵေႃႉ ဢႃးၸၢၼ်(႒) ၶႃႈဢေႃႈ။ၶၢဝ်းတၢင်းဢၼ်ၼႆႉထိုင်တီႈဝႃႈလႆႈၸႂ်ႉၶၢဝ်းမွၵ်ႈသိပ်းဢဵတ်းသိပ်းသွင် ၸူဝ်ႈ မူင်းၼႆသေတႃႉမၼ်း ပဵၼ်ၽၢင်ႁၢင်ႈဢၼ်တေတွင်းၵိုမ်းဝႆႉၼႂ်းၽဝႁဝ်းၶႃႈၵႂုႇဢၼ်ၼိုင်ႈၼႆသေ
Posted by TSUSA
Subscribe to: Post Comments (Atom)


text:
ပၢင်ၵုမ်ႇ NCA-S-EA0
ၼႂ်းၶၢဝ်းတၢင်း 3 ဝၼ်း ႄတႇမိူဝ်ႈဝၼ်းထီႉ 15 .10.2018 ထိုင် 17.10.2018 ၼၼ်ႉ ၸုမ်းယိပ်းၵွင်ႈၵၢင်ၸၢဝ်းၶိူဝ်း ၊ ၽၢႆႇလူင်ပွင်ၸိုင်ႈ ႄလႈၽၢႆႇတပ်ႉသိုၵ်း ဢုပ်ႇၵုမ်ၵၼ် လႆႈေၶႃတူၵ်းလူင်းၵၼ် လႆႈေၶႃလႆႈၸႂ်ၵၼ် ေတမီးယူႇ 7 ႁူဝ်ေၶႃႈဝႆႉယူႇ။ ၼႂ်း 7 ႁူဝ်ေၶႃႈၼႆႉ ၽၢႆႇၸုမ်းယိပ်းၵွင်ႈၵၢင်ၸၢဝ်းၶိူဝ်းၵူႈၸုမ်းၸုမ်း ႁပ်ႉၶၢမ်ႇ တူၵ်းလူင်းလႆႈၸႂ်ဝႃႈ ေတဢုပ်ႇၵၼ်ၵဵဝ်ႇလူၺ်ႈလွင်ႈဝႃႈ တႃႇေတႁဵတ်း မိူင်းၸိုင်ႈလဵဝ် တပ်ႉသိုၵ်းလုၵ်ႈလဵဝ် ( One Army One country ) ၼၼ်ႉယူႇ ဢၼ်ၵိုတ်းလိူဝ်ဝႆႉၸိူဝ်းၼၼ်ႉ ေတဢဝ်ၵႂႃႇဢုပ်ႇၵၼ်ထႅင်ႈတီႈ ပၢင်ၵုမ် ပွၵ်ႈၵမ်းသွင်ထႅင်ႈလူင်ႈၼႃႈၼႆယူႇ။
ေၶႃႈပိုတ်ႇၽၢဝ်ႇ 7 ႁူဝ်ေၶႃႈ
ၼႂ်း ႁူဝ်ေၶႃႈ 7 ႁူဝ်ေၶႃႈၼၼ်ႉ ပဵၼ်
- ႄတႇတင်ႈမိူင်းတီႇမူဝ်ႇၶရီႇသီႇႄလႈပိူင်မိူင်းၾႅတ်ႇတႄရႈ
- ဢမ်ႇမီးသုၼ် ၽၢတ်ႇဢွၵ်ႇၼႂ်းမိူင်းႁူမ်ႈတုမ်
- ေတမီး သုၼ်ႇလႆႈတႅပ်းတတ်းၵူႈလွင်ႈလွင်ႈ ( သုၼ်ႇသၢမ်သုၼ်ႇ )
- တႃႇေတတႅမ်ႈမၢႆမီႈၸိုင်ႈမိူင်းၽႂ်မၼ်းၼၼ်ႉ ေတလႆႈတႅမ်ႈႁဵတ်းၸွမ်းလၵ်းမိူင်းႁူမ်ႈတုမ်
- ေတမီးသုၼ်ႇၸႅၵ်ႇႄၽ ဢၢပ်းၼၢမ်ႈၼႂ်းႄၵႈၵၢင်လူင်ပွင်ၸိုင်ႈၵၢင်ႄလႈ လူင်ပွင်ၸိုင်ႈ ႄၸႊမိူင်းၸၢဝ်းၶိူဝ်းၽႂ်မၼ်း။
- ေတလႆႈႁပ်ႉႁဵတ်း ႁႂ်ႈပဵၼ်တပ်ႉသိုၵ်းလုၵ်ႈလဵဝ် ၸိုင်ႈမိူင်းၼိုင်ႈမိူင်း။
- ၸွမ်းလူၺ်ႈေၶႃႈလႆႈၸႂ်တူၵ်းလူင်းၵၢၼ်မိူင်း လွင်ႈႁူမ်ႈလူမ်ၵူႈလွင်ႈလွင်ႈေတလႆႈ ၶဝ်ႈမႃးႁူမ်ႈႁဵတ်းသၢင်ႈၸွမ်းၵၼ် ( မၢႆထိုင်ဝႃႈ ယႃႉတပ်ႉသိုၵ်းၸၢဝ်းၶိူဝ်းေသ ႁႂ်ႈၶဝ်ႈမႃးပဵၼ်ၸုမ်းပႃႈတႂ်ႇၶဝ် )
ၼႂ်း 7 ႁူဝ်ေၶႃႈၼႆႉ ေပႃးဢဝ် ပၢႆးဝူၼ်ႉၶႃႈ တၢင်းႁၼ်ထိုင်ၶႃႈလၢတ်ႈၼႆၸိုင်ႈ ၶႃႈႁဝ်း ႁၼ်ထိုင်ဝႃႈ မၼ်းပႆႇထိုင်ၶၵ်ႉၼႆႉလူးၵွၼ်ႇ။ ၼႂ်း 7 ႁူဝ်ေၶႃႈၼႆႉ ဢၼ်လွင်ႈယႂ်ႇလိူဝ်ေသပိူၼ်ႈသုတ်းသုတ်းႄလႈ ဢၼ်ႁဝ်းထုၵ်ႇလီႁဵတ်းဢွၼ်တၢင်းပိူၼ်ႈၼၼ်ႉ ပဵၼ် လွင်ႈငမ်းယဵၼ် ( Peace Process ) ၼၼ်ႉဢိူဝ်ႈ။ ၶႃႈမႃးထတ်းတူၺ်း ၵွပ်ႈၼႂ်း 7 ႁူဝ်ေၶႃႈၼႆႉ ဢမ်ႇသႂ်ႇပႃးဝႆႉဝႃႈ လွင်ႈငမ်းယဵၼ် ၼႆႄလႈ ေတႃႇထိုင်ဝၼ်းမိူဝ်ႈၼႆႉ တိုၵ်ႉၵုမ်ႇပဵၼ်ပၢင်တိုၵ်းၵၼ်ယူႇတိၵ်းတိၵ်းႁိုဝ်ၼႆယူႇ။ တႃႇေတပဵၼ်မႃး 7 ႁူဝ်ေၶႃႈၼႆႉ ေတလႆႈမီးလွင်ႈငမ်းယဵၼ်ဢွၼ်တၢင်းယဝ်ႉ လွင်ႈငမ်းယဵၼ်ၼႆႉ မၼ်းပဵၼ် ငဝ်ႈၶၢမ်ႈပိုၼ်ႉၵၢၼ်မိူင်းႄလႈၵၢၼ်လွင်ႈယုမ်ႇယၢမ်ၵၼ်ၼႂ်းႄၵႈၵၢင် ၸုမ်းယိပ်းၵွင်ႈၵၢင် ၸုမ်းၽႂ်ၸုမ်းမၼ်းၼၼ်ႉယဝ်ႉ။ သူပ်းေတႉသမ်ႉလၢတ်ႈယူႇ ႁွင်ႉႁဵတ်းပၢင်ႁူပ်ႉထူပ်း လွင်ႈ ငမ်းယဵၼ် တၢင်းလင်သမ်ႉတိုၵ်ႉမီးပၢင် တိုၵ်းယိုဝ်းၵၼ်ယူႇၼႆၸိုင်ႈ ၶႃႈႁဝ်းေတႉႁၼ်ထိုင်ဝႃႈ သိုၵ်း မၢၼ်ႊ လူင်ပွင်ၸိုင်ႈမၢၼ်ႊ ဢမ်ႇမီးၸႂ်သိုဝ်ႈယိုဝ်းေတႃႇ ၸၢဝ်းၶိူဝ်းႁဝ်းၵူၺ်း။
မိူဝ်ႈပီႊ 2011 ၼၼ်ႉ ၸုမ်း MPC ဢူးဢွင်ႇမိၼ်း ယၢမ်ႈလၢတ်ႈဢွၵ်ႇၼႂ်းသူပ်း ၼႂ်းပၢၵ်ႇမၼ်းၵူႈ ၶၢဝ်းၼၼ်ႉ တႃႇေတပဵၼ်မႃးလႆႈလွင်ႈငမ်းယဵၼ် ပတ်ႉပိုၼ်ႉၼၼ်ႉ မၼ်းေတႁွင်ႉႁူပ်ႉထူပ်း ၵူႈၸုမ်းၸုမ်း တႃႇေတလႆႈလွင်ႈငမ်းယဵၼ်ၼၼ်ႉေၵႃႈ ေတဢမ်ႇမီးၸုမ်းလႆႈၵိုတ်းဝႆႉ ေတလႆႈ ၶဝ်ႈပႃးၵူႈၸုမ်းၸုမ်း ( All Inclusive ) ၼႆၵူႈၶၢဝ်းယူႇ။ ထိုင်မႃး 2015 ပၢင်လူင်းလၢႆးမိုဝ်း NCA မႃး ဢၼ်လႆႈၸႂ်ေသလူင်းၵႂႃႇမီး 10 ၸုမ်းၵူၺ်း ဢၼ်ဢမ်ႇပႆႇလႆႈလူင်းၼၼ်ႉ မီးထႅင်ႈ 10 ၸုမ်းပၢႆဝႆႉယူႇ။ တႃႇေတပဵၼ်မႃး ၵၢၼ်လူင်းလၢႆးမိုဝ်း NCA ၼႆႉ ေၵႃႉပဵၼ် လူင်ပွင်ၸိုင်ႈ ( President ) ဢူးတိၼ်းၸဵင်ႇ ဢွၼ်ႁဵတ်းသၢင်ႊၵႂႃႇ ဝၢႆးဝၢႆး ဝႆႉယူႇ။ ၵွပ်ႈဝႃႈသင်မၼ်း လိူၵ်ႈတင်ႈထႅင်ႈ 2015 မႃးမၼ်းၵူဝ် ဢမ်ႇေပႉလႆႈႄလႈ သင် NLD ႄလႈၸုမ်းပႃႇတီႇၸၢဝ်းၶိူဝ်းၶဝ် ဢၼ်ယၢမ်သၢတ်ႇၶၢတ်း ၶဝ်မႃးၸိူဝ်း ၼၼ်ႉလႆႈၶိုၼ်ႈပဵၼ်ၶုၼ်မႃးၼႆၸိုင်ႈ မၼ်းၸင်ႇမႃးတူမ်ႉတိုဝ်ႉၵၢၼ် ၵိုမ်းၵမ်မိူင်းႄလႈ ဢၢပ်းၼၢပ်ႈ ၶဝ်ႄလႈ ၶဝ်ေၵႃႇၸင်ႇၼႅင်ႇႁဵတ်း ပၢင်လူင်းလၢႆးမိုဝ်း NCA ၼႆႉဝႆးဝႆးယူႇ။
ပၢင်လူင်းလၢႆးမိုဝ်း NCA
ထိုင်မႃးဝၼ်းမိူဝ်ႈၼႆႉ ၶွပ်ႈၶူပ်ႇ 3ပီႊ ၵၢၼ်လူင်းလၢႆးမိုဝ်း NCA ၼႆႉေၵႃႈ ၽၢႆႇလူင်ပွင်ၸိုင်ႈမၢၼ်ႊ သိုၵ်းမၢၼ်ႊၶဝ်ေပႃး ႁၢင်ႈႁႅၼ်းမႃးဝႆႉထႅင်ႈ 7 ႁူဝ်ေၶႃႈၼႆႉယူႇယဝ်ႉ။ ၼႂ်း 7 ႁူဝ်ေၶႃႈၼႆႉ မၼ်းေတၵဵဝ်ႇလူၺ်ႈ လွင်ႈၵၢၼ်မိူင်း ဝၼ်းမိူဝ်ႈၼႆႉႄလႈ လၵ်းမိူင်း ( Constitution 2008 ) ပႃးၽွင်ႈယူႇ ၸွမ်းလူၺ်ႈၶႃႈ ထတ်းႁၼ်မႅင်ႈၺႃး။
ေၶႃႈထီႉ - 1
သင်ဝႃႈႁဝ်းၶႂ်ႈၵႂႃႇ မိူင်းၾႅတ်ႇတႄရႇၸႅတ်ႈၸႅတ်ႈႄလႈ မိူင်းတီႇမူဝ်ႇၶရီႇသီႇ ႄတႉယူႇၼႆၸိုင်ႈ ဢွၼ်တၢင်းသုတ်း ဢၼ်ႁဝ်းလူဝ်ႇႁဵတ်း ငဝ်ႈၶၢမ်ႈပိုၼ်ႉမၼ်းၼႆႉ ေတမီးယူႇ သွင်ႁူဝ်ေၶႃႈၵူၺ်း 1) ၶိုၼ်းေမးတႅမ်ႈမၢႆမီႈၸိုင်ႈမိူင်း ဢမ်ႇၼၼ် ပၵ်းပိူင်လၵ်းမိူင်း 2008 2) ၼႂ်းမိူင်းႁူမ်ႈတုမ်ႇတႃႇေတပဵၼ်မႃး လွင်ႈငမ်းယဵၼ်ၼၼ်ႉ ေတဢမ်ႇလႆႈၸႅၵ်ႇဝႆႉၸုမ်းဢွၼ်ႇၸုမ်းလူင်သင် သင်မၢၼ်ႊၶဝ်ႁဵတ်းပဵၼ်လႆႈ သွင်ႁူဝ်ေၶႃႈၼႆႉလႆႈလီယဝ်ႉၼႆၸိုင်ႈ တႃႇေတၵႂႃႇတီႈ မိူင်းတီႇမူဝ်ႇၶရီႇသီႇႄလႈ မိူင်းႁူမ်ႈတုမ်ႇ ၾႅတ်ႇတႄရႇၼႆႉ မၼ်းဢမ်ႇယၢပ်ႇယဝ်ႉ။
ပၢင်ၵုမ်ႇ NCA-S-EAO
ေၶႃႈထီႉ - 2
ႁိူၼ်းၼိုင်ႈလင် သင်ဝႃႈႁဝ်းယူႇၸွမ်းၵၼ် ဢမ်ႇမီးလွင်ႈၽႅင်ႈပႅင်းဢမ်ႇမီးလွင်ႈသုၼ်ႇလႆႈသုၼ်ႇပဵၼ်သင် ၶႂ်ႈႁဵတ်းသင်ေၵႃႈဢမ်ႇပၼ်ႁဵၼ်း ၸွမ်းယႃႉၵဝ်းႄလႈ ၸွမ်းဢဝ်ၵၢၼ်တၢႆၷူၺ်း ၼႆၸိုင်ႈ ၼႂ်းႁိူၼ်းလင်ၼၼ်ႉ မၼ်းတိုၼ်းဢမ်ႇၵတ်းယဵၼ်လႆႈလႃးလႃး ဝၼ်းၼိုင်ႈဢမ်ႇဝၼ်းၼိုင်ႈ မၼ်းတိုၼ်းလုၵ်ႉပဵၼ် ၾႆး ယူႇဢမ်ႇႁၢၼ်ႉ။ ေတႃႇၼင်ႇၽူဝ်ႇႄမးၵၼ် ေပႃးဢမ်ႇမႅင်ႈၵၼ်မႃး ပႅတ်ႈၵၼ် ၽၢတ်ႇၵၼ်တၢင်းလႆႈ သင်ဝႃႈၽႂ်ငိူဝ်ႈေသ ေတၶၢမ်ႈယူႇပဵၼ် ၶီႈၶႃ ၶၢမ်ႈယူႇပဵၼ် ၵူၼ်းယွၼ်းႄတႉဢမ်ႇႁူႉ။ ေပႃးမီးသုၼ်ႇၶဝ်ႈႁူမ်ႈေၵႃႈေတလႆႈမီးသုၼ်ႇ ၽၢတ်ႇဢွၵ်ႇယူႇ မိူဝ်ႈ 1947 ၼၼ်ႉ ဢမ်ႇမီးၽႂ်ႁႂ်ႈႁဝ်းၶဝ်ႈႁူမ်ႈႄလႈဢဝ်ၵၢင်ၸႂ်ႁဝ်းေသၶဝ်ႈႁူမ်ႈ ဢဝ်လွင်ႈလွတ်ႈလႅဝ်း သဝ်းေၶႃႈၸွမ်းမၢၼ်ႊ ဝၼ်းမိူဝ်ႈၼႆႉသမ်ႉၵွပ်ႈသင် တႃႇေတၽၢတ်ႇဢွၵ်ႇၼၼ်ႉ ၸိုဝ်ႊမၢၼ်ႊသမ်ႉ ဢမ်ႇၶႂ်ႈပၼ်ၽၢတ်ႇဢွၵ်ႇလႃႇ ??? ေပႃးမႃးထတ်းတူၺ်း ၵွပ်ႈမိူင်းတႆးၼႆႉ မီးၶူဝ်းၶွင်ၼမ် မီးသၽဝႃႉ ၵူႈလွင်ႈလွင်ႈ ဢမ်ႇတွၼ်ႉမီးေၽးသင် ႁႃၵိၼ်ငႆႈ ႁဵတ်းၵၢၼ်ငႆႈ လီယူႇလီၵိၼ် ႁႃပၢႆးမၢၵ်ႇမီးေၵႃႈလီ ႄလႈ ၵူႈလွင်ႈလွင်ႈ ယွၼ်ႉၼၼ်ႄလႈမၢၼ်ႊၶဝ်ၸင်ႇဢမ်ႇၶႆႈပၼ်ႁဝ်းၽၢတ်ႇဢွၵ်ႇၼႂ်းမိူင်းႁူမ်ႈ တုမ်ႇၼႆႉယူႇ။
>>>>> သိုပ်ႇတူၺ်းထႅင်ႈ လိၵ်ႈမၢႆ - 2 ထႅင်ႈေသၵမ်းၶႃႈ <<<<<
- သႅင်သိုၵ်း
- www.saisengserk.com
- ShanStateDefenceArmy


text:
ပၼ်ႁႃ ၸုမ်းသိုၵ်းမၢၼ်ႈ SAC ႄလႈ SSPP ၼႆႉ မၼ်းႄတႇမီးမႃးလွင်ႈ ၶဵင်ႈၶႅင်ၵၼ်ၼၼ်ႉ မိူဝ်ႈၼႂ်းႁၢင် လိူၼ် May ၼၼ်ႉယဝ်ႉ မိူဝ်ႈၼႂ်း လိူၼ် May ၼၼ်ႉ ယူႇတီႈၸုမ်းသိုၵ်းမၢၼ်ႈ သင်ႇလူင်းတႅမ်ႈလိၵ်ႈၵႂႃႇၸူးတီႈ ငဝ်ႈမုၼ်းလူင် ဝၢၼ်ႈႁၢႆး ပွၵ်ႈၼိုင်ႈႁႂ်ႈ ၸုမ်းသိုၵ်းတႆး SSPP/SSA ထွႆပၼ် တပ်ႉ (3) တပ်ႉၼႆမိူၼ်ၵၼ်ယူႇ။ ထိုင်မႃးၼႂ်းလိူၼ် July ၼႂ်းဝၼ်းထီႉ 14 ယူႇတီႈၽၢႆႇၸုမ်းသိုၵ်းမၢၼ်ႈ လႆႈသူင်ႇတူဝ်တႅၼ်းမၼ်းမႃးႁူပ်ႉထူပ်း ၸုမ်းပႃႇတီႇမႂ်ႇသုင်ၸိုင်ႈတႆး SSPP/SSA ၼၼ်ႉ မိူၼ်ၼင်ႇ ၸွမ်သိုၵ်းယႃႇေပျႉ ဢွၼ်ႁူဝ်ေသ ၽၢႆႇၸုမ်းပႃႇတီႇမႂ်ႇသုင်ၸိုင်ႈတႆးသမ်ႉ ပဵၼ်ၵႅမ်ႁူဝ်ပဝ်ႈသွင် ၸဝ်ႈၶုၼ်သႅင်လႆႈဢွၼ်ၼၢမ်းေသမႃးႁူပ်ႉထူပ်းၵၼ်တီႈ ဝဵင်းမိူင်းၼွင်။
ၼႂ်းပၢင်ႁူပ်ႉထူပ်းပွၵ်ႈၼႆႉေၵႃႈ ယူႇတီႈၸုမ်းသိုၵ်းမၢၼ်ႈ တူၵ်းယွၼ်းႁႂ်ႈပႃႇတီႇမႂ်ႇသုင်ၸိုင်ႈတႆး ထွၼ်ပၼ်တပ်ႉ (3)တပ်ႉ တီႈၸိူဝ်းပၵ်းဝႆႉတၢင်း တပ်ႉလွႆၼၢႆး ႄလႈ မၢၼ်ႈဝဵင်း ၼႂ်းႄၸႈဝဵင်းမိူင်းသူႈ။
မိူဝ်ႈၼႂ်းဝၼ်းထီႉ 14/07/2022 တီႈပၢင်ႁူပ်ႉထူပ်းမိူင်းၼွင်ၼႆႉ ေပႃးဢဝ်မၢၵ်ႇတႃ ၵၢၼ်မိူင်းေသတူၺ်းၼႆၸိုင်ႈ မၼ်းပဵၼ်ၾၢင်ႈႁၢင်ႈထၢင်ႇလဵၵ်ႉႄလႈ ၸႅၵ်ႇၸၼ်ႉထၢၼ်ႇၵၼ်ဝႆႉပႃးမိူၼ်ၵၼ်။ ၼႂ်းၶၢဝ်းယၢမ်းၸုမ်းသိုၵ်းမၢၼ်ႈ ယိုၼ်းမိုဝ်းမႃး တႃႇေတဢုပ်ႇဢူဝ်းလွင်ႈငမ်းယဵၼ်ၵၼ်ၼၼ်ႉ ၵူႈၸုမ်းၸုမ်း ၸုမ်းယိပ်းၵွင်ႈၵၢင် လႆႈႁူပ်ႉထူပ်းတီႈႄၼပီေတႃႇ လႆႈဢုပ်ႇဢူဝ်းေတႃႇၵၼ် ၸၼ်ႉထၢၼ်ၽူႈဢွၼ်ႁူဝ်သုင်သုတ်းၵၼ်လၢႆလၢႆ ေပႃးမႃးတူၺ်း ၸၢမ်ႇေတထိုင်ၶၢဝ်း ၸုမ်းသိုၵ်းမၢၼ်ႈ ေတလႆႈၽိတ်ႈမွၵ်ႇႁူပ်ႉထူပ်း ၸုမ်းပႃႇတီႇမႂ်ႇသုင်ၸိုင်ႈတႆးမႃးၼႆႉယဝ်ႉသမ်ႉ ပၼ်ပုၼ်ႈၽွၼ်း ဢဝ်ၸၼ်ႉထၢၼ်ၵူၼ်းသိုၵ်းဢွၼ်မႃးႁူပ်ႉထူပ်းတီႈ မိူင်းၼွင်ၵူၺ်း ေတလႆႈႁၼ်ထိုင်ဝႃႈ ၵၢၼ်မိူင်း ၵၢၼ်သိုၵ်း တီႈၸုမ်းသိုၵ်းမၢၼ်ႈ SAC လဵၼ်ႈေတႃႇ ၸုမ်းဝၢၼ်ႈႁၢႆးၼႆႉ လႆႈႁၼ်ၶဝ်ၸႅၵ်ႈၸၼ်ႉထၢၼ်ႇေသ ႁူပ်ႉထူပ်းၵူၺ်း မိူၼ်ၼင်ႇဢမ်ႇဝႆႉၵႃႈၶၢၼ် ၵၼ်ၼၼ်ႉယဝ်ႉ။
- ပၼ်ႁႃ SAC ႄလႈ SSPP ဢမ်ႇၵဵဝ်ႇသင်ၵၼ်တၢင်း RCSS
ေပႃးဢဝ် မၢၵ်ႇတႃ ၵူၼ်းတူၺ်းၽၢႆႇလႂ်ၽၢႆႇၼၼ်ႉေသတူၺ်းေတႉ ပၼ်ႁႃလွင်ႈၶဵင်ႈၶႅင်သိုၵ်း ၸုမ်းသိုၵ်းမၢၼ်ႈႄလႈ ပႃႇတီႇမႂ်ႇသုင်ၸိုင်ႈတႆးၼႆႉ. ေတဢွၼ်ၵၼ်ဝႃႈ ယွၼ်ႉၶွင်ႇသီႇဢဝ်ၶိုၼ်းၸိုင်ႈတႆး ၼႆယူႇ. ေပႃးမႃးထတ်းသၢင်ႈတူၺ်းေတႉေတႉ မၼ်းဢမ်ႇၵဵဝ်ႇသင်ၵၼ် မိူဝ်ႈၼႂ်းပီ 2021 ၼႂ်းလိူၼ် April ဝၼ်းထီႉ 08 ၼၼ်ႉ. ယူႇတီႈ လုၵ်ႉတပ်ႉ SSPP/SSA ဢမ်ႇလႆႈႁပ်ႉႁူႉသင်ၸွမ်းေသ လႆႈယိုဝ်းၺႃးႁိူဝ်းမိၼ် သိုၵ်းမၢၼ်ႈႄလႈ ထိုင်တီႈ ၽူႈၼၢမ်းၼႂ်းပႃႇတီႇမႂ်ႇသုင်ၸိုင်ႈတႆး ေပႃးလႆႈ ၵႂႃႇယွမ်းၼွမ်းတီႈ ငဝ်ႈငုၼ်းတိူင်းသိုၵ်းၸဵင်ႇႁွင်ႇဝၼ်းဢွၵ်ႇ (ယမၶ) ဝဵင်းလႃႈသဵဝ်ႈမႃး မိူၼ်ၵၼ်ယူႇ။ မိူဝ်ႈၼႂ်းဝၼ်းထီႉ 07 April 2021 ၼၼ်ႉေၵေႃႈ ယူႇတီႈၸုမ်းသိုၵ်းမၢၼ်ႈႄလႈ UWSA / SSPP ၶဝ်လႆႈႁူပ်ႉထူပ်းၵၼ်တီႈ မၢၼ်ႈမင်းသႅင် ဢၼ်မီးၼႂ်းႄၵႈၵၢင် တၢင်းယၢၼ်း - ဝဵင်းၵဝ်ႇ ၼၼ်ႉမႃးမိူၼ်ၵၼ်။
- ပၢင်ႁူပ်ႉထူပ်းသိုၵ်းမၢၼ်ႈႄလႈ UWSA / SSPP တီႈမင်းသႅင်
ၼႂ်းပၢင်ႁူပ်ႉထူပ်း ဝၼ်းထီႉ 07 April 2021 တီႈမင်းသႅင်ၼၼ်ႉ ယူႇတီႈၽၢႆႇပႃႇတီႇမႂ်ႇသုင်ၸိုင်ႈတႆး ၊ တပ်ႉသိုၵ်းၸိုင်ႈတႆး SSPP/SSA လႆႈတူၵ်းယွၼ်းၵႂႃႇတီႈၸုမ်းသိုၵ်းမၢၼ်ႈ လၵ်းလၵ်းမၼ်း တႃႇေတယွၼ်းၸႂ်ႉ ယွၼ်းတႂ်ႇ ၼိူဝ်သဵၼ်ႈတၢင်းလူင် တႃႇေတတိုၵ်းေတႃးလိုပ်ႈပႅတ်ႈ ၶွင်ႇသီႇဢဝ်ၶိုၼ်းၸိုင်ႈတႆး ၊ တပ်ႉသိုၵ်းၸိုင်ႈတႆး ပွတ်းႁွင်ႇၼႆႉပႅတ်ႈမူတ်းမူတ်းၼၼ်ႉယဝ်ႉ။ ယူႇတီႈၽၢႆႇသိုၵ်းမၢၼ်ႈသမ်ႉ လႆႈၶိုၼ်းတူၵ်း ယွၼ်းၵႂႃႇၶိုၼ်းတီႈ UWSA ႄလႈ SSPP ဝႃႈ ႁၢမ်ႈပၼ်ႁႅင်းၸုမ်း CRPH ႁၢမ်ႈႁူမ်ႈမိုဝ်းႁဵတ်းသၢင်ႈၸွမ်း CRPH ၵူႈလွင်ႈလွင်ႈ ႁၢမ်ႈပၼ်ႁႅင်းတီႈၸုမ်း CRPH ႄလႈ ၸုမ်း PDF ဢၼ်ေတ ေပႃႇဢွၵ်ႇမႃးမႂ်ႇ။ တွၼ်ႈတႃႇ ၸုမ်းပႃႇတီႇမႂ်ႇသုင်ၸိုင်ႈတႆးေတဢွၼ်ႁူဝ်ၼၢမ်းေသတိုၵ်းလိုပ်ႈပႅတ်ႈ ၶွင်ႇသီႇဢဝ်ၶိုၼ်းၸိုင်ႈတႆးၼႆႉ ပၼ်ၶႂၢင်ႉလႆႈႄလႈ ေတပၼ်ၶၢဝ်းယၢမ်း တႃႇ (4) လိူၼ်ၼႆပႃးၸွမ်းယူႇ။ တွၼ်ႈတႃႇ ေတၸႂ်ႉတိုဝ်း ၼိူဝ်သဵၼ်ႈတၢင်းလူင် ၼၼ်ႉႁူဝ်ယွႆႈမၼ်း ၸၢင်ႇၵွႆၶိုၼ်းဢုပ်ႇၵၼ်တီႈ ငဝ်ႈမုၼ်းဝၢၼ်ႈႁၢႆးၶိုၼ်းၼႆမႃးမိူၼ်ၵၼ်။
ေပႃးမႃးတူၺ်း ပၼ်ႁႃ ၸုမ်းသိုၵ်းမၢၼ်ႈႄလႈ ပႃႇတီႇမႂ်ႇသုင်ၸိုင်ႈတႆးၼႆႉ မၼ်ႈၵဵဝ်ႇလူၺ်ႈ လွင်ႈၵၢၼ်ၵုမ်းထိင်း ၸုမ်းသိုၵ်းမၢၼ်ႈၼၼ်ႉၵူၺ်း။ တီႈၸုမ်းသိုၵ်းမၢၼ်ႈၶဝ် ၸႂ်ႉႁႂ်ႈပႃႇတီႇမႂ်ႇသုင်ၸိုင်ႈတႆး ၶၢႆႉထွၼ်ပၼ်တပ်ႉၼၼ်ႉ မၼ်းပဵၼ်သဵၼ်ႈတၢင်း လမ်လွင်ႈလူင်တွၼ်ႈတႃႇ တၢင်းသွင်ၽၢႆႇသၢမ်တၢင်းဝႆႉယူႇ။ တွၼ်ႈတႃႇ ၽၢႆႇပႃႇတီႇမႂ်ႇသုင်ၸိုင်ႈတႆးေၵႃႈလမ်လွင်ႈ ယွၼ်ႉပဵၼ်သၢႆလူမ်းထုၼ်ၸႂ်ၼိုင်ႈဢၢၼ်ႇ ၽၢႆႇၸုမ်းသိုၵ်းဝႃႉေၵႃႈ ပဵၼ်လွင်ႈယႂ်ႇၼိုင်ႈဢၢၼ်ယွၼ်ႉ ပဵၼ်သၢႆတၢင်းပိၵ်ႉၵၢၼ်ပၢႆးမၢၵ်ႇမီးၶဝ်ပႃး. ၽၢႆႇၸုမ်းသိုၵ်းမၢၼ်ႈၶဝ်ေၵႃႈ သင်ဢမ်ႇလႆႈပၵ်ႉဢမ်ႇလႆႈယိပ်း (3)တပ်ႉၼႆႉေၵႃႈ ၸၢင်ႇမႃးတုမ်ႉတိုဝ်ႉ ၵၢၼ်ၽွင်းငမ်းၶဝ်ပႃးမိူၼ်ၵၼ်။ လွင်ႈၶဵင်ႈၶႅင်သိုၵ်းၵၼ် ႁၢဝ်ႈႁႅင်းေသတႃႉေၵႃႈ ေပႃးမႃးတူၺ်း. တႃႇေတပဵၼ်ပၢင်တိုၵ်း ေတႃႇၵၼ်ၼၼ်ႉ မၼ်းေတပဵၼ်မႃးႄဢႇယူႇ သင်ပဵၼ်ေၵေႃႈ ေတပဵၼ်ပၢင်တိုၵ်းလဵၵ်ႉလဵၵ်ႉၵူၺ်း ယူႇတီႈ ၽၢႆႇၸုမ်းသိုၵ်းမၢၼ်ႈ ဢမ်ႇပႆႇပဵၼ်မႃးလႆႈ တႃႇေတပဵၼ်ပိုတ်ႇတိုၵ်းယႂ်ႇလူင်။
- တပ်ႉ (3) တပ်ႉၸွင်ႇမၼ်းလွင်ႈယႂ်ႇ
ေပႃးမႃးတူၺ်း တပ်ႉ (3)တပ်ႉ တႃႇ (2) တပ်ႉ မိူၼ်ၼင်ႇ တပ်ႉလွႆၼၢႆး ၊ တပ်ႉမၢၼ်ႈဝဵင်း ၸိူဝ်းၼႆႉ မၼ်းပဵၼ်သၢႆၵပ်းသိုပ်ႇ တိတ်းေတႃႇ ၸုမ်းသိုၵ်းဝႃႉႄလႈ ပႃႇတီႇမႂ်ႇသုင်ၸိုင်ႈတႆး ယွၼ်ႉသင်ႄလႈ ၸုမ်းသိုၵ်းမၢၼ်ႈသမ်ႉ ၶႂ်ႈလႆႈႄလႈ ၶႂ်ႈပၵ်းတပ်ႉလႃႇၼႆၸိုင်ႈ ယွၼ်ႉဝႃႈ ၶိူင်ႈၵွင်ႈၵၢင် ဢၼ်ၸုမ်းသိုၵ်းၵူၼ်းမိူင်း PDF ၶဝ်ယိပ်းယူႇၼႆႉ လုၵ်ႉမႃးတၢင်း ပွတ်းၸုမ်းသိုၵ်းဝႃႉၶဝ်ၵမ်ႉၼမ် မိူဝ်ႈပူၼ်ႉမႃးၼၼ်ႉ ယူႇတီႈ ၽၢႆႇၸုမ်း NUG ၶဝ် ယၢမ်ႈပၼ်ပုၼ်ႈၽွၼ်းၵူၼ်းၶဝ် ၵႂႃႇၵပ်းသိုပ်ႇ သိုဝ်ႉၶိူင်ႈၵွင်ႈၵၢင်တီႈ ၸုမ်းသိုၵ်းဝႃႉမႃးမိူၼ်ၵၼ်ယူႇ ထိုင်တီႈေပႃးတိႉၺွပ်ႉလႆႈ ၽူႈၶဝ်ႈၸုမ်း NUG ႄလႈ လႆႈယိုဝ်းတၢႆပႅတ်ႈပႃးမိူၼ်ၵၼ်။ သင်ဝႃႈ ၸုမ်းသိုၵ်းမၢၼ်ႈ ဢမ်ႇယိပ်းၵုမ်းၵမ်လႆႈ သၢႆသဵၼ်ႈတၢင်းၼႆႉလႆႈ မၼ်းၸၢင်ႇမႃးတုမ်ႉတိုဝ်ႉ ၵၢၼ်ၽွင်းငမ်း ၸုမ်းသိုၵ်းမၢၼ်ႈယူႇ။. ယူႇတီႈၸုမ်းသိုၵ်းဝႃႉ UWSA ၶဝ်ေၵႃႈ တွၼ်ႈတႃႇၶဝ်ေတလႆႈငိုၼ်း တွၼ်ႈတႃႇေတပဵၼ် ၵၢၼ်ပၢႆးမၢၵ်ႇမီးၼၼ်ႉ ၶဝ်ေၵႃႈ ေတၸႂ်ႉလွၵ်းလၢႆးမိူၼ်ႄၶႇၵူၺ်း ဢမ်ႇသုၼ်ႇၸႂ်သင် ဢမ်ႇၶဝ်ႈၸႂ်သင် ၽႂ်ၶႂ်ႈပဵၼ်သင်ပဵၼ် ဢမ်ႇပႃးၽၢႆႇလႂ် ၵူၺ်းၼႃႇ ၸုမ်းလႆႈေတပၼ်ၼမ်ႉတွၼ်းၽွၼ်းလီ ၵၢၼ်ပၢႆးမၢၵ်ႇမီးမၼ်းေၵႃႈ မၼ်းေတတိတ်းေတႃႇႁဵတ်းေၵႃႉၵူၺ်း။
ၸုမ်း PDF ၼႂ်းမိူင်းတႆးၼႆႉေတႉ မၼ်းဢမ်ႇမီးေသၸုမ်း ယူႇတီႈၸုမ်းသိုၵ်းမၢၼ်ႈေၵႃႈ လႆႈတူၵ်းယွၼ်းတီႈ ၸုမ်းသိုၵ်းဢူၺ်းလီမႃးမိူၼ်ၵၼ် ဝႃႈယႃႇေပပၼ်ႁႅင်းၸုမ်းယိပ်းၵွင်ႈၵၢင်ႇေတေပႃႇဢွၵ်ႇမႃးမႂ်ႇႄလႈ ၽူႈေတၶတ်းၶဝ်ၼႆပႃးမိူၼ်ၵၼ်ယူႇ။ ၸုမ်းသိုၵ်း PDF ပွတ်းၸၢၼ်းၸိုင်ႈတႆး တၢင်းၽၢႆႇၶုၼ် ၼႆႉ ၵွင်ႈၵၢင် လၢၵ်ႈၼၢၵ်ႈၶဝ်လႆႈ ၵပ်ႉသိုပ်ႇ သိုဝ်ႉဢဝ်မႃးတီႈ ၽၢႆႇၸုမ်းသိုၵ်းဝႃႉ UWSA မႃးလၢႆလၢႆ ၼႆႉ
ယူႇတီႈ ၽူႈၶဝ်ႈၸုမ်း ၽူႈေၵႃႉသိုဝ်ႉၵွင်ႈၵၢင်ႇ ေၵႃႉလၢတ်ႈၵမ်းသိုဝ်ႇ။ ယွၼ်ႉၼၼ်ႄလႈ ပၢင်တိုၵ်းတႆးေတႃႇတႆးေၵႃႈ လႆႈၵိုတ်းလိုဝ်ႈၵႂႃႇတၢင်းပွတ်းၸၢၼ်း ထုင်ႉႁူဝ်ပူင်းၵႂႃႇပႅတ်ႈ ၵၢၼ်ၵႃႉၶၢႆႇ ပၢႆးမၢၵ်ႇမီး ၸုမ်းသိုၵ်းဝႃႉ ၽွင်းယၢမ်းၵူႈၽၢႆႇၽၢႆႇ တူၵ်ႈၶႃႉႄလႈ ယၢပ်ႇၵိၼ်းယူႇၼၼ်ႉ တွၼ်ႈတႃႇ ၸုမ်းသိုၵ်းဝႃႉေတႉ ပဵၼ်ၵၢၼ်ပၢႆးမၢၵ်ႇမီးလူင်ၶဝ်ၼိုင်ႈဢၢၼ်ယဝ်ႉ။ လုၵ်ႉတၢင်းငဝ်ႈမုၼ်းပၢင်သၢင်းေသ သူင်ႇမႃးၵွင်ႈၵၢင် ပွတ်းသဵၼ်ႈတၢင်း ဝၢၼ်ႁၢႆး မိူင်းၼွင် မိူင်းၵိုင်ႇ ၵၢတ်ႇၵူႇ ႁူဝ်ပူင်း ယဝ်ႉသူင်ႇၶဝ်ႈၵႂႃႇတၢင်း ၽၢႆႇၶုၼ် ၸိူဝ်းၼႆႉ တွၼ်ႈတႃႇ ၸုမ်းသိုၵ်းဝႃႉေၵႃႈ ဢမ်ႇလႆႈမႆႈၸႂ်သင် ယွၼ်ႉၵူၼ်းသိုၵ်းၶဝ် ပၵ်းၵႂႃႇဝႆႉတီႈလမ်လွင်ႈမၼ်းဝႆႉၵူႈၽၢႆႇၽၢႆႇပႃးမိူၼ်ၵၼ်မူတ်း။
- ၸုမ်းသိုၵ်းဝႃႉ ဢမ်ႇၵျိုၵ်ႈပၢင်တိုၵ်း
ၸုမ်းသိုၵ်းဝႃႉ UWSA ၶဝ်ၼႆႉ ၶဝ်ဢမ်ႇၵျိုၵ်ႈ ဢမ်ႇလႆႈၸႂ် ပၢင်တိုၵ်းသိုၵ်းသိူဝ်သင် ၶဝ်ၵူၺ်းသုၼ်ႇၸႂ် ၵၢၼ်ပၢႆးမၢၵ်ႇမီးလွင်ႈလဵဝ်ၵူၺ်း ဢဝ်ၵၢၼ်ပၢႆးမၢၵ်ႇမီးပဵၼ်လၵ်းေသ ဢဝ်ၵၢၼ်သိုၵ်းၸွမ်းတၢင်းလင် တီႈၸုမ်းသိုၵ်းဝႃႉ UWSA ၸွႆႈ ၸုမ်းပႃႇတီႇမႂ်ႇသုင်ၸိုင်ႈတႆး ၼႆႉေၵႃႈ ယူႇတီႈၸုမ်းသိုၵ်းဝႃႉ UWSA ၶဝ်ေၵႃႈ တိုၼ်းလႆႈၼမ်ႉတွၼ်းၽွၼ်းလီမၼ်းမိူၼ်ၵၼ်ယူႇ။ သဵၼ်ႈတၢင်း တီႈၸုမ်းသိုၵ်းဢူၺ်းလီႄလႈ ၸုမ်းသိုၵ်းဝႃႉ UWSA ၵုမ်းၵမ်ဝႆႉလႆႈၸိူဝ်းၼၼ်ႉ မၼ်းသမ်ႉမႃးတုမ်ႉတိုဝ်ႉ ၵၢၼ်ၽွင်းငမ်း ၸုမ်းသိုၵ်းမၢၼ်ႈႄလႈ ၸုမ်းသိုၵ်းမၢၼ်ႈေၵႃႈ ၸၢင်ႇလႆႈသင်ႇ ႁႂ်ႈပႃႇတီႇမႂ်ႇသုင်ၸိုင်ႈတႆး ထွႆတပ်ႉ (3)တပ်ႉၼၼ်ႉမိူၼ်ၵၼ်ယူႇ။ ေပႃးပဵၼ်ၵူၼ်း လမ်းၶၢပ်ႇၸပ်းၾၢၵ်ႇၶဝ်သမ်ႉ ေတႁၼ်ထိုင်ဝႃႈ ပဵၼ်ပၼ်ႁႃတႆးၼင်ႇၵၼ် ပဵၼ်ၸုမ်းၼိုင်ႈၽၢႆႇၼိုင်ႈႁဵတ်းသၢင်ႈၼႆ လႆႈဢွၼ်ၵၼ်မုင်ႈႁၼ်လွၵ်းဢွၼ်ႇၼၼ်ႉလွင်ႈလဵဝ်ၵူၺ်း. လွၵ်းလူင်မၼ်း ဢၼ်ၸုမ်းသိုၵ်းမၢၼ်ႈလဵၼ်ႈႄလႈ ဢၼ်ပိူၼ်ႈတၢင်ႇၶိူဝ်းလဵၼ်ႈေတႃႇႁဝ်း လွၵ်းလူင်မၼ်းၼၼ်ႉ ႁဝ်းဢမ်ႇဢွၼ်ၵၼ်ႁၼ်မႅၼ်ႈၺႃး။
ၵၢၼ်တိုၵ်းေတႃးဢဝ်ၵၼ်တၢႆၼၼ်ႉ ယုမ်ႇယၢမ်ႈဝႃႈ ၽႂ်ၽႂ်ေၵႃႈ ေတဢမ်ႇၵျိုၵ်ႈႄလႈ ဢမ်ႇပၼ်ႁႅင်းၼႆေသတႃႉေၵႃႈ. ၵူၺ်းၼႃႇၵူၼ်းၸိူဝ်း လၢတ်ႈဢမ်ႇႁူႉႁူဝ်ႁူႉႁၢင် ဢမ်ႇလၢမ်းၶၢတ်ႇတူၺ်းၸွမ်းငဝ်းလၢႆးသင်ႄလႈ လႃႇလီလၢတ်ႈ လႃႇလီဝႃႈလူင်ၵႂႃႇၵူႈလွင်ႈၼၼ်ႉေတႉ ဢမ်ႇပႆႇေပႃးသၢင်ႈထုၵ်ႇၼင်ႇၵဝ်ႇ ပၢင်တိုၵ်းၵူႈလွင်ႈလွင်ႈၼၼ်ႉ လိုၼ်းသုတ်း ေတလႆႈဢုပ်ႇၵၼ်ၼိူဝ်ၽိူၼ်လူင်ၼၼ်ႉၵူၺ်း မိူဝ်ႈဢမ်ႇပႆႇထိုင် ၶၵ်ႉၼၼ်ႉၼၼ်ႉ ၵူၼ်းယႃႉ ၵူၼ်းၵဝ်း ၵူၼ်းေတႁဵတ်းႁႂ်ႈၾႆးလုၵ်ႉၶိုၼ်ႈမႃးႁႅင်းေၵႃႈေတမီး ၵူၼ်းၸိူဝ်းၶတ်းၸႂ်ႁဵတ်းၵၢၼ်ေတႉေတႉၼၼ်ႉ ၶဝ်ေတဢမ်ႇေပႃးေမႃးသင်ၼမ် ဢမ်ႇေပႃးလၢတ်ႈသင်ၼမ်ႄလႈ ဢမ်ႇေသႉၽႂ် ႄၼးၽႂ်သင်။
- ၸွင်ႇ SAC ေတတိုၵ်းေတႃး SSPP
တွၼ်ႈတႃႇဝႃႈ ၸွင်ႇၸုမ်းသိုၵ်းမၢၼ်ႈ ေတယိုဝ်း ပႃႇတီႇမႂ်ႇသုင်ၸိုင်ႈတႆးႁႃႉၼႆၸိုင်ႈ ဢမ်ႇပဵၼ်မႃးလႆႈ တႃႇေတပဵၼ်မႃးၼႆႉ ၵမ်ႉႄဢႇၵူၺ်း. သင်ဝႃႈၶဝ်တိုၵ်း ပႃႇတီႇမႂ်ႇသုင်ၸိုင်ႈတႆးေတႉေတႉၼႆၸိုင်ႈ တပ်ႉသိုၵ်းမၢၼ်ႈ ဢၼ်ပၵ်းသဝ်းဝႆႉၼႂ်းမိူင်းၸိုင်ႈတႆး ၸၢင်ႇလူႉတႅၵ်ႇယႆႈ. ယွၼ်ႉဝႃႈ ယၢမ်းလဵဝ်ႁူႉႁၼ်ၵၼ်ယူႇ ဝႃႈၸုမ်းသိုၵ်းမၢၼ်ႈၶဝ် ၵူႈၽၢႆႇၽၢႆႇမီးလွင်ႈလူႉသူမ်းၼမ်ႄလႈ မီးလွင်ႈယၢပ်ႇယဵၼ်းတၢင်းၼမ်ဝႆႉယူႇ။ ယူႇတီႈ ပႃႇတီႇမႂ်ႇသုင်ၸိုင်ႈတႆးေၵႃႈ တႃႇေတတိုၵ်းယိုဝ်းသိုၵ်းမၢၼ်ႈဢွၼ်တၢင်းေၵႃႈ ဢမ်ႇပႆႇပဵၼ်မႃးလႆႈ မိူၼ်ၵၼ် ယွၼ်ႉဝႃႈယူႇတီႈၽၢႆႇၽူႈၼၢမ်း ပႃႇတီႇမႂ်ႇသုင်ၸိုင်ႈတႆး ပူၼ်ႉမႃးပၢၼ်ႇသိုပ်ႇပၢၼ်ႇၶဝ် ဢမ်ႇတွၼ်ႉမီးပိုၼ်းဝႃႈ ပိုတ်းယိုဝ်းသိုၵ်းမၢၼ်ႈဢွၼ်တၢင်းေသပွၵ်ႈ ယွၼ်ႉဝႃႈ ၵၢၼ်မိူင်းၼႆႉ ေတလႆႈေမႃပဝ်ႇပဝ်ႇသူတ်ႉသူတ်ႉ မိူၼ်ၼင်ႇပဵၼ်ေတႉမီးေတႉၼၼ်ႉယဝ်ႉ။ သင်ဢမ်ႇေမႃပဝ်ႇေမႃသူတ်ႉၼၼ်ႉ ၸုမ်းလႂ်ေၵႃႈ တိုၼ်းဢမ်ႇယူႇလွတ်ႈလႆႈ လိူဝ်ဝႃႈ ၶၵ်ႉတွၼ်ႈၵၢၼ်လဵၼ်ႈမၼ်း ပႅၵ်ႈပိူင်ႈၵၼ်ၵႃႇၼၼ်ႉၵူၺ်း။
ၼႂ်းမိူင်းၸိုင်ႈတႆးၼႆႉ ၸုမ်းယိပ်းၵွင်ႈၵၢင်ႇၼမ် ၵူၼ်းမိူင်းေၵႃႈလႆႈတုၵ်ႉၶ ဝၢၼ်ႈမိူင်းေၵႃႈ လႆႈႁၢမ်းမႃးၼမ်ၼႃႇယဝ်ႉ ယုမ်ႇယၢမ်ႈဝႃႈ ၽူႈဢွၼ်ႁူဝ်တႆးႄလႈ ၸၢဝ်းၶိူဝ်းတႆႈ ေတဝူၼ်ႉႁၼ်ထိုင်ဝႃႈ ေတေမႃဢွၼ်ၵၼ်ႁၵ်ႉသႃ ၵၢၼ်လွင်ႈငမ်းယဵၼ်ႇမိူၼ်ၵၼ်ယူႇ။ မီးပၢင်တိုၵ်းၼႆႉဢမ်ႇလီ မီးပၢင်သိုၵ်းၼႆႉဢမ်ႇၶိုၼ်ႈယႂ်ႇ မၼ်းေတၸၼ်ၵၼ်တူၵ်းတႅမ်ႇလွင်ႈလဵဝ်ၵူၺ်း။
- သႅင်သိုၵ်း
- www.saisengserk.com


text:
ဝီႇၶီႇၽီးတီးယႃး:ႁူဝ်ႁႅၵ်ႈ
ဝီႇၶီႇၽီးတီးယႃး ဢၼ်ဝႃႈၼႆႉ ပဵၼ်ဢီႈသင်?
ဝီႇၶီႇၽီးတီးယႃး ၼႆႉ မၼ်း ပပ်ႉသႅၼ်သမ်ႇ လႆႈလၢႆဢၼ်ၼိုင်ႈသေ ၽူႈၸႂ်ႉတိုဝ်းၶဝ် ဢွၼ်ၵၼ်ၶဝ်ႈႁူမ်ႈတႅမ်ႈ၊ မႄးထတ်းယဝ်ႉ။ လႆႈၶိုင်ပွင်ဝႆႉ ပိူင်ဝႅပ်ႉသၢႆႉဢၼ်ၼိုင်ႈ ဢၼ်ႁွင်ႉဝႃႈ ဝီႇၶီႇ ဢၼ်ဝႃႈၼၼ်ႉသေ လႆႈႁဵတ်းဝႆႉ ႁႂ်ႈၶႅမ်ႉလႅပ်ႈတွၼ်ႈတႃႇ ၶဝ်ႈႁူမ်ႈတႅမ်ႈၸွမ်းၵၼ်ၼၼ်ႉယဝ်ႉ။ ႁဵတ်းလွင်ႈမႄးထတ်းလူၺ်ႈ ၸွမ်းယၢမ်းမူင်းၵူၼ်ႈထၢၼ်ႈသေၵေႃႈ ဢွၼ်ၵၼ်ၶိုင်ပွင် ႁႂ်ႈဝီႇၶီႇၽီးတီးယႃး တိူဝ်းၶႅမ်ႉမႃးၼၼ်ႉယဝ်ႉ။ လွင်ႈလႅၵ်ႈလၢႆႈတင်းသဵင်ႈၼၼ်ႉ ၵႂႃႇမၢႆသႂ်ႇဝႆႉတီႈၼႂ်း ပိုၼ်းၼႃႈလိၵ်ႈ လႄႈ လွင်ႈလႅၵ်ႈလၢႆႈမႂ်ႇမႂ်ႇၼၼ်ႉယဝ်ႉ။ တွၼ်ႈတႃႇလူတူၺ်း လွင်ႈႁူဝ်ယွႆႈ ၵဵဝ်ႇလူၺ်ႈ ပရေႃးၵျႅတ်ႉ ၼၼ်ႉၼႆ တူၺ်းတီႈ လွင်ႈဝီႇၶီႇၽီးတီးယႃးၼၼ်ႉၶႃႈလႄႈ။
ၸဝ်ႈၵဝ်ႇ တေၸၢင်ႈၵမ်ႉထႅမ်ၸိူင်ႉႁိုဝ်
ယႃႇပေၵူဝ်ႁႄ တႃႇမႄးထတ်း – ၼႃႈလိၵ်ႈၸမ်တၢင်းသဵင်ႈၼႆႉ ၽူႈလႂ်ၽႂ်ဢမ်ႇဝႃႈ မႄးထတ်းလႆႈသေ ႁဝ်းၶႃႈပၼ်ႁႅင်း ႁႂ်ႈႁတ်းႁၢၼ်!။ တွၼ်ႈတႃႇတေတိူဝ်းၶႅမ်ႉမႃး တူဝ်ႇယၢင်မၼ်း- လၢႆးတႅမ်ႈလိၵ်ႈ၊ တီႈဝႆႉပွင်ႈလိၵ်ႈ၊ မႄးတမ်းတူၼ်ႈထႅဝ်လိၵ်ႈ ႁႂ်းလူငၢႆႈ၊ ဢဝ်လွင်ႈတၢင်း ထႅမ်သႂ်ႇထႅင်ႈ ဢမ်ႇၼၼ် ဢဝ်ပႅတ်ႈ လွင်ႈမႄးထတ်း ၸိူဝ်းဢမ်ႇပဵၼ်တၢင်းၵမ်ႉၽၢႆႇလီၸိူဝ်းၼႆႉ ႁဵတ်းသၢင်ႈၵႂႃႇလႆႈယူႇ။ သင်ၸိူဝ်ႉဝႃႈ မီးၵၢင်ၸႂ် ၶႂ်ႈဢဝ်ၶေႃႈမုၼ်းလွင်ႈတၢင်းဢၼ်မႂ်ႇ ထႅမ်သႂ်ႇထႅင်ႈၼႆ ၶႅၼ်းတေႃႈ ၵမ်ႉထႅမ်သႂ်ႇပၼ် ၽိုၼ်ဢိင် သေၵေႃႈ ၼႄပၼ် ဝႃႈ လွင်ႈတၢင်းၸိူဝ်းၼၼ်ႉ မၵ်းမၼ်ႈၼႄႉၼွၼ်းလႆႈယူႇဢၼ်ဝႃႈၼၼ်ႉ။ ဢမ်ၼၼ် ၶဝ်ႈပၼ်တၢင်းၶႆႈၸႂ် တီႈ ၼႃႈလိၵ်ႈ တႃႇဢုပ်ႇ ၼၼ်ႉၶႃႈလႄႈ။ တွၼ်ႈတႃမႄးထတ်း ႁူဝ်ၶေႃႈ ၸိူဝ်းပဵၼ်ပွင်ႈလိၵ်ႈ ဢၼ်လႅပ်းမီးလွင်ႈထဵင်မေႃးၵၼ်လႄႈ ပေႃးတေမႄးထတ်း ၼႃႈလိၵ်ႈႁူဝ်ႁႅၵ်ႈဝီႇၶီႇၽီးတီးယႃးၼႆ ဢုပ်ႇၵုမ်ဢွၼ်တၢင်းသုတ်းၵွၼ်ႇၶႃႈ။ လွင်ႈၶဝ်ႈႁူမ်ႈ ဝီႇၶီႇၽီးတီးယႃးၼၼ်ႉ တေသၢင်းလၢင်းၼႄပၼ်ၸဝ်ႈၵဝ်ႇ ၸိူဝ်းပဵၼ် လွင်ႈတၢင်းပိုၼ်ႉထၢၼ် လွင်ႈၸႂ်ႉတိုဝ်း၊ လွင်ႈထတ်းသၢင် လႄႈ လွင်ႈၶဝ်ႈတႅမ်ႈ တီႈဝီႇၶီႇၽီးတီးယႃးၼၼ်ႉၶႃႈ။
မၢႆထိုင်ဝႆႉလႄႈ – ဝီႇၶီႇၽီးတီးယႃးၼႆႉ တေဢမ်ႇထုၵ်ႇ ၸဝ်ႈၵဝ်ႇယႃႉလႅဝ်ပႅတ်ႈလႆႈ။ လွင်ႈမႄးထတ်းတင်းသဵင်ႈၼႆႉ ၸၢင်ႈႁဵတ်း လွင်ႈႁူၼ်ၶိုၼ်းလႆႈ၊ လွင်ႈမႄးထတ်းလႆႈ လႄႈ လွင်ႈႁဵတ်းသၢင်ႈႁႂ်ႈတိူဝ်းၶႅမ်ႉလႅပ်ႈလိူဝ်။ ဝီႇၶီႇၽီးတီးယႃးၼႆႉ ၶႂၢင်းပၼ်ဝႆႉ လွင်ႈမီးႁုတ်းမီးႁွႆးယူႇ။ ယွၼ်ႉပိူဝ်ႈၼၼ်လႄႈ မႄးထတ်းပွင်ႈလိၵ်ႈ ၼိုင်ႈဢၼ်သေ ၸွႆႈထႅမ် ႁႂ်ႈဝီႇၶီႇၽီးတီးယႃးၼႆႉ ပဵၼ်ၶေႃႈမုၼ်း၊ လွၼ်ႉၶၢဝ်ႇ ဢၼ်ၶႅမ်ႉသေပိူၼ်ႈ တီႈၼိူဝ် ဢိၼ်ႇတႃႇၼႅတ်ႉၼၼ်ႉၶႃႈလႄႈ။
လူႇတၢၼ်းလႄႈ - ဝီႇၶီႇၽီးတီးယႃးၼႆႉ ၸၢင်ႈၸႂ်ႉလႆႈ လၢႆလၢႆယူႇ။ ၵူၺ်းၵႃႈဝႃႈ တွၼ်ႈတႃႇႁဵတ်းသၢင်ႈပၼ်ၼင်ႇၼၼ်ၼႆႉ လႆႈပိုင်ႈဢိင်ၼိူဝ် ႁႅင်းလူႇတၢၼ်းလႄႈ ႁႅင်းၵမ်ႉထႅမ်ၼၼ်ႉယဝ်ႉ။ ၶႅၼ်းတေႃႈ လုၵ်ႉတီႈ ႁဵင်းၵွင်ႉ လူႇတၢၼ်း ဢၼ်မီးတီႈ ၽၢႆႇသၢႆႉၼၼ်ႉသေၵေႃႈ လူႇတၢၼ်း တွၼ်ႈတႃႇၶႂၢၵ်ႈၵၢၼ်လႄႈ တွၼ်ႈတႃႇၸရိၵ်ႇ ဢၼ်လႆႈမူတ်းသဵင်ႈ တႃႇၵၢၼ်ပရေႃၵျႅတ်ႉၼႆၶႃႈလႄႈ။
ဢွၼ်ၵၼ် မႄးထတ်းတူၺ်း ယၢမ်းလဵဝ်ၶႃႈ
- တွၼ်ႈတႃႇမူၼ်ႉမႄး sandbox ဢၼ်ၸၢင်ႈႁဵတ်းၸၢမ်းတူၺ်းၵၢၼ်မႄးထတ်းၼၼ်ႉ ၼဵၵ်းတီႈၼႆႈလႄႈ။ (သင်ၸိူဝ်ႉဝႃႈ တီႈၼၼ်ႈၼၼ်ႉ မီးဝႆႉ တူဝ်လိၵ်ႈယဝ်ႉၼႆ ဢၼ်သႂ်ႇပၼ်ၽၢႆႇတႂ်ႈသုတ်း တီႈတူဝ်လိၵ်ႈၼၼ်ႉလႄႈ။)
- ပေႃႉသႂ်ႇလိၵ်ႈၵမ်ႈၽွင်ႈလႄႈ။
- တွၼ်ႈတႃႇထတ်းသၢင်တူၺ်း လွင်ႈလႅၵ်ႈလၢႆႈၸဝ်ႈၵဝ်ႇၼၼ်ႉ ၼဵပ်းပၼ်တီႈ ၼႄတူဝ်ယၢင်ႇ ၼၼ်ႉလႄႈ။ ဢမ်ႇၼၼ် ပေႃးႁၼ်ထိုင်ဝႃႈ ၶႅမ်ႉလႅပ်ႈယဝ်ႉၼႆ ၼဵၵ်းပၼ်တီႈၵဵပ်းသိမ်း ၼႃႈလိၵ်ႈ ၼၼ်ႉလႄႈ။


text:
ဢမႄးရီးၶိူဝ်းၼိူဝ်
ဢမႄးရီးၵႂ်းႁွင်ႇ ဢမႄးရီးၵႂ်းႁွင်ႇၼႆႉ ပဵၼ်လိုမ်လိၼ်ဢၼ်ယႂ်ႇသေပိူၼ်ႈသုတ်းထူၼ်ႈထီႈသၢမ်ၼၼ်ႉယဝ်ႉ။ မၼ်းမီးလႅၼ်ႊၵႂၢင်ႈတႃႇ 906,862 လွၵ်းလၵ်း(23477765 လွၵ်းၵီးလူဝ်းမီးတႂ်း)သေယဝ့် တႄႇဢဝ်လႅၼ်ႊတွၼ်ႊဢၢၵ်ႈတိၵ်ႉဢၼ်ၵတ်းတီႈတၢင်းၽၢႆႁွင်ႇၼၼ်ႉ ဝၢတ်ႈၵႂၢင်ႈလူင်းထိုင်လႅၼ်ႊ တီႈမိူင်းဢုၼ်ႇမႅၵ်းသီးၵူဝ်းၼၼ်ႉယဝ်ႉ။ မိူင်းၽွမ်ႉႁူမ်ႈဢမႄးရီးၵႂ်း တင်းၵၼေႇတႂ်ႇႁူမ်ႈပႃးတင်း ၵုၼ်ၼမ်ႉယႂ်ႇလူင်ၵရိၼ်းလႅၼ်းၶဝ်ၼႆႉ ပေႃးမီးတႃႇသိပ်းပုၼ်ႈၵဝ်ႈပုၼ်ႈလႅ်ႊၵႂၢင်ႈဢမႄးရီးၵႂ်းႁွင်ႇဝႆႉယူႇယဝ်ႉ။
ဢမႄးရီးၵႂ်းႁွင်ႇၼႆႉ မီးဝႆႉႁူဝ်ၵူၼ်းမွၵ်ႈ 300 လၢၼ်ႉ။ ၵူၼ်းၸိူဝ်းဢၼ်ယူႇတီႈမၼ်းၸဵမ်ပိုင်းၸမ်း ပဵၼ်ၶိူဝ်းၵိုၵ်းမိူင်းၸိူဝ်းဢၼ်ၽူႈႁၢႆးလႅၼ်ႊမိူင်းယူးရူပ်ႉၶဝ်မႃးတႄႇႁၼ်မိူဝ်ႈၶဝ်လႆႈၽႅဝ် ၼၼ်ႉယဝ်ႉ။ ဢႅသ်ႉၵီးမိူဝ်းသ်ၶဝ်၊ ဢိၼ်းတီးယၼ်းဢမႄးရီးၵႅၼ်ႇႁွင်ႇၶဝ်၊ ဢိၵ်တင်း ဢိၼ်းတီးယၼ်းတီႈမႅၵ်းသီးၵူဝ်းၶဝ်လႂ်ယဝ်ႉ။ မိူဝ်ႈၽွင်းၵၢပ်ႈပၢၼ်မိူင်းႁၢႆးၼၼ်ႉၼႆ ပွတ်းတွၼ်ႊ ၽၢႆႁွင်ႇၼႆႉသမ်ႉ ၵမ်ႈၼမ်ၼမ် ပဵၼ်ၵူၼ်းလၢတ်ႈၵႂၢမ်းဢင်းၵိတ်ႉၶဝ်မႃးပၵ်းသဝ်း။ ၵူၼ်းလၢတ်ႈၵႂၢမ်းၾရႅၼ်ႉသျ်ႉပေႃးပႃးဢိတ်းဢွတ်း။ ပွတ်းတွၼ်ႊတၢင်းၸၢၼ်းသမ်ႉ ပဵၼ်ၵူၼ်းၸူဝ်းလၢတ်ႈၵႂၢမ်းသပႅၼ်းၼိသ်ႉမႃးပၵ်းသဝ်း။ ဝၢႆးမႃးၸင်ႇ ဢမႄးရီးၵႂ်းႁွင်ႇၼႆႉ ပဵၼ်ၵူၼ်းၵူႊတီႈ ၵူႊလႅၼ်ႊၼႂ်းလုမ်ႈၾႃႉၶဝ်မႃးသဝ်းယူႇယဝ်ႉ။ ၸၢဝ်းယုမ်ႇယမ်ၼပ်ႉထိုဝ်လူင်သွင်ဢၼ် တီႈဢမႄးရီးၵႂ်ႁွင်ႇၸမ်း ပဵၼ်ပရူဝ်ႇတႅသ်ႉတႅၼ်ႉတီးသမ်း တင်းၵႅတ်ႉတူဝ်ႇလိၵ်ႉဢီးသမ်း။ ၶူဝ်းၶွင်ဢွၵ်ႇတီႈၵၢၼ်ၸၢၵ်ႈတင်းလူင်ၼၼ်ႉ ဢမႄးရီးၵႂ်းႁွင်ႇၼႆႉ ႁဵတ်းဢွၵ်ႇလႆႈၼမ်လိူဝ် သီႇပၼ်ႈယေႈပုၼ်ႈၼၼ်ႉယဝ်ႉ။ ၼႆႉသေဢမ်ႇၵႃးမၼ်းပၢႆပဵၼ် လႅၼ်ႊလိၼ်တီႈဢၼ်ဢွၼ်ၼႃႈဝႆႉ ၾၢႆႇၽုၵ်ႇသွမ်ႈလဵင်ႉလူဢၼ်ႁဵတ်းဢွၵ်ႇ ၶဝ်ႈၶႅပ်ႇ၊ ၶဝ်ႈၵၢပ်ႇ၊ ၵုၺ်၊ တင်းတူၼ်ႈၽုၵ်ႇတၢင်ႇၸိူဝ်းတင်းၼမ်လၢႆလႂ်ယဝ်ႉ။ ဢမႄးရီးၵႂ်းွင်ႇၼႆႉ ၽၢႆႇငိူၼ်ႈငဝ်ႈထၢတ်ႈႁႄႊၼႆၵေႃႈ မၢၵ်ႈမီးတေႉယဝ်ႉ။ မိူၼ်ၼင်ႇ ထၢၼ်ႇငိူၵ်ႈ၊ ၼမ်ႉမဵၼ်၊ ၶမ်း၊ ငိုၼ်း၊ လဵၵ်း၊ တင်းတွင်းလႂ်ယဝ်ႉ။ ဢမႄးရီၵႂ်းႁွင်ႇၼႆႉ မႅးလႅၼ်ႊမုင်ႈသႃႇဢၼ်ႁၢင်ႊလီတီႈသုတ်းၼႂ်းလုမ်ႈၾႃႉမၢင်ႊၽွင်ႈသေယဝ်ႉ၊ မီးပႃးသၢႆသၢပ်ႇၾၢင်ႇပၢင်ႇလၢႆ ဢၼ်ယၢဝ်းလိူဝ်သေလိုၼ်လိၼ်တၢင်ႇဢၼ်ၼၼ်ႉလႂ်ယဝ်ႉ။ ပႃႇထိူၼ်ႇသမ်ႉ ႁူမ်ႇဝႆႉမွၵ်ႈသၢမ်ပုၼ်ႈယေႈပုၼ်ႈလိုမ်လိၼ်သေ ဢွၵ်ႇပၼ်လမ်းတုမ်မႆႉတႃႇသီႇပုၼ်ႈ ယေႈပုၼ်ႈတင်းလုမ်ႈၾႃႉယဝ်ႉ။


text:
Wikimedia Commons
Wikimedia Commons (ဢမ်ႇၼၼ် Commons) ၼႆႉ ပဵၼ် ႁွင်ႈၼႄဢွၼ်ႇလၢႆး ဢၼ်ၸူႉႁွမ်တွမ်ဝႆႉ ၸိူဝ်းပဵၼ် ၶႅပ်းႁၢင်ႈ၊ သဵင် လႄႈ ၸိူဝ်းပဵၼ် မီႇတီႇယႃႇတၢင်ႇၸိူဝ်း ဢၼ်ၸၢင်ႈၸႂ်ႉလႆႈလွတ်ႈလွတ်ႈလႅဝ်းလႅဝ်းၼၼ်ႉသေ[2] ပဵၼ် ပရေႃးၵျႅတ်ႉ ၶွင် ဝီႇၶီႇမီႇတီႇယႃႇ ၾွင်ႇတေးသျိၼ်း ဢၼ်ၼိုင်ႈယဝ်ႉ။
ၸိူဝ်းပဵၼ်ၾၢႆႇ ဢၼ်မီးတီႈ Wikimedia Commons ၼၼ်ႉ ၸၢင်ႈဢဝ်ၵႂႃႇၸႂ်ႉလႆႈ ၵႃႈတီႈ ဝီႇၶီႇမီႇတီႇယႃႇ ပရေႃးၵျႅတ်ႉတင်းသဵင်ႈ ၸိူဝ်းပဵၼ် ဝီႇၶီႇၽီးတီးယႃး၊ ဝီႇၶီႇပပ်ႉ၊ ဝီႇၶီႇၵူႈမိုဝ်းဢွၵ်ႇတၢင်း၊ ဝီႇၶီႇၸိူဝ်ႉၽၼ်း၊ ဝီႇၶီႇငဝ်ႈငႃႇ၊ လႄႈ ဝီႇၶီႇၶၢဝ်ႇ ၸၵႂႃႇၸိူဝ်းၼႆႉယဝ်ႉ။[3] ၼႂ်းပီ 2018 ၼၼ်ႉ တီႈၼိူဝ် Wikimedia Commons ၼႆႉ ၾၢႆႇမီႇတီႇယႃႇတင်းသဵင်ႈ မီးယူႇ 48 လၢၼ်ႉပၢႆယဝ်ႉ။[4] မိူဝ်ႈပီ 2013 လိူၼ်ၵျူႇလၢႆႇၼၼ်ႉ တီႈ Commons ၼႆႉ မီးလွင်ႈမႄးထတ်း ထိုင် 100,000,000 ၵမ်းမႃးယဝ်ႉ။[5]
သၢႆပိုၼ်းထတ်း
ပရေႃးၵျႅတ်ႉၼႆႉ Erik Moller ၵေႃႇတၢင်ႇလဝ်ႈမႃး မိူဝ်ႈပီ 2004 လိူၼ်မၢတ်ႉၶျ် ၼၼ်ႉသေ[6] ထိုင် ပီ 2004 လိူၼ်သႅပ်ႇထႅမ်ႇပႃႇ 7 ဝၼ်းမႃး တႄႇပိုတ်ႇတၢင်ႇမႃးယဝ်ႉ။[7][8] မိူဝ်ႈပႆႇမီး Commons ၼၼ်ႉ ၾၢႆႇၸိူဝ်းဢၼ်မိူၼ်ၵၼ်ၼႆႉ ဢွၼ်ၵၼ်တၢင်ႇႁင်းၽႂ်ႁင်းမၼ်း တီႈဝီႇၶီႇၵူႈမဵဝ်းမဵဝ်းလႄႈ တွၼ်ႈတႃႇႁႂ်ႈယွၼ်ႇယွမ်းလႆႈ လွင်ႈၾၢႆႇမိူၼ်ၵၼ် သွၼ်ႉၵၼ်တီႈ သၢႆႉၽႃႇသႃႇၶေႃႈၷႂၢမ်းလႄႈ တီႈဝီႇၶီႇမီႇတီႇယႃႇ ပရေႃးၵျႅတ်ႉ ၼႆလႄႈ ၸင်လႆႈတႄႇတင်ႈမႃးယဝ်ႉ။
ၸိူဝ်းပဵၼ်ပရေႃးၵျႅတ်ႉၽႃၽေ (တူဝ်ယၢင်ႇမၼ်း တၢတ်ႉၶျ်၊ သုၺ်းတိၼ်ႇ၊ တဵင်းမၢတ်ႉ၊ ၼေႃႉဝူၺ်ႇ၊ သပဵၼ်ႇ၊ ပိတ်ႉၶီႇ၊ ပူဝ်းလႅၼ်ႇ၊ ၶျၢတ်ႉ လႄႈ သလူဝ်ႇဝႅၼ်ႇ ၸိူဝ်းပဵၼ် ဝီႇၶီႇၽီးတီးယႃးၼႆႉ) ၶဝ်ဢဝ် ၾၢႆႇမီႇတီႇယႃႇၶဝ် ၶၢႆႉၶိုၼ်ႈၼိူဝ် Commons မႃးသေ ၶဝ်ၵိုတ်းလိုဝ်ႈ လွင်ႈတၢင်ႇၼိူဝ် ဝီႇၶီႇၽီးတီးယႃးပိုၼ်ႉတီႈၶဝ်ႈၼၼ်ႉယဝ်ႉ။ မိူၼ်ၼင်ႇတီး ဝီႇၶီႇၽီးတီးယႃးဢင်းၵိတ်ႉ ၸိူဝ်းၼၼ်ႉတႄႉ ယွၼ်ႉမီးလွင်ႈ တိူင်ႇလၢတ်ႈၵဵဝ်ႇလူၺ်ႈ သုၼ်ႇၸဝ်ႈၶွင်လႄႈ ၸင်ႇလႆႈ သိုပ်ႇထိင်းဝႆႉ သိုပ်ႇပၼ်သုၼ်ႇ တၢင်ႇၾၢႆႇၸိူဝ်း ဢၼ် Commons ဢမ်ႇႁပ်ႉပၼ်ဝႆႉလႆႈၼၼ်ႉယဝ်ႉ။
ပိူင်ၵၢၼ်ထတ်း
ၶေႃႈယိူင်းဢၢၼ်း Wikimedia Commons ၼႆႉ တွၼ်ႈတႃႇၵမ်ႉထႅမ်ပၼ်လႆႈ ၼင်ႇ ယေးယွင်မီႇတီႇယႃႇ "ဢၼ်တေၵမ်ႉထႅမ်ပၼ်လႆႈ ယေးယွင်ၵွင်ၵၢင် တွၼ်ႈတႃႇ ပရေႃးၵျႅတ်ႉၵူႈမဵဝ်းမဵဝ်း ၶွင် ဝီႇၶီႇမီႇတီႇယႃႇ ၾွင်ႇတေးသျိၼ်း လႄႈ တွၼ်ႈတႃႇ ဢဝ်ၸႂ်ႉလႆႈ မီႇတီႇယႃႇ ၵဵဝ်ႇလူၺ်ႈ ပၢႆးပႆႇၺႃႇ ဢၼ်ဢမ်ႇမီးသုၼ်ႇၸဝ်ႈၶွင် ဢၼ်ၸႂ်ႉလႆႈ လွတ်ႈလွတ်ႈလႅဝ်းလႅဝ်းၼၼ်ႉ" ၼႆယဝ်ႉ။ "ၵဵဝ်ႇလူၺ်ႈ ပၢႆးပႆႇၺႃႇ" ဢၼ်ဝႃႈၼႆႉ ၶႂ်ႈႁႂ်ႈပွင်ႇႁၼ်ထိုင်ဝႃႈ "တွၼ်ႈတႃႇၵမ်ႉထႅမ်ပၼ် တႃႇမီးတၢင်းႁူႉတၢင်းႁၼ်၊ တွၼ်ႈတႃႇ ၵဵဝ်ႇလူၺ်ႈ လွင်ႈပူင်သွၼ်၊ တွၼ်ႈတႃႇပိုတ်ႇပၼ်ပၢႆးႁူႉ" ၼႆယဝ်ႉ။[9]
တီႈ Wikimedia Commons ၼႆႉ ၸိူဝ်းဢၼ်ပဵၼ် ဢၼ်မီးသုၼ်ႇၸဝ်ႈၶွင်၊ ဢၼ်ဢမ်ႇၸႂ်ႈ မႂ်ၶႂၢင်း ဢၼ်လွတ်ႈလႅဝ်းထၢင်ႇႁၢင်ႈ၊ ဢၼ်ပဵၼ်တႃႇၸႂ်ႉ ၵဵဝ်ႇလူၺ်ႈလွင်ႈၵၢၼ်ပၢႆးမၢၵ်ႈမီး၊ ၾၢႆႇၸိူဝ်းဢၼ် သိုပ်ႇသေၶူင်သၢင်ႈဝႆႉၼၼ်ႉ ဢမ်ႇမီးသုၼ်ႇတၢင်ႇၶိုၼ်ႈ။ ယွၼ်ႉလွင်ႈတၢင်းဢၼ်ၼႆႉလႄႈ Wikimedia Commons ၼႆႉ တိုၼ်းလူတ်ႇတၢင်ႇၶိုၼ်ႈပၼ် ၾၢႆႇ ဢၼ်ဢမ်ႇမီးသုၼ်ႇၸဝ်ႈၶွင်ၼၼ်ႉတႃႇသေႇသေ တိုၼ်းဝႃႉ ယႃႉပႅတ်ႈ လွင်ႈပူၼ်ႉပႅၼ်သုၼ်ႇၸဝ်ႈၶွင်ၼၼ်ႉယဝ်ႉ။ ၼႂ်းမႂ်ၶႂၢင်း ဢၼ်ႁပ်ႉပၼ်လႆႈၼႆႉ မႂ်ၶႂၢင်း GNU Free Documentation License, Creative Commons Attribution and Attribution/ShareAlike ၊[10] ၶဝ်ႈပႃး ၸိူဝ်းပဵၼ် လွင်ႈတၢင်းဢၼ်လႆႈလၢႆ လႄႈ မႂ်ၶၢင်းသွပ်ႉၾ်ဝႄးလ်ဢၼ်လႆႈလၢႆ တင်း public domain ၸိူဝ်းၼၼ်ႉယူႇယဝ်ႉ။
တူဝ်ၼပ်ႉလွင်ႈတၢင်းထတ်း
ငဝ်ႈငႃႇ: commons:Commons:Milestones
- ၼူဝ်ႇဝႅမ်ႇပႃႇ 30၊ 2006 - ၾၢႆႇမီႇတီႇယႃႇ 1 လၢၼ်ႉ
- သႅပ်ႇထႅမ်ႇပႃႇ 2၊ 2009 - ၾၢႆႇမီႇတီႇယႃႇ 5 လၢၼ်ႉ
- ဢေႇပရႄႇ 15၊ 2011 - ၾၢႆႇမီႇတီႇယႃႇ 10 လၢၼ်ႉ
- တီႇသႅမ်ႇပႃႇ 4၊ 2012 - ၾၢႆႇမီႇတီႇယႃႇ 15 လၢၼ်ႉ
- ၵျူႇလၢႆႇ 14၊ 2013 - လွင်ႈမႄးထတ်းႁူမ်ႈ 100,000,000[5]
- ၸၼ်ႇဝႃႇရီႇ 25၊ 2014 - ၾၢႆႇမီႇတီႇယႃႇ 20 လၢၼ်ႉ
- ၸၼ်ႇဝႃႇရီႇ 13၊ 2016 - ၾၢႆႇမီႇတီႇယႃႇ 30 လၢၼ်ႉ
- သၢႆမၢႆယၢမ်းလဵဝ် - Commons:Special:Statistics
ၽိုၼ်ဢိင်ထတ်း
- ↑ Wikimedia.org Site Info. Alexa Internet. Archived from the original on 2018-12-26။ Retrieved on 2016-11-17။ Archived 2018-12-26 at the Wayback Machine.
- ↑ Endres, Joe, "Wiki websites wealth of information". International News on Fats, Oils and Related Materials : INFORM. Champaign, Illinois: May 2006. Vol. 17, Iss. 5; pg. 312, 1 pgs. Source type: Periodical ISSN: 08978026 ProQuest document ID: 1044826021 Text Word Count 746 Document URL: Proquest URL ProQuest (subscription) retrieved August 6, 2007
- ↑ Embedding Commons’ media in Wikimedia projects. Wikimedia Commons. Retrieved on August 7, 2007။
- ↑ Statistics page on Wikimedia Commons
- ↑ 5.0 5.1 ÄŒesky. 100,000,000th edit. Commons.wikimedia.org. Retrieved on 2013-08-22။
- ↑ Möller, Erik (March 19, 2004). [Wikipedia-l] Proposal: commons.wikimedia.org. Retrieved on August 7, 2007။
- ↑ ဗဟိုစာမျက်နှာ. Wikimedia Commons (September 7, 2004). Retrieved on August 7, 2007။
- ↑ Wikimedia Commons: Über 100.000 freie Bilder, Töne und Filme (in German). Golem.de (May 25, 2005). Retrieved on August 7, 2007။
- ↑ Commons:Project scope. Wikimedia Commons editors. Retrieved on 26 January 2014။
- ↑ See Creative Commons licenses, of which "NonCommercial" and "NoDerivs" can not be used on Wikimedia Commons.
ႁဵင်းၵွင်ႉၽၢႆႇၼွၵ်ႈထတ်း
- ဝႅပ်ႉသၢႆႉ ပဵၼ်တၢင်းၵၢၼ် (မူဝ်ႇပၢႆး)
- Commons:Picture of the Year
- Commonist – တွၼ်ႈတႃႇ လူတ်ႇၶႅပ်းႁၢင်ႈ တၢင်ႇၶိုၼ်ႈလႆႈ တီႈၼိူဝ် Wikimedia Commons ၶိူင်ႈၵေႃႇငဝ်ႈ Java
- Multimedia Usability Project – aims to improve multimedia uploading on Wikimedia Commons
- Mirror of Wikimedia Commons by WikiTeam


text:
ပူဝ်ႇၵလေး၊ ၸႄႈဝဵင်း
ၸႄႈဝဵင်းပူဝ်ႇၵလေး (မၢၼ်ႈ: ဘိုကလေးမြို့နယ် ; ဢိင်းၵလဵတ်ႈ: Bogale Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈၽျႃႇပူင်ႇ၊ ၸႄႈတိူင်းဢေႇယႃႇဝတီႇ၊ မိူင်းမျၢၼ်ႇမႃႇၼၼ်ႉယဝ်ႉ။ ဝဵင်းပၵ်းလုမ်း ၽၢႆႇဢုပ်ႉပိူင်ႇၼႆႉ ပဵၼ် ဝဵင်းပူဝ်ႇၵလေးယဝ်ႉ။
ဝဵင်းပူဝ်ႇၵလေးၼႆႉ လႆႈၶၢမ်ႇတၢမ်ႇ လူမ်းလႅင်ႉၼႃႇၵိတ်ႉ ဢၼ်ပဝ်ႇထွင်းမႃး မိူဝ်ႈလိူၼ်မေႇ 2008 ၼၼ်ႉ တႄႉတႄႉဝႃႈဝႃႈလႄႈ ၵူၼ်းတၢႆ ဢမ်ႇၼၼ် သဵၼ်ႈမၢႆ ၵူၼ်းႁၢႆလၢႆ မီးမႃး 36,325 ၵေႃႉယဝ်ႉ။[2]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 67.
- ↑ "Bogale Township Profile"[permanent dead link] Myanmar Information Management Unit (MIMU) March 2009
ႁဵင်းၵွင်ႉၽၢႆႇၼွၵ်ႈ[မႄးထတ်း | မႄးထတ်းငဝ်ႈငႃႇ]
- "Bogale Township, Ayeyarwady Division"[permanent dead link] map ID: MIMU154v02, created: 1 July 2010, Myanmar Information Management Unit (MIMU)
- "Bogale Google Satellite Map" Maplandia World Gazetteer
- Pages with non-numeric formatnum arguments
- All articles with dead external links
- Articles with dead external links since August 2021
- ပွင်ႈၵႂၢမ်း ၸိူဝ်းဢၼ်မီးဝႆႉတီႈၼႂ်း ထႅမ်းပလဵၵ်ႉ ဢၼ်ပႃႇရႃႇမီႇတႃႇဝၼ်းၶၢဝ်း ဢမ်ႇမၢၼ်ႇမႅၼ်ႈး
- Coordinates on Wikidata
- ပွင်ႈလိၵ်ႈပွတ်းတင်းသဵင်ႈ
- ပွင်ႈၵႂၢမ်းပွတ်း ပထဝီႇ မိူင်းမျၢၼ်ႇမႃႇ
- ၸႄႈဝဵင်းၸိူဝ်းမီးၼႂ်း ၸႄႈတွၼ်ႈၽျႃႇပူင်ႇ
- ၸႄႈတိူင်းဢေႇယႃႇဝတီႇ


text:
ဝေႃးလၶႄႉ၊ ၸႄႈဝဵင်း
ၸႄႈဝဵင်းဝေႃးလၶႄႉ (မၢၼ်ႈ: ဘော်လခဲမြို့နယ်, ဢိင်းၵလဵတ်ႈ: Bawlakhe Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်ၶဝ်ႈပႃးဝႆႉ တီႈၼႂ်း ၸႄႈတွၼ်ႈဝေႃးလၶႄႉ၊ ၸႄႈမိူင်းယၢင်းလႅင်၊ မိူင်းမျၢၼ်ႇမႃႇၼၼ်ႉယဝ်ႉ။ တီႈၼႂ်းၸႄႈဝဵင်းဝေႃးလၶႄႉၼႆႉ ၶဝ်ႈပႃးဝႆႉ ဝဵင်းဝေႃးလၶႄႉ လႄႈ ဝဵင်းယႂႃႇတိတ်ႉ ၸိူဝ်းၼႆႉသေ ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းဝေႃးလၶႄႉယဝ်ႉ။
ပထဝီႇၼႃႈလိၼ်[မႄးထတ်း | မႄးထတ်းငဝ်ႈငႃႇ]
ဢွင်ႈတီႈ လႄႈ တၢင်းၵႂၢင်ႈၶႂၢင်[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းဝေႃးလၶႄႉ ၼႆႉ မီးဝႆႉတီႈၼႂ်းၵႄႈ လတ်ႉတီႇတုတ်ႉႁွင်ႇ 18 တီႇၵရီႇ 30 မိတ်ႉၼိတ်ႉ တေႃႇ 19 တီႇၵရီႇ 14 မိတ်ႉၼိတ်ႉ လႄႈ လွင်ႇၵျီႇတုတ်ႉဢွၵ်ႇ 96 တီႇၵရီႇ 57 မိတ်ႉၼိတ်ႉ တေႃႇ 97 တီႇၵရီႇ 50 မိတ်ႉၼိတ်ႉယဝ်ႉ။ တၢင်းၵႂၢင်ႈၶႂၢင် ၸႄႈဝဵင်းဝေႃးလၶႄႉၼႆႉ မီး ႓႕႒.႘႙ လၵ်းပၼ်ႇမူၼ်း (႙႑႔.႐ ပၼ်ႇမူၼ်း ၶီႇလူဝ်ႇမီႇတႃႇ)ယဝ်ႉ။[2]
လႅၼ်လိၼ်[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းဝေႃးလၶႄႉၼႆ့ ၽၢႆႇႁွင်ႇမီး ၸႄႈဝဵင်းလွႆၶေႃ၊ ၸႄႈဝဵင်းတီးမေႃႉသူဝ်ႇ လႄႈ ၸႄႈဝဵင်းသျႃးတေႃး၊ ၽၢႆႇဢွၵ်ႇ မီး ၸႄႈဝဵင်းသျႃးတေႃး လႄႈ ၸႄႈဝဵင်းမႄႈၸႄႉ၊ ၸႄႈဝဵင်းၽႃသွင်း၊ ၽၢႆတၢင်းတူၵ်း ဢိူမ်ႈၸပ်းၵၼ်ဝႆႉတင်း ၸႄႈဝဵင်းၽႃသွင်း၊ ၸႄႈဝဵင်းၽရူးသူဝ်ႇ ၸိူဝ်းၼႆႉယဝ်ႉ။
ၼႃႈလိၼ်[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းဝေႃးလၶႄႉ ၼႆႉ မီးဝႆႉ တီႈၼိူဝ်သုင်ၼႃႈပၢင်ႇလၢႆႇ 542 ထတ်းသေ ပဵၼ်ထုင်ႉၶူင်ႈ ဢၼ်ၵွင်းလွႆလွမ်ႉႁွပ်ႈဝႆႉၼၼ်ႉယဝ်ႉ။[2]
ၵႄးၼမ်ႉ[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းဝေႃးလၶႄႉၼႆ့ ႁွင်ႈၼမ်ႉၵႄးၼမ်ႉဢမ်ႇပေႃးမီးၼမ်သေ ၸိူဝ်းပဵၼ် ႁွင်ႈၼမ်ႉၵႄးၼမ်ႉၸိူဝ်းၼႆႉ လုၵ်ႉဢဝ်ၽၢႆႇႁွင်ႇ လႆလူင်းၽၢႆႇၸၢၼ်းယဝ်ႉ။ ႁွင်ႈဢၼ်ၸိုဝ်ႈလိုဝ်းတႄႉ ပဵၼ်ၼမ်ႉပွၼ်သေ လုၵ်ႉဢဝ်ၽၢႆႇႁွင်ႇ လႆလူင်းၽၢႆႇၸၢၼ်းသေ လတ်းၵႂႃႇႁိမ်းဝဵင်းဝေႃးလၶႄႉၼၼ်ႉယဝ်ႉ။
ၾိင်ႈၾႃႉ[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းဝေႃးလၶႄႉၼႆႉ မီးၾိင်ႈၾႃႉမႆႈလိူတ်ႇႁႅင်ႈႁွင်သေ တၢင်ႉလူမ်းမႆႈ ဢၼ်သုင်သုတ်းၼႆႉ မီး 43 တီႇၵရီႇသႅၼ်ႇတီႇၵရဵတ်ႉ လႄႈ တၢင်ႉလူမ်းမႆႈ ဢၼ်တႅမ်ႇသုတ်းၼႆႉ ပဵၼ် 7 တီႇၵရီႇသႅၼ်ႇတီႇၵရဵတ်ႉယဝ်ႉ။ တၢင်ႉၼမ်ႉၽူၼ်ၵမ်ႉၼမ်တႄႉ ပဵၼ် 35 ၼိဝ်ႉယဝ်ႉ။[2]
လွင်ႈၵူၼ်းယူႇသဝ်း[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းဝေႃးလၶႄႉ ၼႆႉ ၸွမ်းလူၺ်ႈသဵၼ်ႈမၢႆႁူဝ်ႁိူၼ်း ပီ 2014 သေ ႁူဝ်ၼပ်ႉၵူၼ်း မီး 8,480 ၵေႃႉ[3]သေ တေႃႇထိုင် ပီ 2017 ၼႆႉ ႁူဝ်ၼပ်ႉၵူၼ်း မီႈ 7,508 ယဝ်ႉ။ တီႈၼိူဝ်ဝဵင်းဝေႃးလၶႄႉၼႆႉ မီး 2,913 ၵေႃႉသေ၊ တီႈထုင်ႉဝၢၼ်ႈဢိူင်ႇ မီး 3,760 သေ တီႈ ၼိူဝ်ဝဵင်းယႂႃႇတိတ်ႉၼႆႉ မီး 835 ၵေႃႉယဝ်ႉ။[1]
တီႈၸႄႈဝဵင်းဝေႃးလၶႄႉၼႆႉ ၸိူဝ်းပဵၼ်ၵူၼ်းၶိူဝ်း ယၢင်းလႅင်၊ တႆး၊ မၢၼ်ႈ၊ ယၢင်း၊ ၶျၢင်း လႄႈ ရၶႅင်ႇ ၸိူဝ်းၼႆႉ ယူႇသဝ်းဝႆႉယဝ်ႉ။
ပၢႆးပႆႇၺႃႇ[မႄးထတ်း | မႄးထတ်းငဝ်ႈငႃႇ]
တီႈၸႄႈဝဵင်းဝေႃးလၶႄႉ ၼႆႉ ဢမ်ႇပႆႇမီး ႁူင်းႁဵၼ်းပူင်သွၼ်ပႆႇၺႃႇၸၼ်ႉသုင်။ ၸိူဝ်းပဵၼ် ႁူင်းႁဵၼ်းပၢႆးပႆႇၺႃႇပိုၼ်ႉထၢၼ်တႄႉ ႁူင်းႁဵၼ်းၸၼ်ႉသုင် 1 ႁူင်း၊ ႁူင်းႁဵၼ်းၸၼ်ႉသုင်ၽႄ 2 ႁူင်း၊ ႁူင်းႁႅၼ်းၸၼ်ႉငဝ်ႈ 20 ႁူင်း လႄႈ ႁူင်းႁဵၼ်းလူင်ႈၼႃႈၸၼ်ႉငဝ်ႈ မီး 8 ႁူင်းယဝ်ႉ။[1]
ပၢႆးယူႇလီ[မႄးထတ်း | မႄးထတ်းငဝ်ႈငႃႇ]
တီႈၸႄႈဝဵင်းဝေႃးလၶႄႉၼႆႉ မီး ႁူင်းယႃၸႄႈဝဵင်း ဢၼ်ၵူႇၶဝ်ႈ 50 ႁူင်းၼိုင်ႈ၊ ႁူင်းယႃပိုၼ်ႉတီႈ ဢၼ်ၵူႇၶဝ်ႈ 16 ႁူင်းၼိုင်ႈ၊ ႁွင်ႈပၢႆးယူႇလီဝၢၼ်ႈၼွၵ်ႈ 2 ႁွင်ႈ၊ ႁွင်ႈပၢႆးယူႇလီၽႄဝၢၼ်ႈၼွၵ်ႈ 15 တီႈ ၸိူဝ်းၼႆႉယဝ်ႉ။[1]
သဵၼ်ႈတႃႈသၢႆတၢင်း[မႄးထတ်း | မႄးထတ်းငဝ်ႈငႃႇ]
တီႈၸႄႈဝဵင်းဝေႃးလၶႄႉၼႆႉ သဵၼ်ႈတႃႈသၢႆတၢင်း တွၼ်ႈတႃႇၵႂႃႇမႃးၼႆႉ သၢႆတၢင်းၼမ်ႉ၊ သၢႆတၢင်းလူမ်း၊ သၢႆတၢင်းရူတ်ႉရဵၼ်းဢမ်ႇမီးသေ မီးဝႆႉ တၢင်းရူတ်ႉၵႃးဢၼ်လဵဝ်ယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ 1.0 1.1 1.2 1.3 1.4 (ဢွၵ်ႇထူဝ်ႇပႃႇ 2017) ၶေႃႈမုၼ်းပိုၼ်ႉတီႈ ၵဵဝ်ႇလူၺ်ႈၸႄႈဝဵင်းဝေႃးလၶႄႉ. ႁွင်ႈၵၢၼ်ၽၢႆႇဢုပ်ႉပိူင်ႇၵူႈလွင်ႈလွင်ႈ ၸႄႈဝဵင်းဝေႃးလၶႄႉ. Retrieved on 2018 ဢေႃးၵၢတ်ႉ 2.
- ↑ 2.0 2.1 2.2 2.3 ၶေႃႈမုၼ်းပိုၼ်ႉတီႈ ၸႄႈဝဵင်းဝေႃးလၶႄႉ. ၸုမ်းလူင်ပွင်ၸိုင်ႈ ၸႄႈမိူင်းယၢင်းလႅင်. Retrieved on 2018 ဢေႃးၵၢတ်ႉ 2။
- ↑ (arj 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆႉ-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, ၅၀.


text:
မၢၵ်ႇၼင်သွင်း
လွင်ႈလဵၼ်ႈ မၢၵ်ႇသွင်း[မႄးထတ်း | မႄးထတ်းငဝ်ႈငႃႇ]
လၢႆးလဵၼ်ႈ မၢၵ်ႇသွင်း Basketball ၼႆ့ လႆႈဢဝ်မိုဝ်း ပူပ်းမၢၵ်ႇသွင်း တွၵ်ႈသႂ်ႇၼိူဝ်လိၼ် ယၢင်ႈတိၼ် ထိုမ်ႈပၼ်ၵၼ်၊ ၽၢႆႇၼိုင်ႈလႄႈ ၽၢႆႇၼိုင်ႈ ၶတ်းၸႂ် ဢဝ်ပႅတ်ႈသႂ်ႉ ႁႂ်ႈၶဝ်ႈၼႂ်းတူင်ႇသွင်း ဢၼ်မီးၶႅပ်းမႆ့ ႁွင်းဝႆ့ ၽၢႆႇလင်မၼ်း ၼၼ့်ယဝ့်။ ဝၢင်းမၢၵ်ႇသွင်းၼႆ့တႄ့ မၢင်ၸိူဝ်းၵေႃႈ ပဵၼ်တီႈၵၢင်ပၢင်ႇ၊ မၢင်ၸိူဝ်းၵေႃႈ ပဵၼ်ၼႂ်းႁူင်း ဢၼ်မီးမုင်းၼၼ့်ယဝ့်။ လၢႆးလဵၼ်ႈ မၢၵ်ႇသွင်းၼႆ့ ၵေႃႉၶူင်သၢင်ႈမၼ်းပဵၼ် တွၵ်ႇတိူဝ်ႇ ၵျဵမ်းၼေႇၸမိတ့်ၸ် ၽူႈၶဝ်ႈၸုမ်း YMCA ဢၼ်ယူႇတီႈမိူင်းဢမေႇရိၵၢၼ်ႇ ၸႄႈမိူင်းမႅၵ့်သၶျူးသႅတ့် ဝဵင်းသပရိင်းၾီးသေ ၶူင်ဢွၵ်ႇလၢႆးလဵၼ်ႈၼႆ့ မိူဝ်ႈပီ 1981 ၼၼ့်ယဝ့်။ မိူဝ်ႈပီႁူဝ်ပၢၵ်ႇ 16 ၼၼ့် တီႈမိူင်းမႅၵ့်သိႇၵူဝ်ႇၼၼ့် ၵူၼ်းၸၢဝ်းၶိူဝ်းမႃႇယႃႇၶဝ် ယၢမ်ႈလဵၼ်ႈ လၢႆးလဵၼ်ႈမဵဝ်းၼႆ့မႃး ဝႃႈၼႆ သေတ တေဢမ်ႇတႅတ်ႈၼႅတ်ႈမိူၼ် တင်းဢၼ် တွၵ်ႇတိူဝ်ႇၼေးၸမိတ့်ၸ် ၶူင်ဢွၵ်ႇမႃးၼၼ့်။ လၢႆးလဵၼ်ႈမၢၵ်ႇသွင်းၼႆ့တႄ့ ဢွင်ႈတီႈ ဢၼ်ၵူၼ်းၼမ် ဢမ်ႇလဵၼ်ႈလႆႈ ၸိူင့်ၼင်ႇ မၢၵ်ႇၼင်ၼၼ့်လႄႈသင် တီႈဢၼ်ဢွင်ႈတီႈၵႅပ်ႈၼၼ့်လႄႈသင် ႁႂ်ႈၵူၼ်းဢမ်ႇပေႃးၼမ် ၸၢင်ႈလဵၼ်ႈလႆႈလႄႈသင်၊ ယႃႉပေ ႁႂ်ႈမီးလွင်ႈတုမ့်တိူဝ့်ၵၼ် ၼမ်ၼၼ့်လႄႈသင် ၸင်ႇလႆႈၶူင်ဢွၵ်ႇ လၢႆးလဵၼ်ႈမၼ်းယဝ့်။ မိူဝ်ႈတႄႇမၼ်း မိူဝ်ႈၸဝ့်ၼၼ့်တႄ့ ၵူၼ်းတေလႆႈၶဝ်ႈလဵၼ်ႈ ၼိုင်ႈၽၢႆႇလၢႆၵေႃႉၼႆတႄ့ ပႆႇမီးလွင်ႈမၵ်းမၼ်ႈဝႆ့။ မၢၵ်ႇသွင်းမၼ်း တေလႆႈ လုၵ်ႈယႂ်ႇတၢၼ်ႇလႂ်ၼႆၵေႃႈ ပႆႇမၵ်းမၼ်ႈဝႆ့။ ထိုင်မႃး 1928 ၸုမ်းဝၢႆႇဢႅမ်ႇၸီႇဢေႇ ၸင်ႇတေတႄႇ တင်းဝၢင်းမၢႆမီႈ မၢၵ်ႈသွင်းယဝ့်။ ဝၢႆးၼၼ့် ၽူႈၼၢမ်းၼႂ်း ဝၢႆႇဢႅမ်ႇၸီႇဢေႇ ၶတ်းၸႂ်သွၼ်ပၼ်ပိူၼ်ႈ ႁႂ်ႈၽႄႈၸွတ်ႇတင်း ၵမ်ႇၽႃႇလႄႈ ပဵၼ်မႃး တၢင်းလဵၼ်ႈ ဢၼ်ၵူၼ်းလႆႈၸႂ်ၼမ်ၵႂႃႇ ဢၼ်ၼိုင်ႈယူႇ။ ယၢမ်းလဵဝ် ၵူၼ်းလဵၼ်ႈ မၢၵ်ႇသွင်းၼႂ်းၵမ်ႇၽႃႇ မီးယူႇ 20 လၢၼ့်လိူဝ်ယဝ့်။ မိူဝ်ႈၸဝ်ႉတႄ့ ယိူင်းဢၢၼ်းဝႃႈ ႁႂ်ႈၵူၼ်းဢမ်ႇၼမ် ၸၢင်ႈလဵၼ်ႈလႆႈ ၼႂ်းႁူင်းလဵၼ်ႈႁႅင်းဢွၼ်ႇၵူၺ်း ဝႃႈၼႆသေတ ယၢမ်းလဵဝ် ပဵၼ်တၢင်းလဵၼ်ႈ ဢၼ်ၵူၼ်းၼမ်ႁပ့်ၶၢမ်ႇ ပဵၼ်မႃး တၢင်းလဵၼ်ႈ ဢၼ်လီၶဝ်ႈၸႂ်ပိူင်ၼိုင်ႈ၊ သမ့်ၵွႆပဵၼ်မႃး တၢင်းလဵၼ်ႈ ဢၼ်ၶဝ်ႈၶႄ့ၶဵင်ႇ တမ်ႈတီႈ ၼႂ်းပၢင်လဵၼ်ႈ ဢူဝ်ႇလမ်ႇပိၵ့်ၸ်ၼၼ့်ယဝ့်။ တၢင်းလဵၼ်ႈ မၢၵ်ႈသွင်းၼႆ့ တႄႇလဵၼ်ႈတီႈပွႆးဢူဝ်ႇလမ်ႇပိၵ်ႉၸ် မိူဝ်ႈပီ 1936 တမ်ႈတီႈ မိူင်းၵျႃႇမၼီႇ ဝဵင်းၿႃႇလိၼ်ႇ မိူင်းဢၼ်ၶဝ်ႈၶႄ့ၶဵင်ႇ မီး 20 မိူင်းသေ ဢမေႇရိၵၢၼ်ႇ လႆႈမၢႆၼိုင်ႈၵႂႃႇ။
ပေႃးဢဝ်ၸွမ်းၼင်ႇ မၢႆမီႈမီးဝႆ့ၼၼ့်ၸိုင် ဝၢင်းမၢၵ်ႇသွင်းၼႆ့ တေလႆႈၵႂၢင်ႈ 94 ထတ်း လႄႈ 50 ထတ်းယဝ့်။ ဝၢင်းဢၼ်လဵၵ့်သေၼၼ့် ၵႂၢင်ႈ 74 ထတ်း၊ 42 ထတ်းယဝ့်။ ၵူၺ်းၵႃး ဝၢင်းဢၼ်ၵႅပ်ႈသေၼၼ့်ၵေႃႈ တေႃႈမီးယူႇ။ ႁူဝ်တွပ့် ဝၢင်းၽၢႆႇပုၼ့် ၽၢႆႇၼႆ့ၼၼ့် မီးဝႆ့ လၵ်းမႆ့ပႅၼ်ႈ 4 ထတ်းၶႅပ်းၼိုင်ႈ ဝႆ့သုင် 9 ထတ်း လႆႈတင်ႈၸၼ်း ဝၢႆႇၼႃႈသိုဝ်ႈတေႃႇၵၼ်ဝႆ့ယဝ့်။ ၽၢႆႇတႂ်ႈမႆ့ၼၼ့် ၸင်ႇဢဝ်တူင်ႇလဵၵ်း 18 ၼိဝ့် (လႅတ့်မ)ဝၢႆႇပၢၵ်ႇမၼ်း ၶိုၼ်ႈၾႃႉသေ ဢဝ်ၸပ်းဝႆ့ ၽၢႆႇၼႃႈမႆ့ပႅၼ်ႈၼၼ့်ယဝ့်။ တူင်ႇလဵင်းၼၼ့် တေလႆႈယၢၼ်မႆ့ပႅၼ်ႈ မွၵ်ႈ 6 ၼိဝ့် (လႅတ့်မ)သေ တေလႆႈသုင် 10 ထတ်း။ မၢၵ်ႇသွင်းၼၼ့် ပဵၼ်မၢၵ်ႇသွင်းၼင် လႆႈသတ့်လူမ်းသေ တၢင်းလွမ်ႈမူၼ်းမၼ်း မီး 29 ၼိဝ့် တေႃႇထိုင် 30 ၼိဝ့်၊ ၼမ့်ၼၵ်း တေလႆႈမီး 20 တေႃႇ 22 ဢွင်ႇၸႃႉသေ ၼႂ်းမၼ်း လႆးသတ့်လူမ်း 13 ပွၼ်း။
လၢႆးလဵၼ်ႈ[မႄးထတ်း | မႄးထတ်းငဝ်ႈငႃႇ]
ၵူၼ်းလဵၼ်ႈ မၢၵ်ႇသွင်း သွင်ၸုမ်း ၶဝ်ႈပႃး ၼိုင်ႈၽၢႆႇ 5 ၵေႃႉသေ လႆႈလဵၼ်ႈၶႄႉၶဵင်ႇၵၼ်။ တီႈတူင်ႇမူၼ်း ၼႂ်းၵၢင်ဝၢင်းၼၼ်ႉ လႆႈယူႇဝႆႉ ၼိုင်ႈၽၢႆႇၼိုင်ႈၵေႃႉ၊ ၵူၼ်းပႂ်ႉၵူဝ်းၽၢႆႇလင် လႆႈယူႇဝႆႉ 2 ၵေႃႉ၊ ၵူၼ်းလဵၼ်ႈ ၽၢႆႇၼႃႈ မီး 2 ၵေႃႉယဝ်ႉ။ လိူဝ်သေ ၵူၼ်းဢၼ်ၶဝ်ႈလဵၼ်ၶႄႉၵၼ် 5 ၵေႃႉသေ ဢမ်ႇၵႃး ၵူၼ်းၵႅမ် တႃႇတေပုတ်ႈၼၼ်ႉ မီးလႆႈ 7 ၵေႃႉယူႇ။ မိူဝ်ႈလဵၼ်ႈၼၼ်ႉ တေဢမ်ႇလႆႈ ႁွပ်ႇဢုမ်ႈ မၢၵ်ႇသွင်းသေ လႅၼ်ႈ၊ တေလႆႈဢဝ် မၢၵ်ႇသွင်း ထိုမ်ႈပၼ် ၵူၼ်းၽၢႆႇၸဝ်ႈၵဝ်ႇ၊ သင်ဝႃႈ ဢဝ်ၽႃႇမိုဝ်း သိုပ်ႇပူပ်းမၢၵ်ႇၼင် ထွၵ်ႈသႂ်ႇၼိူဝ်လိၼ်သေ လႅၼ်ႈတႄႉ လႆႈယူႇ။ လႆႈဢဝ် မၢၵ်ႇၼင် ထိုမ်ႈပၼ်ၵၼ် ၵိင်ႈပၼ်ၵၼ်ယဝ်ႉ။ မိူဝ်ႈလဵၼ်ႈၼၼ်ႉ တေဢမ်ႇလႆႈဢဝ် တူဝ်ၵူၼ်း ၽႃႇၵၼ် ဢီးၵၼ်။ ၶၢဝ်းယၢမ်းလဵၼ်ႈ မၢၵ်ႇသွင်းၼႆႉ ဝႆႉပၼ်ယူႇ 40 မိၼိတ်ႉ။ တွၼ်ႈမၢႆၼိုင်ႈ ပေႃးလဵၼ်ႈယဝ်ႉ 20 မိၼိတ်ႉၸိုင် လႆႈလိုဝ်ႈႁိူဝ်ႉ 10 မိၼိတ်ႉသေ ၶိုၼ်းလႆႈ သိုပ်ႇလဵၼ်ႈၵႂႃႇထႅင်ႈ 20 မိၼိတ်ႉယဝ်ႉ။ ဢၼ်ၼႆႉ ပဵၼ်လွၵ်းလၢႆး မၢႆမီႈမၢၵ်ႈသွင်း ၵူႈမိူင်းမိူင်းယဝ်ႉ။ တီႈမိူင်းဢမေႇရိၵၢၼ်ႇတႄႉ ပေႃးလဵၼ်ႈယဝ်ႉ 10 မိၼိတ်ႉသေ ၶိုၼ်းလိုဝ်ႈ၊ ၶိုၼ်းသိုပ်ႇလဵၼ်ႈၵႂႃႇထႅင်ႈ 10 မိၼိတ်ႉ၊ လဵၼ်ႈၵႂႃႉ 4 ပွၵ်ႈယဝ်ႉ။ မိူဝ်ႈတႄႇလဵၼ်ႈၼၼ်ႉ ၸဝ်ႈတႅင်ႇ မႃးယူႇတီႈ တူင်ႇဝူင်း ၼႂ်းၵၢင်ဝၢင်း ဢဝ်မၢၵ်ႇသွင်း ထိုမ်ႈၶိုၼ်ႈသိုဝ်ႈသိုဝ်ႈ ဝႃးပၢႆသေ ၵူၼ်းလဵၼ်ႈၼႂ်းၵၢင် သွင်ၵေႃႉၼၼ်ႉ လႆႈႁိမ်ၵၼ် ပၢပ်းမၢၵ်ႇသွင်း ၵႂႃႇၸူးၵၼ်းၽႂ်မၼ်း ၼႅတ်ႈလၼ်းၵၼ်း ဢဝ်ၵႂႃႇ ထိုမ်ႈသႂ်ႇၼႂ်းတူင်ႇလဵၵ်း ၼၼ်ႉယဝ်ႉ။ တႃႇတေႁူႉငၢႆႈ လွင်ႈမၢၵ်ႇသွင်း ၶဝ်ႈၵူဝ်းၼၼ်ႉ ၸင်ႇလႆႈ သၢၼ်ၼႅင်ႈသေ ႁွႆႈဝႆႉ တီႈၶႅင်းတူင်ႇမူၼ်းၼၼ်ႉယဝ်ႉ။ ပေႃးထိုမ်ႈၶဝ်ႈလႆႈ ၼႂ်းတူင်ႇလဵၵ်းၸိုင် လႆးမၢႆမၼ်း 2 မၢၵ်ႈ၊ ပေႃးၺႃး တၢမ်ႇသေ လႆႈထိုမ်ႈၶဝ်ႈ ၵူဝ်းၼၼ်ႉ သမ်ႉလႆႈမၢႆမၼ်း 1 မၢၵ်ႈ။ မိူဝ်ႈလဵၼ်ႈၶႄႉၵၼ်ယဝ်ႉၼၼ်ႉ ၸုမ်းလႂ် လၢႆးမၢႆမၼ်းၼမ်ၵေႃႈ ၸုမ်းၼၼ်ႉပႄႉယဝ်ႉ။
ၽွၼ်းလီ[မႄးထတ်း | မႄးထတ်းငဝ်ႈငႃႇ]
တၢင်းလဵၼ် မၢၵ်ႇၼင်သွင်းၼႆႉ ပဵၼ်တၢင်းမေႃ ပိုၼ်ႉထၢၼ် ဢၼ်ၵိုင်ႇလီမေႃဝႆႉပိူင်ၼိုင်ႈယူႇ။
- လၢႆးဢဝ်မၢၵ်ႇၼင်သွင်း ဝိုတ်ႉပၼ်ၵၼ် ၵူႈလၢႆးလၢႆး။
- လၢႆးၺွပ်းႁပ်ႉဢဝ် မၢၵ်ႇၼင်သွင်း ၵူႈလၢႆႈလၢႆး။
- လၢႆးပူပ်းမၢၵ်ႇၼင် ၵူႈလၢႆးလၢႆး။
- လၢႆးဝိုတ်ႉမၢၵ်ႇၼင် ၶဝ်ႈတူင်ႇလဵၵ်းၵူႈလၢႆးလၢႆး ၸိူဝ်းၼႆႉယဝ်ႉ။
ၽွၼ်းလီ ဢၼ်လႆႈ လဵၼ်ႈမၢၵ်ၼင်သွင်းၼႆႉ ႁဵတ်းႁႂ်းၵူၼ်းႁဝ်း လႅတ်းသႅဝ်း၊ ၶႅင်ႁႅင်း၊ မီးတၢင်းၶတ်းၸႂ်၊ မီးတၢင်းလၵ်းလႅမ်၊ မေႃႁိဝ်ႈၸင်ႈ မေႃတႅပ်းတတ်၊ ၶၢမ်ႇႁိူဝ်ႉလႆႈ ၸိူဝ်းၼႆႉယဝ်ႉ။ (လၢႆးလဵၼ်ႈ မၢၵ်ႇၼင်သွင်းၼႆႉ ပိၵ်ႉသမ်ႉဝႃႈ ဝၢင်းမၼ်း ဢမ်ႇပေႃးၵႂၢင်ႈသေတႃႉ ပဵꧣ်တၢင်းလဵၼ်ႈ ဢၼ်ႁိူဝ်ႉ မၢႆသွင်ၼႆႉယဝ်ႉ။ မၢႆၼိုင်ႈတႄႉ ပဵၼ်လွင်ႈပေႃႉပူၺ်း ပတ်ႉလၢႆးၵၼ်ယဝ်ႉ)[1]


text:
ၵၢၼ်ႇၵျီးထွင်ႉ၊ ၸႄႈဝဵင်း
ၸႄႈဝဵင်းၵၢၼ်ႇၵျီးထွင်ႉ (မၢၼ်ႈ: ကန်ကြီးထောင့်မြို့နယ် ; ဢိင်းၵလဵတ်ႈ: Kangyidaunt Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈၼႂ်း ၸႄႈတွၼ်ႈပတဵင်ႇ၊ ၸႄႈတိူင်းဢေႇယႃႇဝတီႇ၊ မိူင်းမျၢၼ်ႇမႃႇၼၼ်ႉယဝ်ႉ။ ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းၵၢၼ်ႇၵျီးထွင်ႉယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 66.


text:
လဵၵ်ႉတူဝ်ႇ၊ ဝဵင်း
ဝဵင်းလဵၵ်ႉတူဝ်ႇ (မၢၼ်ႈ: လိပ်သိုမြို့, ဢိင်းၵလဵတ်ႈ: Leiktho) ၼႆႉ ပဵၼ်ဝဵင်းဢၼ်မၼ်းၼ်ႉၸႄႈဝဵင်းၽႄ ဢၼ်ၶဝ်ႈပႃးဝႆႉ တီႈၼႂ်း ၸႄႈဝဵင်းတၢၼ်ႇတွင်ႇၵျီး၊ ၸႄႈတွၼ်ႈၽဢၢၼ်ႇ၊ ၸႄႈမိူင်းယၢင်း၊ မိူင်းမျၢၼ်ႇမႃႇ ၼၼ်ႉယဝ်ႉ။ ၸွမ်းလူၺ်ႈ သဵၼ်ႈမၢႆႁူဝ်ႁိူၼ်း ပီ 2014 သေ ႁူဝ်ၼပ်ႉၵူၼ်း တီႈၸႄႈဝဵင်းၼႆႉ မီး 48,606 သေ ႁူဝ်ၼပ်ႉၵူၼ်းယူႇၼိူဝ်ဝဵင်းၼႆႉ မီး 3,039 ၵေႃႉယဝ်ႉ။[1]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ 1.0 1.1 (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်းာ, သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆႉ-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 51.


text:
ၸဝ်ႈသိုၵ်း ၸၢႆးမိူင်း ၽူႈၵွၼ်းႁွင်ႈၵၢၼ်ၶၢဝ်ႇ တႆးလွတ်ႈလႅဝ်း တေပူၼ်ႉၶၢပ်ႈတူဝ် ၼႂ်းဝၼ်းသုၵ်း 19/8/2022 တေထိုင်ၼႆႉ ယၢမ်းလဵဝ် ၶၢပ်ႈတူဝ်မၼ်းၸဝ်ႈ မီးတီႈဝတ်ႉၵူႇမၢၼ်ႉ မူင်းၶူၼ်းၶျႆး ၸႄႈဝဵင်းလွႆသၵဵတ်း ၸႄႈတွၼ်ႈၵဵင်းမႆႇ ၸိုင်ႈထႆး။
မိူဝ်ႈၼႆႉ ဝၼ်းတီႈ 15/8/2022 ယၢမ်းၵၢင်ၼႂ် 3 မူင်း ၸဝ်ႈသိုၵ်း ၸၢႆးမိူင်း (ၸၢႆးသႅင်မိူင်း) ၽူႈၵွၼ်းႁွင်ႈၵၢၼ်ၾၢႆႇ ပိုၼ်ၽၢဝ်ႇ တႆးလွတ်ႈလႅဝ်း ၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး RCSS/SSA လူႉသဵင်ႈသုတ်းမုၼ် တီႈႁူင်းယႃပႃႇငႄႉ (ၼ ၶွၼ်ႊၽိင်း) ၸႄႈဝဵင်းမႄႈရိမ်း ၸႄႈတွၼ်ႈၵဵင်းမႆႇ ၸိုင်ႈထႆး လူၺ်ႈတၢင်းပဵၼ်တပ်း။
ၸဝ်ႈသိုၵ်း ၸၢႆးမိူင်း (ၸၢႆးသႅင်မိူင်း) ၼႆႉပဵၼ်လုၵ်ႈၸၢႆး လုင်းၵျေႃႇဢုင်ႇ(ႁွင်ႉ) ဢႃႇတိၵ်ႉၸ – ပႃႈၶမ်းဢွင်ႇ၊ ၵိူတ်ႇမိူဝ်ႈ 19/2/1980 ၊ ၸႃႇတိ ပွၵ်ႉ 7 ဢိူင်ႇမျဵဝ်ႉမ ဝဵင်းလၢႆးၶႃႈ၊ မီးပီႈၼွင်ႉႁူမ်ႈတွင်ႉ 3 ၵေႃႉ ပဵၼ် ၵေႃႉလဵၵ်ႉသုတ်း။ တႄႇၼႃႈႁိူၼ်း ၵိုၵ်းၸွမ်း ၼၢင်းၶမ်းဢုင်ႇ မီးလုၵ်ႈႁူမ်ႈၵၼ် 1 ၵေႃႉ။
ၸဝ်ႈသိုၵ်းၸၢႆးမိူင်းၼႆႉ တႄႇၶဝ်ႈႁၢပ်ႇၵၢၼ်ၸိူဝ်ႉၸၢတ်ႈ မိူဝ်ႈ ဝၼ်းတီႈ 19/2/2000 မႃးတေႃႇထိုင်လူႉသဵင်ႈသုတ်းမုၼ် ။
မၼ်းၸဝ်ႈၼႆႉယၢမ်ႈႁဵၼ်းမႃးၾၢႆႇ ၸတ်းၵၢၼ်လုမ်း၊ Computer, လိၵ်ႈ English, ၸိူဝ်းၼႆႉသေဢမ်ႇၵႃး လႆႈပဵၼ်လုၵ်ႈႁဵၼ်းတီႈႁူင်းႁဵၼ်းၸိူဝ်ႉၸၢတ်ႈၵူၼ်းၼုမ်ႇၸိုင်ႈတႆး SSSNY ၸုပ်ႈႁႅၵ်ႈ ။ မၼ်းၸၢႆးၼႆႉ လႆႈႁဵၼ်းပႃးထႅင်ႈၾၢႆႇတိတ်းတေႃႇၼွၵ်ႈမိူင်း ၊ ႁူင်းႁဵၼ်းၽူႈမီးၸၼ်ႉၽူႈဢွၼ်ႁူဝ် ၸိူဝ်းၼႆႉလႄႈ ၶိုၼ်းၸွႆႈၵၢၼ်ပူၵ်းပွင် ၵၢၼ်ၸိူဝ်ႉၸၢတ်ႈလူၺ်ႈ လၢႆလၢႆၾၢႆႇ မိူၼ်ၼင်ႇၵၢၼ်ပူင်သွၼ်လၢႆးၸႂ်ႉတိုဝ်း Computer ၊ သွၼ် လိၵ်ႈတႆး၊ သွၼ်ၵၢၼ်လုမ်း၊ ဢၢၼ်ႇၶၢဝ်ႇ၊ ပိၼ်ႇၽႃႇသႃ ၸိူဝ်းၼႆႉ။
လိူဝ်ၼၼ်ႉ မၼ်းၸဝ်ႈပဵၼ်ၽူႈၸွမ်းလင်ဢွၵ်ႇၶၢဝ်းတၢင်းၸွမ်းၵၼ်တင်း ႁူဝ်ပဝ်ႈလူင်ၸဝ်ႈယွတ်ႈသိုၵ်းသေ ၸွႆႈၵၢၼ်ပိၼ်ႇၽႃႇသႃႇ ၽွင်းဢုပ်ႇဢူဝ်းၵၢၼ်သိုၵ်း ၵၢၼ်မိူင်း ၵၢၼ်ငမ်းယဵၼ်တင်းလူင်ပွင်ၸိုင်ႈမၢၼ်ႈ ပၢၼ်သိုပ်ႇပၢၼ် ၸဵမ်မိူဝ်ႈပၢၼ်လူင်းလၢႆးမိုဝ်း NCA ။
ၸဝ်ႈသိုၵ်းသႅင်မိူင်းၼႆႉ တေႃႇထိုင်လူႉသဵင်ႈသုတ်းမုၼ် လႆႈႁၢပ်ႇၼႃႈၵၢၼ်ဝႆႉတီႈ ၽူႈၵွၼ်းႁွင်ႈၵၢၼ်ၾၢႆႇၶၢဝ်ႇတႆးလွတ်ႈလႅဝ်း လႄႈၽူႈၶၢၼ်ပၢၵ်ႇ RCSS ။


text:
ဢမ်ႇမီးႁူင်းႁဵၼ်းသွၼ်ၵၼ်သေ လိၵ်ႈတႆးႁဝ်းယူႇလႆႈယိုတ်ႈယၢဝ်းမႃးထိုင်တေႃႇဝၼ်းမိူဝ်ႈၼႆ့ၼၼ့် တင်းတင်ႈၸႂ် ဢမ်ႇတင်ႈၸႂ် ၵေႃႈလီ လႆႈဝႃႈပဵၼ်ၵၢၼ်ႁၵ့်သႃမႅတ်ႇပႅင်းပႂ်ႉပႃး လူၺ်ႈၵၢၼ်ၽုၵ်ႇမတ့်ၵိုၵ်းၸွမ်းၵၼ်မႃးၵေႃႈဝႃႈလႆႈ။
လူၺ်ႈၵၢၼ်လႆႈသွၼ်လႆႈႁဵၼ်းၵၼ်မႃး ၼႂ်းဝတ့်ၼႂ်းဝႃး(ၵျွင်း)မုၼ်ၸဝ်ႈ လႆႈဝႃႈပဵၼ် လၵ်းငဝ်ႈသိုပ်ႇသၢႆၸႂ် လိၵ်ႈတႆး ယဝ့်။ ပိူဝ်ႈတႃႇၵၢၼ်ဢၢၼ်ႇလိၵ်ႈထမ်း ၾၢႆႇၼိုင်ႈၵေႃႈ ၵၢၼ်ၶဵၼ်ႇမၢႆတႅမ်ႈဝႆ့ပဵၼ်တီႈတွင်း ၸိူင့်ၼင်ႇပိုၼ်း ဢၼ်တေ ၸၢင်ႈဢၢင်ႈဢဝ်မႃးသိုပ်ႇၶႆႈပၼ်ၵၼ်လႆႈၼၼ့် ပဵၼ်ပိူင်လူင်မၼ်းၼႆၵေႃႈ ဢမ်ႇၽိတ်း ။ ယွၼ့်ၼၼ့်သေ ၸင်ႇမီး ပပ့်လိၵ်ႈၽိုၼ်လၢႆး လွင်ႈၵႂၢမ်းသွၼ် လွင်ႈထမ်မ လွင်ႈပုတ့်ထ လွင်ႈမေႃလူ ၵႃလႃး (ပေႇတၢင်ႇ) လွင်ႈပိုၼ်း လွင်ႈဢပုမ်ႇလႂ်ၸိူဝ်းၼႆ့ ပဵၼ်ငဝ်ႈပိုၼ့်။
ၵူၺ်းၵႃႈ ၽွင်းပၢၼ်ၼၼ့် တႃႇတေလႆႈႁဵၼ်းႁူႉမေႃၵေႃႈဢမ်ႇငၢႆႈ။ ၵမ်ႈၼမ်လိူဝ်သေ ၸၢႆးၸိူဝ်းလႆႈၵႂႃႇပဵၼ်သၢင်ႇ ၵူၺ်း။ ယွၼ့်ၼၼ် မႄႈယႃႈၼၢင်းယိင်းၸၢဝ်းဝၢၼ်ႈ ဢမ်ႇမီးတိုဝ့်တၢင်းလႆႈႁဵၼ်းႁူႉမေႃဢၢၼ်ႇဢွၵ်ႇတႅမ်ႈလႆႈ ၸင်ႇဝႃႈပၢၼ်ၼၼ့် ၼၢင်းယိင်းဢၼ်ပဵၼ်ၸၢဝ်းဝၢၼ်ႈထမ်းမၻႃး (ထမ်ႇမတႃႇ) ဢမ်ႇမေႃတႅမ်ႈ/ဢၢၼ်ႇ။ လိူဝ်သေ ပဵၼ်လုၵ်ႈၸဝ်ႈလၢၼ်ၶုၼ် လုၵ်ႈလၢင်းၼႂ်း မုင့်ႁေႃႁိူၼ်း ၵူၼ်းၸိူဝ်းမီးၼႃႈမီးတႃယႂ်ႇ ၼႂ်းတူင်ႇဝူင်းၸၼ့်သုင်ၵူၺ်း ဢၼ်ႁွင့်ဢဝ်မေႃလိၵ်ႈလူင်ၵႂႃႇသွၼ်ပၼ်တီႈၼႂ်းႁေႃၼႂ်းဝင်း။ လိူဝ်ၼၼ့်ၵေႃႈဢဝ်ၵႂႃႇႁဵၼ်းလိၵ်ႈဢင်းၵိတ်း ဢၼ်ႁဝ်းလၢတ်ႈငၢႆႈၸပ်းသူပ်းၸပ်းပၢၵ်ႇ ( ႁူင်းႁဵၼ်းၼၢႆးၶၢဝ်)။
လိၵ်ႈတႆးႁဝ်း ဢမ်ႇၽႄႈမၢၵ်ႈၶဝ်ႈထိုင်ႁူဝ်ၵူၼ်းတႆး တူဝ်ႈၸွတ်ႇလႆႈၵေႃႈ ဢမ်ႇထိုင်တီႈဝွတ်ႈဝၢႆးႁၢႆ ႁူမ်ႈဝႃႈ မီးယူႇ ၼႂ်းပပ့်လိၵ်ႈၽိုၼ်ထမ်း ဢၼ်ၸႂ်ႉတိုဝ်းသိုပ်ႇၵၼ်ပၢၼ်ယဝ့်ပၢၼ်။ ဝၢႆးမိူင်းႁူမ်ႈတုမ်လႆႈၵွၼ်းၶေႃ လိၵ်ႈတႆး ဢၼ် လႆႈထုၵ်ႇမႄးထႅမ်တူၼ်းသဵင်လႄႈတီႈၸုတ်ႈယွမ်း ၶိုၼ်ႈမႃး “လိၵ်ႈတႆးမႂ်ႇ ႁိုဝ် လိၵ်ႈတႆးႁူဝ်သိူဝ်” ဢၼ်ၸုမ်းၾၢႆႇ ပၢႆး ပၺ်ၺႃလူင်ပွင်ၸိုင်ႈမိူင်းတႆး ၽိမ်းဢိတ်ႇႁဵတ်းဢွၵ်ႇပဵၼ်ပပ့်ႁဵၼ်း တႃႇဢဝ်ၶဝ်ႈသွၼ် ၼႂ်းႁူင်းႁဵၼ်း လူင်ပွင် ၸိုင်ႈ ပၢၼ်ၼၼ့်ၵေႃႈ လႆႈႁၢင့်ၽၢင်းႁၢမ်းၵိုတ်းၵႂႃႇ။ ပႅၵ့်သမ့် ဢမ်ႇလႆႈဢဝ်ၶဝ်ႈသွၼ် ၼႂ်းႁူင်းႁဵၼ်း ပဵၼ်တၢင်းၵၢၼ် ၵေႃႈ ပေႃးထိုင်မႃးၶၢဝ်းမႆႈ ၽွင်းဢိုတ်းႁူင်းႁဵၼ်းလူင်ပွင်ၸိုင်ႈၼႆ ၽူႈႁၵ့်လိၵ်ႈလၢႆးၽူႈမီးၼမ်ႉၸႂ်ၶၢဝ်သႂ်ၶဝ် ယွမ်းဢဝ် ဢဵၼ်ႁႅင်းတၢင်းႁူႉမေႃၶဝ်ၸဝ်ႈ ၶဝ်ႈမႃးယွမ်းပဵၼ်ၶူးလူင်းပိုတ်ႇပၢင်သွၼ်လိၵ်ႈတႆးပၼ် ၵူၼ်းၼုမ်ႇၼႂ်းပွၵ့်ၼႂ်းဢိူင်ႇ ၼႂ်းဝၢၼ်ႈ ၼႂ်းၶူင်ႇ ၸွမ်းဝတ့်ဝႃးၽႃသိူဝ်ႇ။
တေႃႈၼင်ႇၼၼ်ၵေႃႈ မီးၽူႈသူင်တႅမ်ႈလိၵ်ႈ ဢမ်ႇဝႃႈ ဝွၵ်း ပွင်ႈၵႂၢမ်း လႄႈလွင်ႈပၼ်တၢင်းႁူႉတၢင်းမေႃၶဝ် တႅမ်ႈဢွၵ်ႇမႃးပိုၼ်ၽႄႈ ၵမ်ႈၽွင်ႈဢိတ်းဢီႈသေတႃႉ ၾၢႆႇၼိုင်ႈၵေႃႈပဵၼ်ၽွၼ်းလီ တေႃႇၸိူဝ်းၽူႈလႆႈႁဵၼ်းႁူႉ မေႃမႃး ၵုၵ်းၵီႈၵုၵ်းၵၢၵ်း လႆႈပဵၼ်ၵၢၼ်ၾိုၵ်းလိုမ့် လႅၼ်ႇၶႅၼ်ႇၶိုၼ်ႈမႃးလီတိူဝ်းလိူဝ်ၵဝ်ႇ။ ၼႂ်းမိူဝ်ႈမီးတူၼ်းသဵင် ႁႃႈသဵင်လႄႈဢၢၼ်ႇဢွၵ်ႇငၢႆး ဢမ်ႇလႆႈၸူၺ့်လၢမ်းယၢပ်ႇ ၵူၼ်းၼုမ်ႇၵမ်ႈၼမ် ဢွၼ်ၵၼ်သူင်ႁဵၼ်း သူင်ဢၢၼ်ႇမႃးၼမ်။
ၵူၺ်းၵႃႈတႃႇတေႁႃပပ့်လိၵ်ႈၽိုၼ်လၢႆးဢၼ်ပၼ်တၢင်းႁူႉတၢင်းႁၼ် တေၸၢင်ႈဢဝ်မႃးၾိုၵ်းလိုမ့် ဢၢၼ်ႇ ယၢမ်း ၼၼ် ၵမ်ႈၼမ်ၵူၺ်းမီး ပပ့်လိၵ်ႈပပ့်ထမ်း ပပ့်လၢႆးတူၺ်းမေႃလူ ႁူးလႃး(ပေႇတၢင်ႇၵႃလႃး) တူၺ်းမေႃ တူၺ်းမိုဝ့် လီဝၼ်းမၢၼ်ဝၼ်းထုၼ်း ပပ့်ဢလွင်း ဢပုမ်ႇ ၵမ်ႈၼမ် (ၵျၢမ်း) ယႃႈယႃ ၸိူဝ်းၼႆ့ ၵူၼ်းၼုမ်ႇ ၶဝ်ဢမ်ႇသူင်ဢၢၼ်ႇ။
ၸိူင့်ႁိုဝ်ၵေႃႈလီ မိူဝ်ႈမီးသဵင်ၽဵင်းၵႂၢမ်းၸၢႆးသၢႆမၢဝ်း ၸၢႆးထီးသႅင်ၶဝ်လင်ႁူၼ်ႈၽႄႈဢွၵ်ႇမႃး ၸင်ႇဢွၼ်ၵၼ်ၵိူင်း ႁႄႈၵႂႃႇ မိုတ်ႈသူင်ႁိတ့်မၵ့် ၽဵင်းၵႂၢမ်းတႆး (ပၢၼ်မႂ်ႇ) သၢႆမၢဝ်း ထီးသႅင်ၵၼ်။ ယၢမ်းၼင်ႇၼၼ် ၵူၼ်းသူင်ၽဵင်းၵႂၢမ်းပၢၼ်မႂ်ႇ ၶႂ်ႈႁွင့်ၽဵင်းၵႂၢမ်းၶဝ်ၸဝ်ႈၵေႃႈ ဢမ်ႇႁူႉ ဢမ်ႇႁၼ်ၼိူဝ့်ၽဵင်းၵႂၢမ်း လႆႈထွမ်ႇဢဝ်ၼႂ်းထဵပ့် (ၸၢၵ်ႈဢတ်းသဵင်) ၵူၺ်းလႄႈထွႆႈၶေႃႈၵႂၢမ်းဢမ်ႇၸႅင်ႈ လၢမ်းဢမ်ႇဢွၵ်ႇ ပွင်ႇဝႃႈသင် ၶႂ်ႈဝႃႈသင်ဢမ်ႇႁူႉ ၊ ၸင်ႇလႆႈပိုတ်ႇထွမ်ႇႁူၼ်ၵႂႃႇႁူၼ်မႃး ထွမ်ႇတႅမ်ႈဢဝ်ၸွမ်းၼိူဝ့်ၽဵင်း (ၽွင်းပၢၼ်ၼၼ့်ဢမ်ႇမီးၶိူင်ႈထၢႆႇၽိုၼ်မိူၼ်) ႁဵတ်းႁႂ်ႈပဵၼ်ၵၢၼ် လႆႈၾိုၵ်းတႅမ်ႈၵႂႃႇၼႂ်းတူဝ် လႄႈၼႆ့ၵေႃႈပဵၼ်ၽွၼ်းလီၵၢၼ်လႅၼ်ႇလိၵ်ႈတႆးမႃးၵေႃႈမီးတင်းၼမ်။ လုၵ့်တီႈၼၼ့်သေ တႄႇသူၼ်ၸႂ်ၶႂ်ႈမေႃတႅမ်ႈမေႃဢၢၼ်ႇ ၵိူတ်ႇဢွၵ်ႇၵၢၼ်ႁၵ့်ၾိင်ႈငႄႈလိၵ်ႈလၢႆး ၽႃးသႃၵႂၢမ်းလၢတ်ႈမႄႈႁဝ်းမႃး။
ၽူႈႁွင့်ၽဵင်းၵႂၢမ်းတႆးၵႃႈၶႂ်ႈသဵင်လီ ၵႃႈၶႂ်ႈၵတ့်ၶႅၼ်ႇလိၵ်ႈပိူၼ်ႈၵႂၢမ်းပိူၼ်ႈ ဢၼ်ၸိုဝ်ႈသဵင်ယႂ်ႇၼၼ့် တႄႇမႃးတီႈၽဵင်းၵႂၢမ်းတႆး။ လုၵ့်တီႈ ၼၼ့်သေၸင်ႇသိုပ်ႇမႃးႁွင့်ၽဵင်းၵႂၢမ်းပိူၼ်ႈ လူၺ်ႈလွင်ႈတၢင်းလွင်ႈလႂ်ၵေႃႈလီ။ တူဝ်ယၢင်ႇ ၸိူင့်ၼင်ႇၽဵင်းၵႂၢမ်း ၸၢႆးထီးသႅင် ပတ်းပိုၼ့်မိူင်းမၢၼ်ႈ ၵူၼ်းသူင်မိုတ်ႈၼမ်သေတႃႉ ၵူၼ်းတႆး ၸဵမ်လုၵ်ႈဢွၼ်ႇၵူၼ်းၼုမ်ႇၵူၼ်းထဝ်ႈ ယိင်းၸၢႆးႁူႉၸၵ်းၸၢႆးသၢႆမၢဝ်း ၸေးၸွတ်ႇသဵင်ႈ။ ၸၢႆးထီးသႅင်သမ့် ၼႂ်းၵူၼ်းထဝ်ႈၵူၼ်းၵႄႇတႆးၵမ်ႈၼမ်ဢမ်ႇႁူႉၸၵ်း ဢမ်ႇထွမ်ႇ။
လိူဝ်ၼၼ့်ႁိတ်ႈႁွႆးၽဵင်းၵႂၢမ်းၾိင်ႈပၢႆးမွၼ်းတႆးၼႆၼႆ့ ၸိူင့်ၼင်ႇဢၼ်ႁဝ်းႁဵၵ်ႈၶၢၼ်ၵၼ်ဝႃႈ (ၵႂၢမ်းတႆးၵဝ်ႇ) ၼႆၼၼ့် မီးလွၼ့်မီးၵႅၼ် မီးၼမ့်ၼၵ်း မီးလၵ်းၸဵင် ၶိုၵ့်လိုၵ့်တႄ့တႄ့။ လိူဝ်သေၼၼ့် မေႃၵႂၢမ်းၶဝ်ဢမ်ႇတူၺ်းၼိူဝ့်ၽဵင်းၵႂၢမ်းသေ ဢဝ်ၼႂ်းဢွၵ်းဢေႃ ဝူၼ့်ဢွၵ်ႇ ႁွင့်လႆႈၵမ်းလဵဝ်ၼႆ့ဢမ်ႇၸႂ်ႈငၢႆႈငၢႆႈ။ ပေႃးဢမ်ႇၸႂ်ႈၽူႈဢၼ်မီးၵၢၼ်လဵပ်ႈႁဵၼ်း ၾိုၵ်း ႁွမ်ႁႃတၢင်းႁူႉသႂ်ႇတူဝ် မီးၼမ့်ၵတ့်။
ယွၼ့်ၼႆ ၽဵင်းၵႂၢမ်းတႆးႁဝ်း ဢၼ်ဢမ်ႇမိူၼ်ၽႂ် ၸၢတ်ႈလႂ်ၶိူဝ်းလႂ်ၼႆ့ ပဵၼ်ၽဵင်းၵႂၢမ်းၾိင်ႈငႄႈၵိုၵ်းၶိူဝ်းၵူၼ်းတႆး ဢၼ်လိုၵ့်လမ်ႇ ၶိုၵ့်တွၼ်းတဵမ်ထူၼ်ႈၼႆ့ ၵိုင်ႇလႅပ်ႈတင်းၸိုဝ်ႈပၢႆး“မွၼ်းတႆး”ႁူဝ်ပၢၵ်ႇတဵမ်ထူၼ်ႈ။ ၼွၵ်ႈသေ မီးလမ်ႇသဵင်ၶိုၼ်ႈလွင်ႈ ယိုတ်ႈယွၼ်ႇ ဢွၼ်ႇဢူၼ်ႈ လူၺ်ႈၵၢၼ်ဝႆ့ဝၢင်းသဵင် လၢႆပိူင်လၢႆသႅၼ်း ၸိူင့်ၼင်ႇ (ၵႂၢမ်းၸီး 1, 2, 3) ယွပ်ႇယွၼ်ႈ လွင်ႈၶူင်း ပၢၼ်းသႅင်း ၼူၵ့်ၵိုဝ်းလႂ်လႄႈလမ်ႇသဵင်လၵ်းၼႅဝ်းၸေးၸွတ်ႇထႅင်ႈတင်းၼမ်။
ၵဵဝ်ႇလွင်ႈၵၢၼ်ၵႃႈၵၢၼ်ဝႅၼ်ၸိူဝ်းၼၼ့်တႄ့ တႆး ထႆး မၢၼ်ႈ ၶၢႆ့ငၢႆးမိူၼ်ၵၼ် ဢမ်ႇႁူႉၽႂ်ဢဝ်တီႈၽႂ်မႃး ၽႂ်တႄႇမႃးဢွၼ်တၢင်း ၾၢႆႇၼိုင်ႈ တႆးတင်းထႆးပဵၼ်ၼိူဝ့်လိူတ်ႈသၢႆလဵဝ်ၵၼ် မၢၼ်ႈတင်းတႆးသမ့် ပဵၼ်ၶိူဝ်းၵူၼ်းဢၼ်ယူႇၵႂ်ႈၵိၼ်ၸမ်ၶူၼ်းၶဝ်းၵၼ်မႃးပီယၢဝ်းၶၢဝ်းႁိုင် ၼပ့်ႁူဝ်ပၢၵ်ႇပီ။ ၸိူင့်ႁိုဝ်ၵေႃႈလီ ၽူႈတႅမ်ႈၶႂ်ဝႃႈတႄ့ၽဵင်းၵႂၢမ်းၾိင်ႈငႄႈႁိတ်ႈႁွႆး (ၵႂၢမ်းတႆးၵဝ်ႇ) ၼႆ့ တိုၼ်းဝႃႈပဵၼ်ပၢႆးမွၼ်းတႆးတႄ့တႄ့။


text:
ၵူဝ်ႇၵူဝ်းၵျုၼ်း၊ ၸႄႈဝဵင်း
ၸႄႈဝဵင်းၵူဝ်ႇၵူဝ်းၵျုၼ်း (မၢၼ်ႈ: ကိုကိုးကျွန်းမြို့နယ်), (ဢိင်းၵလဵတ်ႈ: Coco Island Township), (သဵင်ဢွၵ်ႇ [Zewaegn Kokokyun]) ၼႆႉ မီးဝႆႉတီႈၼိူဝ် ၵုၼ်ၵူဝ်ႇၵူဝ်း လႄႈ ပႃႇလီႇပႃႇလႄႉ၊ မိူင်းမျၢၼ်ႇမႃႇ ၼၼ်ႉယဝ်ႉ။ တီႈၸႄႈဝငဵ်ငးၼႆႉ မီးပွၵ်ႉသွင်ဢၼ်သေ ယွၼ်ႉမၼ်းၵႆယၢၼ်ၵၼ်တိူင်း မႄႈမိူင်းမျၢၼ်ႈမႃႇဝႆႉလႄႈ လွင်ႈႁုၼ်ႈမုၼ်းၶိုၼ်ႈယႂ်ႇဢေႇဝႆႉယဝ်ႉ။ ပွၵ်ႉဢၼ်မီးတီႈၵုၼ်ပႃႇလီပႃႇလႄႉၼၼ်ႉ ပဵၼ်ဢၼ်လဵၵ်ႉသေပိူၼ်ႈသေ ႁူဝ်ၼပ်ႉၵူၼ်း ၵူၺ်းမီးမွၵ်ႈ 50 ၵေႃႉၼႆႉၵူၺ်း။ တီႈပွၵ်ႉၵူဝ်ႇၵူဝ်းၵျုၼ်းၼၼ်ႉတႄႉ ယွၼ်ႉမီးယူင်ႉသၢင်ႈလူင်ပွင်ၸိုင်ႈဝႆႉလႄႈ ႁူဝ်ၼပ်ႉၵူၼ်း မီးယူႇ 1900 ၼႆႉယဝ်ႉ။
ၽိုၼ်ဢိင်ထတ်း
- ↑ GoogleEarth


text:
ဝီႇၶီႇၽီးတီးယႃး:ၵၼ်ႁဵၼ်း/လွင်ႈတၢင်ႇမၢႆၽၢင်
လွင်ႈတၢင်ႇမၢႆၽၢင်ႇ တႃႇ ၽူႈၸႂ်ႉတိုဝ်းၼိုင်ႈဢၼ် ၼႆႉ မၼ်းပဵၼ် လွင်ႈလိူၵ်ႈသၢင်ႈၼိုင်ႈဢၼ်ယဝ်ႉ။ ၽွင်းတၢင်ႇမၢႆၽၢင်ၼၼ်ႉ ဢမ်ႇတၢပ်ႈလူဝ်ႇပၼ် ၸိုဝ်ႈတႄႉတႄႉၸဝ်ႈၵဝ်ႇလႄႈ ၶေႃႈမုၼ်းသုၼ်ႇတူဝ်ၸဝ်ႈၵဝ်ႇၼင်ႇၵဝ်ႇ။
ႁူမ်ႈဝႃႈ ဢမ်ႇတၢင်ႇမၢႆၽၢင်ၼႆသေတႃႉၵေႃႈ ၽူႈလႂ်ၽႂ်သေဢမ်ႇဝႃႈ ၶဝ်ႈတႅမ်ႈလႆႈ ၵႃႈတီႈ ဝီႇၶီႇၽီးတီးယႃးယူႇ။ ၵူၺ်းၵႃႈဝႃႈ ပေႃးဝႃႈႁဵတ်းဝႆႉ ဢၶွင်ႉၼိုင်ႈဢၼ်ၼႆတႄႉ ၸၢင်ႈလႆႈၽွၼ်းလီၵျေးၸူးမၼ်းယူႇ။
- ၸၢင်ႈသၢင်ႈလႆႈ ပွင်ႈလိၵ်ႈမူႇလိၵ်ႈ ဢၼ်မႂ်ႇ။
- ပေႃးဝႃႈ ႁဵတ်းဝႆႉဢၶွင်ႉၼိုင်ႈဢၼ်ၼႆ တေႁဵတ်းႁႂ်ႈ ၸဝ်ႈၵဝ်ႇမီးလွင်ႈလိူၵ်ႈသၢင်ႈၼိူဝ် ၵၢၼ်မႄးထတ်း လႄႈ ဢိၵ်ႇပႃးလွင်ႈလိူၵ်ႈသၢင်ႈတႃႇၽူႈၸႂ်ႉတိုဝ်း လွင်ႈႁဵတ်းသၢင်ႈ ဢၼ်တိူဝ်းလိူဝ် ၸိူဝ်းၼၼ်ႉယဝ်ႉ။ လွင်ႈႁဵတ်းသၢင်ႈဢၼ်ၼိုင်ႈ ဢၼ်ၶဝ်ႈတၢင်းတိုဝ်းတႄႉ ပဵၼ် သဵၼ်ႈမၢႆပႂ်ႉတူၺ်း ၼၼ်ႉယဝ်ႉ။ မၼ်းၼႆႉ တေၸၢင်ႈပႂ်ႉတူၺ်းၸွပ်ႇပၼ် လွင်ႈလႅၵ်ႈလၢႆႈ တီႈၼိူဝ် ၼႃႈလိၵ်ႈ ဢၼ်ၸဝ်ႈၵဝ်ႇ ၶဝ်ႈၸႂ်ၼၼ်ႉယဝ်ႉ။ ထႅင်ႈဢၼ်ၼိုင်ႈတႄႉ မႄးလၢႆႈၸိုဝ်ႈၼႃႈလိၵ်ႈ ဢမ်ႇၼၼ် ၶၢႆႉလႆႈၼႃႈလိၵ်ႈ ၼၼ်ႉယဝ်ႉ။
- ဢၼ်ပဵၼ်ၽူႈၸႂ်ႉတိုဝ်း ဢၼ်ဢမ်ႇတၢင်ႇမၢႆၽၢင်ဝႆႉၼႆႉ လုၵ်ႉတီႈ ႁဵင်းလိၵ်ႈပရူဝ်ႇတူဝ်ႇၶေႃး ဢိၼ်ႇတႃႇၼႅတ်ႉ ၶွမ်ႇပိဝ်ႇတႃႇမၼ်းသေၵေႃႈ ႁူႉလႆႈမၼ်းယူႇ။ ထႅင်ႈဢၼ်ၼိုင်ႈၼႆႉ ယွၼ်ႉပိူဝ်ႈ ႁဵင်းလိၵ်ႈဢၢႆႇၽီႇၼႆႉ မၼ်းၵႆႉလႅၵ်ႈလၢႆႈယူႇတႃႇသေလႄႈ ၽူႈၸႂ်ႉတိုဝ်းၼၼ်ႉၵေႃႈ တွၼ်ႈတႃႇမၼ်းတေလႆႈ လွင်ႈၼပ်ႉယမ်ၼႆၵေႃႈ တေယၢပ်ႇယဵၼ်းဝႆႉသေ တွၼ်ႈတႃႇၵူၼ်းတၢင်ႇၸိူဝ်း တေတူၺ်း မၢႆတွင်းလီမၼ်းၵေႃႈ ပဵၼ်ဢၼ်ယၢပ်ႇယဵၼ်းဝႆႉယူႇယဝ်ႉ။ ၵေႃႈမိူၼ်ၼၼ် တီႈၶဝ်ၼၼ်ႉ မၼ်းဢမ်ႇမီး ၼႃႈလိၵ်ႈဢၼ်ၸႂ်ႉသုၼ်ႇတူဝ်ဝႆႉလႄႈ တွၼ်ႈတႃႇဢုပ်ႇၵုမ်ၵၼ်ၵေႃႈ လႆႈမီးတၢင်းယၢပ်ႇၽိုတ်ႇဝႆႉယဝ်ႉ။
- တွၼ်ႈတႃႇမႄးထတ်းလႆႈ ၼႃႈလိၵ်ႈမၢင်ၸိူဝ်းၼႆႉ လူဝ်ႇလႆႈပဵၼ်ဝႆႉ ၽူႈဢၼ်ထုၵ်ႇၼႄႉၼွၼ်းဝႆႉ ႁင်းမၼ်းၼၼ်ႉယဝ်ႉ။ တွၼ်ႈတႃႇပဵၼ်ၸိူင်ႉၼၼ်ၼႆႉ ၽူႈတၢင်ႇမၢႆၽၢင်ဝႆႉၼႆႉ တီႈဢေႇသုတ်းမၼ်း မၼ်းတေလႆႈမီး ဢႃႇယုတူင်ႉၼိုင်ဝႆႉ တီႈ ဝီႇၶီႇၽီးတီးယႃး တႃႇသီႇဝၼ်းယဝ်ႉ လွင်းမႄးထတ်းမၼ်းတေလႆႈမီး တီႈဢေႇသုတ်းမၼ်း သိပ်းပွၵ်ႈယဝ်ႉ။
- ပေႃးပဵၼ် ၽူႈၸႂ်ႉတိုဝ်း ဢၼ်တၢင်ႇမၢႆၽၢင်ဝႆႉ ၸင်ႇၸၢင်ႈပဵၼ်လႆႈ ၸင်ႇမီးသုၼ်ႇပဵၼ်လႆႈ ၽူႈၵုမ်းၵၢၼ် ဢၼ်ႁွင်ႉဝႃႈ ဢႅတ်ႇမိၼ်ႇ ၼၼ်ႉယဝ်ႉ။
ပေႃးဝႃႈတၢင်ႇမၢႆၽၢင်ၼႆႉ ယႃႇပေလိုမ်း ၸိုဝ်ႈၽူႈၸႂ်ႉတိုဝ်း လႄႈ ၶေႃႈလပ်ႉၼၼ်ႉၶႃႈၼႃႉ။ သင်ၸိူဝ်ႉဝႃႈ ၸဝ်ႈၵဝ်ႇပဵၼ်ၵေႃႉမေႃလိုမ်းၼႆ ၽွင်းမိူဝ်ႈတၢင်ႇမၢႆၽၢင်ၼၼ်ႉ ႁႂ်ႈၼႄႉၼွၼ်းသႂ်ႇပၼ် ႁဵင်းလိၵ်ႈဢီးမေးလ် လီလီၶႃႈလႄႈ။ ပေႃးၼၼ် ၸင်ႇၸၢင်ႈၶိုၼ်းယွၼ်းဢဝ်လႆႈ ၶေႃႈလပ်ႉဢၼ်မႂ်ႇၼၼ်ႉယဝ်ႉ။ တွၼ်ႈတႃႇ ႁူႉလိူဝ်ၼႆႉ လူတူၺ်းတီႈ ယွၼ်ႉသင်လႄႈ လူဝ်ႇလႆႈႁဵတ်းဢၶွင်ႉ ၼႆ့ၶႃႈလႄႈ။
တေႁဵတ်းႁိုဝ်တၢင်ႇမၢႆၽၢင်
တွၼ်ႈတႃႇတၢင်ႇမၢႆၽၢင်ၼိုင်ႈဢၼ်ၼႆ ၼဵၵ်းတီႈထႅဝ်လိၵ်ႈ ၽၢႆႇၼိူဝ်ၼႆႉ ဢမ်ႇၼၼ် တီႈၸဵင်ႇၼိူဝ်ၽၢႆၶႂႃတီႈၼႃႈလိၵ်ႈ ဢၼ်ပဵၼ်တီႈ ၵေႃႇသၢင်ႈဢၶွင်ႉ ၼၼ်ႉလႄႈ။
ပေႃးဝႃႈလိူၵ်ႈၽူႈၸႂ်ႉတိုဝ်းယဝ်ႉၼႆ တေဢမ်ႇၸၢင်ႈၶိုၼ်းလၢႆႈၸိုဝ်ႈလႆႈ ငၢႆႈငၢႆႈၵူၺ်း။ ယွၼ်ႉၼၼ်လႄႈ ၸဵမ်မိူဝ်ႈပႆႇလိူၵ်ႈၸိုဝ်ႈၽူႈၸႂ်ႉတိုဝ်းၼၼ်ႉ ၶႂ်ႈပၼ်တၢင်းၶႆႈၸႂ် ႁႂ်ႈလူၺ်တူၺ်း ပိူင်ၵၢၼ် ၸိုဝ်ႈၽူႈၸႂ်ႉတိုဝ်း ၼႆၶႃႈ။


text:
Signal (သိၵ်ႊၼေႃႊ) ပဵၼ်ၶိူင်ႈမိုဝ်းၵၢၼ်ၵပ်းသိုပ်ႇ ဢၼ်မီးလွင်ႈႁူမ်ႇလူမ်ႈသုတ်း ဢၼ်ၼိုင်ႈၼႂ်းလုမ်ႈၾႃႉ။ ပူဝ်ႊၵႅမ်ႊၼႆႉ ၸႂ်ႉၵၢၼ် လပ်ႉၶေႃႈမုၼ်း (encryption) ၸၼ်ႉသုင် ပုၼ်ႈတႃႇႁေႉႁၢမ်ႈ ဢမ်ႇႁႂ်ႈပိူၼ်ႈၶဝ်ႈထိုင်ၶေႃႈမုၼ်း ၵၢၼ်သူင်ႇၶေႃႈမုၼ်း ဢမ်ႇၼၼ် ၵၢၼ်ဢုပ်ႇဢူဝ်းႁဝ်း။
လိူဝ် သေ ပဵၼ်ပူဝ်ႊၵႅမ်ႊပုၼ်ႈတႃႇလွင်ႈႁူမ်ႇလူမ်ႈယဝ်ႉ Singal ပဵၼ်ပူဝ်ႊၵႅမ်ႊဢၼ် မီးလွၵ်းလၢႆးၸႂ်ႉ လႄႈ ၶိူင်ႈမိုဝ်း ဢၼ်ငၢႆးၵၼ်တင်း ပူဝ်ႊၵႅမ်ႊၵၢၼ်ၵပ်းသိုပ်ႇၸိုဝ်ႈလင်တၢင်ႇၸိူဝ်း မိူၼ်ၼင်ႇ Messenger လႄႈ Line။ တႃႇၸႂ်ႉ ပူဝ်ႊၵႅမ်ႊၼႆႉ ပီႈၼွင်ႉႁဝ်းၶဝ်
တေ လႆႈသႂ်ႇမၢႆၾူင်းတူဝ်ၵဝ်ႇ ၼႆယဝ်ႉ။


text:
ဢႅၼ်ႇတၢၵ်ႈတီးၵႃႈ
လိုမ်ဢႅၼ်ႇတၢၵ်ႈတီးၵႃႈ ပဵၼ်လိုမ်လိၼ်ဢၼ်ယႂ်ႇသေပိူၼ်ႈတီႈသုတ်း ထူၼ်ႈထီႈႁႃႈတီႈၼႂ်းလုမ်ႈၾႃႉၼႆႉယဝ်ႉ။ မၢႆၸိၵ်းၸၢၼ်းလုမ်ႈၾႃႉၼႆႉ မီးတီႈလိုမ်ၼႆႉယဝ်ႉ။ ဢႅၼ်ႇတၢၵ်ႈတီးၵႂ်း မီးတၢင်းလႅၼ်ႊၵႂၢင်ႈႁႃႈလၢၼ်ႉလွၵ်းလၵ်း(12,944,500 ၵီးလူဝ်းမီးတႂ်း)ယဝ်ႉ။ တီႈၼႆႉၼႆႉ ပဵၼ်လႅၼ်ႊတီႈဢၼ်ၵတ်းသေပိူၼ်ႈတီႈသုတ်းၼႂ်းလုမ်ႈၾႃႉယဝ်ႉ။ ၼင်လိၼ်ၼႆႉ လႆႈၶၢမ်ႇတၢင်းမူၺ်ႁႃၶဝ်ထူမ်ဝႆႉတႃႇတၢင်းၼႃမွၵ်ႈယေႈလၵ်းသေ ၽင်မီးယူႇတၢင်းတႂ်ႈဝႆႉယဝ်ႉ။ ပေႃးၼႂ်းၶၢဝ်းၵတ်းၼႆ တီႈၼၼ်ႉၵႆႉမီးတၢင်ႉမႆႈ 100 တၢင်ႉၾႃႇရႅၼ်ႇႁၢႆႉၽၢႆႇတႂ်ႈမၢႆသုၼ် (73 သႅၼ်ႇတီႇၵရႅတ်ႉ) ၵွၼ်ႇယဝ်ႉ။
တူၼ်ႈဢွၼ်ႇမၢင်ႊၸိူဝ်း ဢမ်ႇၼၼ် တူဝ်သတ်း ၶဝ်မၢင်ႊၽွင်ႈၵွၺ်း ၸၢင်ႊၸင်ႈၶၢမ်ႇလႆႈတၢင်းၵတ်းတီႈၼၼ်ႉ။ ပေႃးၶၢဝ်းမႆႈၼႆ တဝ်းၵႆးလႄႈ တူၼ်ႈဢွၼ်ႇဢွၼ်ၶဝ် မၢင်ႊၸိူဝ်းၸၢင်ႊဢွၵ်ႇတီႈဢွင်ႇမၢင်ႊတီႈလႂ်ယူႇ။ တူဝ်သတ်းဢၼ်ယူႇတီႈဢႅၼ်ႇတၢၵ်ႈတိၵ်ႉၼႆ ၶဝ်ၵိၼ်ပႃတင်းတူဝ်သတ်းပၢင်ႇလၢႆလႂ်ယဝ်ႉ။ မူၼ်ႈပၢင်ႇလၢႆၶဝ်၊ ပႃလူင်မိူင်းၶဝ်၊ သမ်ႉတင်း ၼူၵ်ႉၶဝ်ၸိူဝ်းၼႆႉ လႄႇယူႇၸွမ်းၾၢင်ႇၼမ်ႉ ဢႅၼ်ႇတၢၵ်ႈတီးၵႂ်းယဝ်ႉ။
မိူဝ်ႈပီႊ 1911 ၼီႈၼၼ်ႉ၊ ရူလ်တ်ႉဢမုၼ်ႉသႅၼ်း ပဵၼ်ၵႃႉဢွၼ်တၢင်းသုတ်းပိူၼ်ႈ တႃႇၵႂႃႇၶၢဝ်းတၢင်းႁႂ်ႈထိုင်တီႈပၢႆၸိၵ်းၸၢၼ်းၼၼ်ႉယဝ်ႉ။ တေႃႇဝၼ်းမိူဝ်ႈၼႆႉ ပွတ်းတွၼ်ႊဢႅၼ်ႇတၢၵ်ႈတီးၵႂ်း ႁမ်ႉၼမ်ၼႆႉ ယင်းပႆႇလႆႈၾၢႆႈႁႃႁၼ်လူးၵွၼ်ႇ။ ၵူၺ်းၼႃႇ ၸဝ်ႈပၢႆးသၢႆႊၶဝ်တႄႉ သိုပ်ႇႁဵတ်းလွင်ႈလဵပ်ႈႁဵၼ်းၶဝ်တေႃႇတီႈလႅၼ်ႊႁႃၵတ်းလူင်ၼႆႉဝႆႉယူႇ။
ၼွၵ်ႈသေတီႈၸိၵ်းလွႆယဝ်ႉ လွႆသုင်မၢင်ႊၸိူဝ်း မူၺ်တင်းႁႃၶဝ် သုမ်ႇႁူမ်ႇ ၼႃႈလိၼ်တီႈ ဢႅၼ်ႇတၢၵ်ႈတီးၵႂ်းဝႆႉ သဵင်ႈသဵင်ႈယူႇယဝ်ႉ။ ပဵတ်းၸဵင်ၶသ် ၵေႃႇႁင်းယူႇၸွမ်း ၾၢင်ႇၼမ်ႉဢႅၼ်ႇ တၢၵ်ႈတီးၵႂ်းယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ United States Central Intelligence Agency (2011). Antarctica. The World Factbook. Government of the United States. Archived from the original on 25 December 2018။ Retrieved on 14 September 2017။


text:
TAG
ၵဝ်ႉငဝ်ႈသုၼ်ႇလႆႈၵူၼ်း(ၸိုင်ႈတႆး) ပဵၼ်မုၵ်ႉၸုမ်း ဢၼ်ဢမ်ႇၸႂ်ႈလူင်ပွင်ၸိုင်ႈ၊ လုင်းၶုၼ်ၵျႃႇ ဢူးဢွၼ်ႁူဝ် တႄႇတင်ႈၶွတ်ႇၽွတ်ႈ မႃးၸဵမ်မိူဝ်ႈ ဝၼ်းထိ 06/12/1990 ၼႂ်းၼႃႈလိၼ် ပူတ်းပွႆႇမိူင်းတႆးတီႈၼိုင်ႈ။ ဢိင်ပိုင်ႈၼိူဝ် ဢဵၼ်ႁႅင်းၵမ်ႉထႅမ် ၵူႈတီႈၵူႈၽၢႆႇ၊ ၵူႈပၢႆး၊ ၵူႈတူၼ် ၵူႈၸဝ်ႈ၊ ၵူႈမူႇၵူႈၸုမ်း မိူၼ်ၼင်ႇ ၸဝ်ႈသင်ႇၶႃႇရႁၢၼ်းၶဝ်း၊ ၽူႈႁၵ်ႉၸၢတ်ႈတူင်ႉတိုၼ်ႇလူၺ်ႈ ၵၢၼ်မိူင်း ၵၢၼ်သိုၵ်းၶဝ်၊ ၵူၼ်းမိူင်းတႆး ၶိူဝ်းၸၢဝ်းတႆး ယၢၼ်မိူင်းၶဝ် ဢိၵ်ႇၵူၼ်းမိူင်းၼႂ်းမိူင်းဢိၵ်ႇ ၼွၵ်ႈမိူင်းပတ်ႉပိုၼ်ႉ တင်းၼမ်တင်းလၢႆလႄႈ ၸင်ႇသိုပ်ႇယၢင်ႈယိုၼ်းပွင်ပဵၼ်မႃးလႆႈ။
Subscribe for latest update from SHRF


text:
ၵၢမ်ႇ
ၵၢမ်ႇ (ၵမ်မ - Action)ထတ်း
လုၵ်ႉတီႈၽႃႇသႃႇပႃႇလိ ဢၼ်ဝႃႈ ၵမ်မ ၼၼ်ႉမႃးယဝ်ႉ။ ပဵၼ်လွင်ႈ ႁဵတ်းသၢင်ႈ၊ ဢၼ်ႁဵတ်းသၢင်ႈ၊ ၵၢၼ်ႁဵတ်းသၢင်ႈ ၼႆယဝ်ႉ။ ၸိူဝ်းပဵၼ် ၸၢဝ်းပုတ်ႉထၽႃႇသႃႇ တႆးႁဝ်းၵမ်ႈၽွင်ႈ ဢဝ်တီႈပွင်ႇ ၵၢမ်ႇၼႆႉ ၽိတ်းပိူင်ႈဝႆႉၵေႃႈမီး။ သင်ၸိူဝ်ႉဝႃႈ ဢဝ်ၶေႃႈၵႂၢမ်း တူဝ်လိၵ်ႈ ဢင်းၵိတ်ႉ ဢၼ်ပဵၼ် Action သေပၼ်ဢၼၢၵ်ႈမၼ်းၼႆ မၼ်းတေတိူဝ်းပွင်ႇၸႅင်ႈလႅင်းလီယူႇ။
ၵၢမ်ႇၸိူဝ်းၼၼ်ႉတႄႉပဵၼ် -
႑။ ၵုသူဝ်ႇၵၢမ်ႇ ဢၼ်ၸၢင်ႈပၼ် ၽွၼ်းလီ လႄႈ
႒။ ဢၵုသူဝ်ႇၵၢမ်ႇ ဢၼ်ၸၢင်ႈပၼ် ၽွၼ်းလီ ၼႆ မီးဝႆႉသွင်ႈယိူင်ႈယူႇ။
ဢၼ်ပဵၼ် ၵုသူဝ်ႇၵၢမ်ႇ၊ ဢၵုသူဝ်ႇၵၢမ်ႇ ၸိူဝ်းၼၼ်ႉၵေႃႈ
႑။ ၵႃႇယၵၢမ်ႇ ဢၼ်လႆႈဢဝ် တူဝ်သေ ႁဵတ်းသၢင်ႈ၊
႒။ ဝၸီႇၵၢမ်ႇ ဢၼ်လႆႈဢဝ် သူပ်းသေ လၢတ်ႈ၊
႓။ မၼေႃးၵၢမ်ႇ ဢၼ်လႆႈဢဝ် ၸႂ်သေၵေႃႈ ဝူၼ်ႉၶွပ်ႈ ၼႆသေ မီးဝႆႉယူႇ သၢမ်ယိူင်ႈၼင်ႇၵဝ်ႇ။ တေလႆႈဝႃႈ ပဵၼ်ၽွၼ်းၵၢမ်ႇ ၼႆယဝ်ႉ။


text:
ပွၵ်ႉၶွင်း၊ ဝဵင်း
ဝဵင်းပွၵ်ႉၶွင်း (မၢၼ်ႈ: ပေါက်ခေါင်းမြို့ ; ဢိင်းၵလဵတ်ႈ: Paukkaung) ၼႆႉ ပဵၼ်ဝဵင်းပၵ်းလုမ်း ၸႄႈဝဵင်းပွၵ်ႉၶွင်း၊ ၸႄႈတွၼ်ႈပျီႇ၊ ၸႄႈတိူင်းပႃႇၵိူဝ်၊ မိူင်းမျၢၼ်ႇမႃႇၼၼ်ႉယဝ်ႉ။ မီးဝႆႉ ၸဵင်ႇႁွင်ႇဝၼ်းဢွၵ်ႇ ဝဵင်းပျီႇသေ ယၢၼ်ၵႆ 24 လၵ်းယဝ်ႉ။ တၢင်းၵႂၢင်ႈၶႂၢင် ၸႄႈဝဵင်းပွၵ်ႉၶွင်းၼႆႉ မီး 694 လွၵ်းလၵ်းသေ ၸွမ်းလူၺ်ႈ သဵၼ်ႈမၢႆႁူဝ်ႁိူၼ်း ပီ 1953 သေ ႁူဝ်ၼပ်ႉၵူၼ်း မီးမႃး 3205 ၵေႃႉယဝ်ႉ။ ယွၼ်ႉပိူဝ်ႈ မီးၸမ် သၼ်လွႆပႃႇၵိူဝ်၊ ငႃးလွႆၸိူဝ်းၼႆႉလႄႈ ဢိူမ်ႈၸပ်းတင်း ထုင်ႉဢၼ်ပႃႇထိူၼ်ႇၼမ်ၼၼ်ႉယဝ်ႉ။ တီႈဝဵင်းၼၼ်ႉ ယွၼ်ႉပိူဝ်ႈ ႁဵတ်းၵၢၼ်မႆႉ ပဵၼ်ပိူင်လူင်လႄႈ ၽူႈႁၢပ်ႇၵၢၼ် ၵဵဝ်ႇလူၺ်ႈ ပႃႇမႆႉ ယူႇသဝ်းတင်းၼမ်ယဝ်ႉ။ ၸႄႈဝဵင်းပွၵ်ႉၶွင်းၼႆႉ ပေႃးလတ်းၶၢမ်ႈ သၼ်လွႆပႃႇၵိူဝ်ယဝ်ႉ ပဵၼ်တီႈၸပ်းၵၼ်တင်း ၸႄႈတွၼ်ႈတွင်ႇငူႇယဝ်ႉ။ ဢဝ်တၢင်းလူတ်ႉၵႃးသေ ၵပ်းသိုပ်ႇဝႆႉတင်း ဝဵင်းပျီႇယဝ်ႉ။[1]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ ပပ်ႉသႅၼ်သမ်ႇမၢၼ်ႈ၊ သွႆႉ (6)၊ ၼႃႈလိၵ်ႈ (411)


text:
ပိုၼ်းပုတ်ႉထ
ပိုၼ်းပုတ်ႉထၸဝ်ႈ ဢၼ်ဝႃႈၼၼ်ႉ ပဵၼ်လွင်ႈၽဝႃႉၽြႃးၸဝ်ႈ ၸဝ်ႈၵေႃးတမၼၼ်ႉယဝ်ႉ။ သိၻ်ꩪတ်ထ ၵေႃတမ Siddhārtha Gautama (သၵ်ႉၵတ सिद्धार्थ गौतम; ပႃႇလိ सिद्धाथ गोतम)ၼႆႉ ပဵၼ်ၵေႃႉဢၼ် ၶူင်ဢွၵ်ႇပဵၼ်မႃး ပုတ်ႉထၽႃႇသႃႇသေ ႁိၵ်ႈၸိုဝ်ႈဝႃႈ ပဵၼ်မုၼ်ၶမ်းၽြႃး ဢၼ်ထွတ်ႈမျၢတ်ႈသေပိူၼ်ႈ။ ၵႅၼ်ႇၸဝ်ႈ ၵိူတ်ႇမိူဝ်ႈ ၿီႇၸီႇ 623 ၼၼ်ႉယဝ်ႉ။ တမ်ႈတီႈ မိူင်းဢိၼ်ႇတိယၼႆႉ ပုတ်ႉထၸဝ်ႈ တႄႇတင်ႈ ဝႃႇတမၼ်းၸဝ်ႈ မိူဝ်ႈၿီႇၸီႇ 588 ယဝ်ႉ။
တီႈမိူင်းပွတ်းဢွၵ်ႇၼၼ်ႉ ပိၵ်ႉသမ်ႉ ၸဝ်ႈပၢႆးဝူၼ်ႉ ၸိူင်ႉၼင်ႇၶူင်ၾူးၸိုဝ်ႈ (ၿီႇၸီႇ 551-479) မီးမႃးသေတႃႉ ပၢႆးဝူၼ်ႉဝႃႇတပုတ်ႉထၸဝ်ႈတႄႉ ပႅၵ်ႇပိူင်ႈၸိူဝ်းၶဝ်ၼၼ်ႉ တင်းၼမ်ယဝ်ႉ။ ဝႃႇတၽြႃးပုတ်ႉထၸဝ်ႈၼႆႉ ပဵၼ်တြႃးသတ်ႉၸႃႇ ဢၼ်မၢၼ်ႇမႅၼ်ႈၼၼ်ႉယဝ်ႉ။ တႃႇတေ လဵပ်ႈႁဵၼ်း တီႈၼိူဝ် လွင်ႈၼၢင်းၼိုင်ႈဢၼ်ၼၼ်ႉ ပုတ်ႉထၽႃႇသႃႇၼႆႉ မီးလွၵ်းလၢႆးတႅတ်ႈၼႅတ်ႈ၊ တူၵ်းလွၵ်းၸွမ်း ပၢႆးသၢႆႊယဝ်ႉ။ ၶေႃႈသင်ႇသွၼ် ပုတ်ႉထၸဝ်ႈလႄႈ ပုတ်ႉထၽႃႇသႃႇၼႆႉ ပဵၼ်ၽႃႇသႃႇ ဢၼ်ငမ်ႇမႅၼ်ႈပၢႆးသၢႆႊ လႄႈ ဢၼ်တူဝ်ထူပ်းၸွမ်း သၽႃႇဝၼၼ်ႉယဝ်ႉ။ တီႈၼႂ်းပုတ်ႉထၽႃႇသႃႇၼၼ်ႉ သြႃႇလႄႈတပႄး ပေႃႈမႄႈလႄႈ လုၵ်ႈလၢင်း ၸဝ်ႈၽူဝ်လႄႈ မေးၼၢင်း ၸိူဝ်းၼၼ်ႉ တိုၼ်းမီးဝႆႉ ပုၼ်ႈၽွၼ်းၽႂ်မၼ်း ဝတ်ႈဝၢတ်ႈၽႂ်မၼ်းယဝ်ႉ။ တီႈၼႂ်း မင်ႇၵလႃႇ 38 ၼၼ်ႉၵေႃႈ ယိုၼ်ႁပ်ႉဝႆႉဝႃႈ လွင်ႈသွၼ်ႁဵၼ်းဢဝ် တၢင်းမေႃ ဢၼ်ဢမ်ႇမီး တၢင်းၽိတ်းၼၼ်ႉ ပဵၼ်မင်ႇၵလႃႇလီၼႆယဝ်ႉ။
ပုတ်ႉထၸဝ်ႈၼႆႉ ပဵၼ်ၸၢဝ်းၶိူဝ်းၶုၼ်ၶတ်ႉတိယ ၸဝ်ႈၼိုင်ႈ။ တီႈၼႂ်း ၵူၼ်းမိူင်းဢိၼ်ႇတိယၼၼ်ႉ ၶဝ်ၸႅၵ်ႇၽႄၵၼ်ဝႆႉ ၸၢဝ်းၶိူဝ်းသီႇထၢၼ်ႈ၊ ၶိူၼ်းပုၼ်ႇၼႃး (ၿြႁမၼ)၊ ၶိူဝ်းၶုၼ် (ၶတ်ႉတိယ)၊ ၶိူဝ်းၵူၼ်းၵႃႉ (ဝသ်သ) လႄႈ ၶိူဝ်းၵူၼ်းၽၢၼ် (သုၻ်ꩪ)သေ ၶဝ်မီး လွင်ႈၸႅၵ်ႇၽႄ ထၢၼ်ၵူၼ်းယဝ်ႉ။ ဝႃႇတပုတ်ႉထၸဝ်ႈတႄႉ သၢၼ်ၶတ်း လွင်ႈၸႅၵ်ႇၽႄထၢၼ်ႈၵူၼ်းယဝ်ႉ။ ပုတ်ႉထၸဝ်ႈၼႆႉ လုၵ်ႉတီႈ ၵူၼ်းသေ ပဵၼ်ၽြႃးမႃးၼၼ်ႉ ပဵၼ်ဢၼ်လူဝ်ႇတွင်းၵိုမ်းဝႆႉယူႇ။ ၵူၺ်းၵႃႈ ၵိင်ႇၽႄၸၢဝ်းပုတ်ႉ မၢင်ၸိူဝ်းတႄႉ ယုမ်ႇမၢတ်ႈဝႃႈ ပုတ်ႉထၸဝ်ႈၼႆႉ ပဵၼ်ၽြႃးၼိူဝ်ၵၢင်ႁၢဝ်ၼႆယဝ်ႉ။ တီႈပွင်ႇ ပုတ်ႉထ ဢၼ်ဝႃႈၼၼ်ႉတႄႉ ပွင်ႇဝႃႈ ၵေႃႉၽူႈလႆႈၺၢၼ်ႇတၢင်းႁူႉ၊ ၺၢၼ်ႇသပ်ႉပၺ်ႇၺု (Enlightened) ဢမ်ႇၼၼ် ၵေႃႉတိုၼ်ႇလုၵ်ႉဢွၵ်ႇ ၼႂ်းလပ်းသိင်ႇ ၼႆယဝ်ႉ။
ပိုၼ်းပုတ်ႉထၸဝ်ႈၼႆႉ တေလႆႈႁၼ် ၸႅၵ်ႇဝႆႉ ႁႃႈတွၼ်ႈ ပၢၼ်ၶုၼ်ၸၢႆးၼုမ်ႇ၊ ပၢၼ်ပၢႆႈဢွၵ်ႇထိူၼ်ႇၵႃႇမ၊ ပၢၼ်သွၵ်ႈႁႃထမ်းတြႃး၊ ပၢၼ်ပူၵ်းပွင်သႃႇသၼႃႇ၊ ပၢၼ်ဢဝ်ပရိၼိပ်ႉပၢၼ်ႇ ၼႆယူႇ။
ပၢၼ်ၶုၼ်ၸၢႆးၼုမ်ႇထတ်း
ၸိုဝ်ႈဢၼ်ဝႃႈ ‘’’ပုတ်ႉထ’’’ၼႆႉ ဝၢႆးသေ ပဵၼ်ၽြႃးယဝ်ႉၵွၼ်ႇ ၸင်ႇတေလႆႈမႃးယဝ်ႉ။ ပုတ်ႉထၸဝ်ႈၼႆႉ ၶိူဝ်းႁိူၼ်းၸဝ်ႈ ပဵၼ် ၵေႃးတမသေ ၸိုဝ်ႈၵႅၼ်ႇၸဝ်ႈတႄႉ ႁွင်ႉဝႃႈ ‘’’သိၻ်ꩪတ်ထၵုမႃႇရ (ၸဝ်ႈသီႇထၢတ်ႈ’’’ ၼႆသေ ပွင်ႇဝႃႈ ႁဵတ်းႁႂ်ႈၵၢင်ၸႂ် ၽီၵူၼ်းတင်းသဵင်ႈ တဵမ်ထူၼ်ႈ ၼႆယဝ်ႉ။ ၸဝ်ႈသီႇထၢတ်ႈၼႆႉ ပဵၼ်ၸၢဝ်းၶိူဝ်းၶုၼ်သၵ်ႉၵ Shakya သေ ပၢၼ်မၼ်းၸဝ်ႈၼၼ်ႉ ၺႃးမိူဝ်ႈ ၿီႇၸီႇ 623 မွၵ်ႈၼၼ်ႉ။ ပေႃႈၸဝ်ႈၸိုဝ်ႈဝႃႈ ၸဝ်ႈႁေႃၶမ်းသုတ်ႉထေႃးထၼ ပဵၼ်ၸဝ်ႈပိူင်ႇၼမ်ႉငမ်းလိၼ် မိူင်းၵပိလဝတ်ႉ။ သၢႆသိုပ်ႇၶိူဝ်းၶုၼ် ၸဝ်ႈႁေႃၶမ်းလူင် သုတ်ႉထေႃးထၼၶဝ်ၼႆႉ လုၵ်ႉတီႈ ၸဝ်ႈတူၼ်ႈလူင် ဢွၵ်ႉၵႃႇၵမႃး တေႃႇထိုင်ပၢၼ် ၸဝ်ႈၸယသေၼၼၼ်ႉ မီးၵႂႃႇ 82000 ၸဝ်ႈ သိုပ်ႇလၢမ်းတၢမ်ၵၼ် ဢုပ်ႉပိူင်ႇ မိူင်းၵပိလဝတ်ႉယဝ်ႉ။ ဢၼ်ၶိူဝ်းၶဝ်ၸဝ်ႈ လႆႈႁိၵ်ႈၸိုဝ်ႈဝႃႈ သၵ်ႉၵ (သႃႇၵီႇယ) ဢၼ်ဝႃႈၼၼ်ႉတႄႉ ယွၼ်ႉပိူဝ်ႈ ၶဝ်ပီႈၼွင်ႉ 9 ၵေႃႉ ဢွၼ်ဢဝ် ဢလုမ်းဢလၢင်းသေ ပၢႆႈဢွၵ်ႇမိူင်း၊ မႃးတင်ႈမိူင်း ဢွင်ႈတီႈ ၵပိလဝတ်ႉၼႆႉသေ သမ်ႉၵူဝ် ၸိူဝ်ႉၶိူဝ်းၶဝ် ႁၢႆလႄႈ ၶဝ်ပီႈၼွင်ႉ ႁူမ်ႈတွင်ႉ ႁူမ်ႈဢူႈ ႁူမ်ႈမႄႈၼင်ႇၵၼ် ၶိုၼ်းတႄႇၼႃႈႁိူၼ်း ၵူပ်ႉၵူႈၵၼ် သိုပ်ႇသၢႆၸႂ် ၸိူဝ်ႉၶိူဝ်းၶဝ်မႃးယဝ်ႉ။ ယွၼ်ႉၼၼ် ၵေႃႉပဵၼ် ဢူႈၶဝ် ၸဝ်ႈႁေႃၶမ်းလူင် ဢွၵ်ႇၵႃႇၵ ၸင်ႇဢၢမ်းယွင်ႈသေ လၢတ်ႈဝႃႈ “သၵျဝတ ၽေႃ ၵုမႃႇရေႃ” ၶဝ်ၸိူဝ်းၼႆႉ ပွင်ပဵၼ်လႆႈတႄႉယဝ်ႉ ၼႆသေ ၸင်ႇဢဝ်ၶေႃႈၵႂၢမ်းၼၼ်ႉလႄႈ ပဵၼ်မႃး ၶိူဝ်းသၵျ (ၶိူဝ်းသႃႇၵီႇ၊ ၶိူဝ်းသၵ်ႉၵ)ယဝ်ႉ။ [1] ဢွင်ႈၵပိလဝတ်ႉၼၼ်ႉ ယၢမ်းလဵဝ် မီးတီႈၼႂ်းမိူင်းၼီႇပေႃး။ တီႈႁိမ်းႁွမ်း ၵပိလဝတ်ႉၼၼ်ႉၵေႃႈ တေႃႈမီး ၸၢဝ်းၶိူဝ်း တင်းၼမ်တင်းလၢႆ ယူႇသဝ်းၵိၼ်သၢင်ႈဝႆႉယူႇ၊ ၵေႃႉပဵၼ် မႄႈၼၢင်းသီႇရိမႁႃႇမႃႇယႃႇတႄႉ ပဵၼ်လုၵ်ႉယိင်း ၶုၼ်မိူင်းၵေႃးလိယယဝ်ႉ။
ၼၢင်းသီႇရိမႁႃႇမႃႇယႃႇ ၵိူတ်ႇႁၼ်ၼႃႈ ၸဝ်ႈသီႇထၢၼ်ႈ မိူဝ်ႈၿီႇၸီႇ 623 တီႈ သူၼ်သိူဝ်းလုမ်ႇပၼီႇ တႂ်ႈတူၼ်ႈမႆႉပဝ်းတူၼ်ႈၼိုင်ႈယဝ်ႉ။ မိူဝ်ႈၵိူတ်ႇမႃးယဝ်ႉၼၼ်ႉ ၼေႃႇၶမ်းၸဝ်ႈ လုၵ်ႉတၢင်းဢွၵ်ႇ ဝၢႆႇၼႃႈၵႂႃႇ ၽၢႆႇႁွင်ႇ ယၢင်ႈပႆၵႂႃႇ ၸဵတ်းယၢင်ႈသေ လၢတ်ႈၵႂၢမ်းသၢမ်ၶေႃႈ • ဢၷ်ၷေႃ ႁမသမိ လေႃၵသ်သ • ꩡေꩦ်ေꩧႃ ႁမ်မသမိ လေႃၵသ်သ • သေꩦ်ေꩧႃ ႁမ်မသမိ လေႃၵသ်သ ၼင်ႇၼႆယဝ်ႉ။
မိူဝ်ႈပၢၼ်ၼၼ်ႉ ၼၢင်းယိင်း ဢၼ်တေလဵင်ႉလုၵ်ႈႁူဝ်သၢဝ်ၼၼ်ႉ လႆႈပွၵ်ႈၶိုၼ်းမိူဝ်းလဵင်ႉလုၵ်ႈ တမ်ႈတီႈ ဝၢၼ်ႈမိူင်းဢူႈမႄႈၶဝ်ၼၼ်ႉယဝ်ႉ။ ဝၢႆးသေ ၵိူတ်ႇႁၼ်ၼႃႈ ၸဝ်ႈသီႇထၢတ်ႈ လႆႈၸဵတ်းဝၼ်းယဝ်ႉ ၼၢင်းႁေႃၶမ်းသီႇရိမႁႃႇမႃႇယႃႇ ၼွၼ်ၽေးၵႂႃႇလႄႈ မႄႈၼႃႉၵေႃးတမီႇ လႆႈသိုပ်ႇႁဵတ်းပဵၼ် မႄႈၼူမ်း ၸဝ်ႈသီႇထၢတ်ႈ တေႃႇပေႃးယႂ်ႇယဝ်ႉ။
ၵၢင်ၸႂ် ၸဝ်ႈႁေႃၶမ်းလူင် သုတ်ႉထေႃးထၼတႄႉ ၶႂ်ႈႁႂ်ႈလုၵ်ႈၸၢႆးမၼ်းၸဝ်ႈ ပဵၼ်ၶုၼ်ၸၵျဝတေးယူႇ၊ ၵူၺ်းၵႃႈ ၼိမိတ်ႉ သမ်ႉဢွၵ်ႇဝႃႈ ၸဝ်ႈသီႇထၢတ်ႈ တေၸုၼ်ႉပႅတ်ႈ ပူၺ်ႈလေႃးၵီႇသေ တေပဵၼ်ၽြႃးၼႆလႄႈ ၵေႃႉပဵၼ်ပေႃႈမၼ်းၸဝ်ႈ ၸင်ႇဢဝ် ဢႃႇရူင်ႇၵႃႇမၵုင်ႇ ၽွတ်ႈၶဵၼ်းမၼ်းၸဝ်ႈဝႆႉယဝ်ႉ။ ၽွင်းမိူဝ်ႈ ဢႃႇယု လႆႈမႃး 16 ၼၼ်ႉ ၸင်ႇဢဝ်ၵူပ်ႉၵူႈပၼ်တင်း ၼၢင်းယသေႃထရႃႇ (ၼၢင်းယသေႃႇ)ယဝ်ႉ။ ယွၼ်ႉပိူဝ်ႈ ဢူႈၼၢင်းယသေႃႇၶဝ် ဢမ်ႇၽွမ်ႉလႄႈ တူဝ်ၶုၼ်ၸၢႆးသီႇထၢတ်ႈ လႆႈၼႄ တၢင်းမေႃၵၢင်ႇ တၢင်းမေႃ ၵူႈပိူင်ပိူင်သေ လိူၵ်ႈဢဝ် ၵေႃႉထုၵ်ႉၸႂ်ၸဝ်ႈၵႂႃႇယဝ်ႉ။
ပၢၼ်ပၢႆႈဢွၵ်ႇထိူၼ်ႇၵႃႇမထတ်း
ၶုၼ်ၸၢႆးသီႇထၢတ်ႈ လႄႈ ၼၢင်းယသေႃႇထရႃႇ ယူႇႁူမ်ႈၵၼ် 13 ပီသေ မီးမႃး လုၵ်ႈၸၢႆးဢွၼ်ႇၸဝ်ႈၼိုင်ႈ ႁိၵ်ႈၸိုဝ်ႈဝႃႈ ၸၢႆးရႃႇႁုလႃႇ။ ယွၼ်ႉပိူဝ်ႈ မၼ်းၸဝ်ႈၶၢင်းဝႃႈ လုၵ်ႈၸၢႆးၵဝ်ၵေႃႉၼႆႉ မိူၼ်ၼင်ႇ ၵူပ်းၵိၼ်လိူၼ် ဢၼ်တေမႃးတိုတ်ႉၼွင်ႇ ၸွင်ႇၸၼ် ႁဵတ်းႁႂ်ႈ သဵၼ်ႈတၢင်းၵႂႃႇၵဝ် ၸိူင်ႉၼၢၼ်း ၼႆလႄႈ ၸင်ႇလႆႈ ဢဝ်ၸိုဝ်ႈဢၼ်ဝႃႈ ရႃႇႁုၼၼ်ႉ တၢင်ႇပၼ် ၸိုဝ်ႈလုၵ်ႈမၼ်း။ ပိၵ်ႉသမ်ႉ ပေႃႈၸဝ်ႈႁေႃၶမ်းလူင် ဢဝ်ဢႃႇရူင်ႇၵႃႇမၵုင်ႇ ၽၢႆႇလေႃးၵီႇ ႁူၺ်းဝႆႉၸဝ်ႈလႄႈသင်၊ ႁႄႉႁၢမ်ႈဝႆႉ ဢမ်ႇပၼ်ႁၼ် လွင်ႈဢႃႇရူင်ႇႁုၵ်းႁၢႆႉ ဢၼိတ်ႉထႃႇရူင်ႇၸိူဝ်းၼၼ်ႉလႄႈသင်၊ ႁဵတ်းႁႂ်ႈ မီးၸႂ်ႁၵ်ႉႁႅင်းပႅင်းယႂ်ႇ တီႈၼိူဝ် လုၵ်ႈမေးလႄႈသင် ၵၢင်ၸႂ် ၸဝ်ႈသီႇထၢတ်ႈတႄႉ ၶႂ်ႈသွၵ်ႈႁႃ ၽဝႃႉမၢၼ်ႇမႅၼ်ႈ ဢၼ်ၸၼ်ႉသုင်သေ ယၢမ်းလဵဝ်ၼႆႉယူႇ။ ၵွပ်ႈၼၼ် ဝၼ်းၼိုင်ႈ ၸဝ်ႈသီႇထၢတ်ႈ လႆႈႁၼ် သၽေႃးတြႃးဢၼ်မၢၼ်ႇမႅၼ်ႈၼၼ်ႉယဝ်ႉ။
ဢၼ်ၸဝ်ႈသီႇထၢတ်ႈ ႁၼ် လွင်ႈမၢၼ်ႇမႅၼ်ႈ သီႇပိူင်ၼၼ်ႉတႄႉ ပဵၼ်ၼိမိတ်ႈ ၵူၼ်းထဝ်ႈ၊ ၵူၼ်းပဵၼ်၊ ၵူၼ်းတၢႆ လႄႈ ရႁၢၼ်းယဝ်ႉ။ ၼိမိတ်ႈ သၢမ်ဢၼ် ပႃႈၼႃႈၼၼ်ႉတႄႉ တၢင်တူဝ်ၽဝႃႉ ၵူၼ်းႁဝ်း လွင်ႈဝႃႈ ပဵၼ်ဢွင်ႈတီႈ တၢင်းထဝ်ႈ၊ တၢင်းၸဵပ်း၊ တၢင်းတၢႆ ထင်သဝ်း။ ၼိမိတ်ႈ ၵမ်းလိုၼ်း ဢၼ်ပဵၼ် ရႁၢၼ်းၼၼ်ႉတႄႉ ၼႄပၼ် လွင်ႈပူၼ်ႉလွတ်ႈ တၢင်းထဝ်ႈ တၢင်းၸဵပ်း တၢင်းတၢႆသေ ႁွတ်ႈထိုင်တီႈငိမ်းယဵၼ်ၼၼ်ႉယဝ်ႉ။ ဝၢႆးသေ လႆႈႁူႉလႆႈႁၼ် ၼင်ႇၼၼ်ယဝ်ႉ ၸဝ်ႈသီႇထၢတ်ႈ ႁူႉထိုင်ဝႃး မၼ်းတေ ဢမ်ႇၸၢင်ႈသိုပ်ႇယူႇသဝ်းလႆး ၼႂ်းၽဝႃႉ ၶုၼ်ၸၢႆးယဝ်ႉၼႆသေ ထိုင်မႃးၶမ်ႈၼိုင်ႈ မၼ်းၸဝ်ႈ ၸင်ႇၵႂႃႇလၵ်ႉလွမ်တူၺ်း ၼႃႈတႃ လုၵ်ႈမေးမၼ်းသေ ပၢႆႈဢွၵ်ႇထိူၼ်ႇ ၵႂႃႇႁႃႇ သၽေႃးတြႃး ဢၼ်မၢၼ်ႇမႅၼ်ႈယဝ်ႉ။ ၽွင်းၼၼ်ႉ ၸဝ်ႈသီႇထၢတ်ႈ ဢႃႇယု လႆႈ 29 ယဝ်ႉလႄႈ ပဵၼ်ပၢၼ် ဢၼ်မေႃဝူၼ်ႉလႆႈ ၶႆႈၸၢင်ႈၼၼ်ႉယဝ်ႉ။ ပိၵ်ႉသမ်ႉ မီးဝႆႉ ယိူင်းဢၢၼ်းသုင် ပုၼ်ႈတႃႇ မိူဝ်းၼႃႈ ဝႃႈၼႆသေတႃႉ တႃႇတေတႅပ်းတတ်းၸႂ်သေ ပၢႆႈၽၢတ်ႇလႆႈၼင်ႇၼႆၼၼ်ႉ ဢမ်ႇငၢႆႈငၢႆႈ။
ပၢၼ်သွၵ်ႈႁႃ ထမ်းတြႃးထတ်း
တီႈၼႂ်းၽိုၼ်ထမ်း ပိတၵၢတ်ႈၼၼ်ႉတႄႉ မွၵ်ႇလၢတ်ႈၼႄဝႃႈ ၵႂႃႇတိုဝ်းၵမ် (ၵျၢင်ႉၵမ်) တုၵ်ႉၵရၸရိယႃႇ ၼႆယဝ်ႉ။ ၶၢဝ်းယၢမ်းၼၼ်ႉတႄႉ တႄႇဢဝ် ပၢႆႈဢွၵ်ႇထိူၼ်ႇၵႃႇမယဝ်ႉသေ တေႃႇထိုင် ၶၢဝ်းယၢမ်း ပဵၼ်ၽြႃးၼၼ်ႉယဝ်ႉ။ တၢင်းတိုဝ်းၵမ် ဢၼ်ၼေႃႇၶမ်းၸဝ်ႈ ၽိုၵ်းၸၢမ်းႁဵတ်းတူၺ်းၼၼ်ႉ ဢွၼ်တၢင်းသုတ်းတႄႉပဵၼ် တၢင်းတိုဝ်းၵမ်သမထ (ယေႃးၵ)ယဝ်ႉ။ ပိၵ်ႉသမ်ႉ ႁဵတ်းႁႂ်း ၸႂ်ၼိမ်ယဵၼ်ၵႂႃႇ ၸူဝ်ႈၵႅပ်ႉသေတႃႉ ဢၼ်ၼေႃႇၶမ်းၸဝ်ႈ သွၵ်ႈႁႃၼၼ်ႉတႄႉ ပဵၼ်ပုၼ်ႈတႃႇ လွင်ႈငိမ်းယဵၼ်ထႃႇဝရ တႃႇသေႇၼၼ်ႉယဝ်ႉ။ ၵွပ်ႈၼၼ် ၵႅၼ်ႇၸဝ်ႈ ၸုၼ်ႉၽႃႈဝၢင်းပူင်ပႅတ်ႈ လွင်ႈတိုဝ်းၵမ် သမထ (တုၵ်ႉၵရၸရိယႃႇ)ၼၼ်ႉယဝ်ႉ။ ၵူၺ်းၵႃႈ တၢင်းတိုဝ်းၵမ်သမထ (ယေႃးၵ)ၼႆႉ ပုၼ်ႈတႃႇၵျၢင်ႉၵမ်တြႃးၼၼ်ႉ ပဵၼ်ၵၢၼ်လမ်ႇလွင်ႈလူင် ပိူင်ၼိုင်ႈၼင်ႇၵဝ်ႇ။ မၼ်းပဵၼ် ပိုၼ်ႉထၢၼ် တႃႇတေႁဵတ်းႁႂ်ႈ ၸႂ်ၼိမ် Meditation sake meditation ယဝ်ႉ။ ၵမ်ႇမထၢၼ်း လွင်ႈၵျၢင်ႉၵမ် ဢၼ်ၸဝ်ႈသီႇထၢတ်ႈ ၶႂ်ႈလႆႈၼၼ်ႉတႄႉ ပဵၼ် ၵၢၼ်ဝိပတ်ႉသၼႃႇ Insight Meditation ဢၼ်ၸၢင်ႈႁူႉႁၼ်လႆႈ သိုဝ်ႈၼႃႈတၼ်းတႃ လွင်ႈပဵၼ်လူႉ လိုၵ်ႉလမ်ႇ ၽဝႃႉၶၼ်ႇထႃႇၼၼ်ႉယဝ်ႉ။ လွင်ႈၸၢမ်းတိုဝ်းၵမ် မၢႆသွင်ၼၼ်ႉတႄႉ ပဵၼ်တၢင်းတိုဝ်းၵမ် တပယဝ်ႉ။ ဢွင်ႈတီႈ တိုဝ်းၵမ်ၼၼ်ႉတႄႉ ပဵၼ် တီႈထိူၼ်ႇဢုရုဝေႇလ တီႈဢၼ် ၸဝ်ႈၵွၼ်းတၺ်ႇၺ ပၺ်ႇၸဝၵ်ႉၵီႇ 5 ၸဝ်ႈ ယူႇသဝ်းၼၼ်ႉယဝ်ႉ။ ၼေႃႇၶမ်းၸဝ်ႈ ၵျၢင်ႉၵမ်တူၺ်းသေတႃႉ ႁူႉထိုင်ဝႃႈ တၢင်းၵျၢင်ႉၵမ် ၸိူဝ်းၼၼ်ႉၵေႃႈ တေႃႈဢမ်ႇၸၢင်ႈ ႁူႉႁၼ်လႆး ထမ်းတြႃးသတ်ႉၸႃႇသေ ၵူၺ်းႁဵတ်းႁႂ်ႈ ၶၢၼ်တူဝ် ၶၢၼ်ၸႂ် သဵင်ႈၶၢဝ်းယၢမ်းၵူၺ်းၼႆလႄႈ ၸင်ႇၸုၼ်ႉပႅတ်ႈ တၢင်းတိုဝ်းၵမ်ၸိူဝ်းၼၼ်ႉယဝ်ႉ။ ပၼ်ႇၸဝၵ်ႉၵီႇႁႃႈၸဝ်ႈၵေႃႈ လႆႈႁၼ်ၼင်ႇၼၼ်သေ ၸႂ်လူႉၼိူဝ် ၸဝ်ႈသီႇထၢတ်ႈတႄႉလႄႈ ၸင်ႇပၢႆႈၽၢတ်ႇၸဝ်ႈၵႂႃႇ တီႈမိူင်းပႃႇရႃႇၼသီႇယဝ်ႉ။ ၼေႃႇၶမ်းၸဝ်ႈ ၸင်ႇဝူၼ်ႉ ၸင်ႇထတ်းသၢင်ဝႃႈ တႃႇတေႁၼ် သဵၼ်ႈတၢင်းသတ်ႉၸႃႇၼၼ်ႉ လွင်ႈၵျၢင်ႉၶႅင် ၸိူင်ႉၼင်ႇ တုၵ်ႉၵရၸရိယႃႇၼၼ်ႉၵေႃႈ တေႃႈတေဢမ်ႇပဵၼ်လႆႈ၊ လွင်ႈယူႇသႃႇ ၸိူင်ႉၼင်ႇ ၸၢမ်ႇပူၺ်ႈလူၺ်ႈ ဢႃႇရူင်ႇၵႃႇမၵုင်ႇၼၼ်ႉၵေႃႈ တေႃႈတေ ဢမ်ႇပဵၼ်လႆႈၼႆယူႇ။ ၼေႃႇၶမ်းၸဝ်ႈ ၸင်ႇၵႂႃႇဝူၼ်ႉႁၼ်လႆႈ ၽဝမၼ်းၸဝ်ႈ မိူဝ်ႈလဵၵ်ႉၼၼ်ႉယူႇ။ ၽွင်းမိူဝ်ႈ ၸဝ်ႈပေႃႈႁေႃၶမ်း ႁဵတ်းပွႆးမင်ႇၵလႃႇ ထႆၼႃးၼၼ်ႉ ပိူၼ်ႈဢဝ် ၼေႃႇၶမ်းၸဝ်ႈ ၵႂႃႇဝႆႉ တႂ်ႈတူၼ်ႈမႆႉၸပုသပျေႇယဝ်ႉ။ ၽွင်းၼၼ်ႉ ၼေႃႇၶမ်းၸဝ်ႈ ဢမ်ႇၶဝ်ႈၸႂ် တီႈၼိူဝ် သဵင်ပိူၼ်ႈႁဵတ်းပွႆးမင်ႇၵလႃႇ ထႆၼႃး၊ ဢမ်ႇၶဝ်ႈၸႂ် တီႈၼိူဝ် လွင်ႈၵတ်းယဵၼ် ႁူမ်ႈမႆႉၸပုသပျေႇ၊ ၼေႃႇၸဝ်ႈ ၵူၺ်းၶဝ်ႈၸႂ် တီႈၼိူဝ်တူဝ်ၶၼ်ႇထႃႇၸဝ်ႈသေ ဝႆႉၸႂ်ၼမ်လီၸွၼ်းၸွၼ်းၼၼ်ႉၵူၺ်း။ လွင်ႈၸႂ်ၼိမ်ဢွၼ်ႇဢၼ်ၼၼ်ႉ ထိုင်တီႈမၼ်းၸၢႆးယႂ်ႇမႃး မႃးပဵၼ် ၶုၼ်ၸၢႆးၼၼ်ႉ မၼ်းၸဝ်ႈ ဢမ်ႇၶိုၼ်းလႆႈထူပ်းထႅင်ႈသေပွၵ်ႈ။ လွင်ႈၸႂ်ၼမ်ၼင်ႇၼၼ်ၼၼ်ႉ ၼႂ်းၽိုၼ်ထမ်းပိတၵၢတ်ႈ လၢတ်ႈဝႃႈ ပဵၼ်သၢၼ်ႇပထမၼႆယဝ်ႉ။ ႁဵတ်းၼၼ်သေ ၼေႃႇၶမ်းၸဝ်ႈသီႇထၢတ်ႈ ၸင်ႇပွင်ႇၸႂ်ဝႃႈ တႃႇတေႁၼ် တြႃးသတ်ႉၸႃႇ ဢၼ်မၢၼ်ႇမႅၼ်ႈၼၼ်ႉ ၵူၺ်းတေလႆႈ သွၵ်ႈႁႃ ၼႂ်းတူဝ်ၸဝ်ႈၵဝ်ႇၵူၺ်း ၼႆယဝ်ႉ။ လုၵ်ႉတီႈ ၸႂ်ၼိမ်ၼၼ်ႉ ဢဝ်ၺၢၼ်ႇဝၢၵ်ႈၶဝ်ႈၼႂ်းတူဝ်လႄႈ ၼေႃႇၶမ်းၸဝ်ႈ ႁူႉႁၼ်ထိုင် လွင်ႈဢမ်ႇမၼ်ႈဢမ်ႇၵိုမ်း၊ လွင်ႈၶၢၼ်ၶဵၼ်တုၵ်ႉယၢၵ်ႈ၊ လွင်ႈလွၼ်ႉၵႅၼ်ဢမ်ႇမီး ၶႅၼ်သီးဢမ်ႇလႆႈ ဢၼ်ဝႃႈ ဢၼိတ်ႉၸ၊ တုၵ်ႉၶ၊ ဢၼတ်ႉတ ၼၼ်ႉယဝ်ႉ။ လႆႈႁၼ်ငိူၼ်ႈ တီႈတူဝ်ၶၼ်ႇထႃႇသေ ၼေႃႇၶမ်းၸဝ်ႈ ႁူႉႁၼ်ထိုင် ငဝ်ႈတႄႇၵူၼ်းတင်းသဵင်ႈ ၸႅင်ႈၸႅင်ႈလႅင်းလႅင်းယဝ်ႉ။ လွင်ႈတၢင်းတုၵ်ႉယၢၵ်ႈၽဝႃႉ ဢၼ်ပဵၼ် တုၵ်ႉၶသတ်ႉၸႃႇ၊ လွင်ႈတၢင်း ဢၼ်ႁဵတ်းႁႂ်ႈ ၽဝ ထူင်ႇထူင်ႇထဵဝ်ႈထဵဝ်ႈ ၵဵဝ်ႈၵဵဝ်ႈၵွင်ႉၵွင်ႉ ဢၼ်ပဵၼ် သမုတယသတ်ႉၸႃႇ၊ သဵၼ်ႈတၢင်း တႃႇတေဢွၵ်ႇမူၼ်ႉပူၼ်ႉလွတ်ႈ ဢၼ်ပဵၼ် မၵ်ႉၵသတ်ႉၸႃႇ လႄႈ လွင်ႈငမ်းယဵၼ်ပူၼ်ႉလွတ်ႈ ဢၼ်ပဵၼ် ၼိရေႃးထသတ်ႉၸႃႇၼၼ်ႉ ပဵၼ်သဵၼ်ႈတၢင်း ဢၼ်ၵႅၼ်ႇၸဝ်ႈ သွၵ်ႈႁႃၼၼ်ႉယဝ်ႉ။ ဢွင်ႈတီႈ ႁိမ်းၼမ်ႉၼေႇရၺ်ႇၸရႃႇ တီႈဢၼ်ၸဝ်ႈသီႇထၢတ်ႈ လႆႈၺၢၼ်ႇတြႃးသေ ပဵၼ်ၽြႃးၼၼ်ႉ ၸၢဝ်းပုတ်ႉၶဝ် ႁွင်ႉဝႃႈ ပုတ်ႉထၵယႃႇ (ၽေႃးထိၶမ်း) ၼႆယဝ်ႉ။ တူၼ်ႈမႆႉၺွင်ႇၽေႃးထိၼၼ်ႉၵေႃႈ ႁွင်ႉဝႃႈ တူၼ်ႈၽေႃးထိ Tree of Enlightenment ဢမ်ႇၼၼ် တူၼ်ႈၺၢၼ်ႇ Tree of Wisdom ယဝ်ႉ။ လွင်ႈပုတ်ႉထၸဝ်ႈ ႁူပ်ႉႁူႉႁၼ် ၺၢၼ်ႇသတ်ႉၸႃႇတီႈၼႂ်းတူဝ်ၶၼ်ႇထႃႇၼႆႉ ၸဝ်ႉလိူဝ်သေ လွင်ႈဢၼ် ၼိဝ်ႇတၢၼ်ႇၶဝ် ႁႃႁၼ် လွင်ႈႁႅင်းၸၼ်ၵမ်ႇၽႃႇ၊ လွင်ႈပၢတ်ႉၸၶျႃႇၶဝ် ႁႃႁၼ် မူင်ႈမႅင်းသေးယႅင်းဢွၼ်ႇ၊ လွင်ႈဢၢႆးၸတၢႆး ႁႃႁၼ် လွင်ႈတႅၵ်ႈၼိူင်းၼၼ်ႉ တင်းၼမ် ၵႂၢင်ႈၶႂၢင်သေ ၸိူဝ်းၼၼ်ႉ တင်းၼမ် လုၵ်ႉလမ်ႇသေ ၸိူဝ်ႈၼၼ်ႉတႄႉတႄႉလႄႈ ပဵၼ်လွင်ႈႁႃႁၼ် ဢၼ်ယိုင်ႈယႂ်ႇလူင်ယဝ်ႉ။
ပၢၼ်ပူၵ်းပွင် သႃႇသၼႃႇထတ်း
ၺၢၼ်ႇထမ်းတြႃး ဢၼ်ပုတ်ႉထၸဝ်ႈ ႁူႉႁၼ်ၼၼ်ႉ ၵႅၼ်ႇၸဝ်ႈ ၵႂႃႇပိုၼ်ၽႄႈပၼ် တမ်ႈတီႈ ပၺ်ၸဝၵ်ႉၵီႇႁႃႈၸဝ်ႈ ဢွၼ်တၢင်းယဝ်ႉ။ ယွၼ်ႉၼၼ် ပၺ်ႇၸဝၵ်ႉၵီႇ ႁႃႈၸဝ်ႈ ဢၼ်ၸဝ်ႈၵွၼ်းတၺ်ႇၺ ဢွၼ်ႁူဝ်ၼၼ်ႉ ပဵၼ်မႃး လုၵ်ႈၼွင်ႉတပႄးၽြႃးၸဝ်ႈ ဢၼ်ႁိၵ်ႈၸိုဝ်ႈဝႃး သင်ႇၶႃႇၼၼ်ႉ ဢွၼ်တၢင်းသုတ်းပိူၼ်ႈယဝ်ႉ။ ထမ်းတြႃး ထမ်ႇမၸၵ်ႉၵပဝတ်ႉတၼသုတ်ႈၼၼ်ႉၵေႃႈ ပဵၼ်မႃး ထမ်ႈတြႃးႁူဝ်ပိုင်း တီႈၼႂ်းသႃႇသၼႃႇပုတ်ႉထၸဝ်ႈယဝ်ႉ။ တႄႇဢဝ်ၼၼ်ႈမႃးသေ ၼႂ်းၶၢဝ်းတၢင်း 45 ပီၼႆႉ မုၼ်ၶမ်းၽြႃး ဢွၵ်ႇပူၵ်းပွင်သႃႇသၼႃႇ ၽူတ်ႇဢဝ်ဝေႇၼေႇယ သတ်ႉတဝႃႇ ဢွၵ်ႇမူၼ်ႉပူၼ်ႉလွတ်ႈ ၼႂ်းၸိူၵ်ႈၽွတ်ႈ သမ်ႇသရႃႇ တုၵ်ႉၶလူင်ၼၼ်ႉယဝ်ႉ။ ဢဝ်ၸွမ်းပိုၼ်းသေ လွင်ႈဢၼ် ပုတ်ႉထၸဝ်ႈ ပူၵ်းပွင်သႃႇသၼႃႇၼၼ်ႉတႄႉ မီးၼင်ႇတီႈတႂ်ႈၼႆႉယဝ်ႉ။
- ၿီႇၸီႇ 528 ပႃႇရႃႇၼသီႇ မိၵတႃႇ လူင်တိုင် (ယၢမ်းလဵဝ် သႃႇရၼၢတ်ႉ)
- ၿီႇၸီႇ 527 ရႃႇၸၵျူဝ်ႇ
- ၿီႇၸီႇ 526 ရႃႇၸၵျူဝ်ႇ
- ၿီႇၸီႇ 525 ရႃႇၸၵျူဝ်ႇ
- ၿီႇၸီႇ 524 ဝေႇသႃႇလီ
- ၿီႇၸီႇ 523 လွႆမၵုတ (ယၢမ်းလဵဝ် ၿီႇႁႃႇ)
- ၿီႇၸီႇ 522 မိူင်းၽီ တႃႇဝတိင်ႇသႃႇ
- ၿီႇၸီႇ 521 လွႆသုသုမႃႇရ (ယၢမ်းလဵဝ် ၵျုၼႃႇရ်)
- ၿီႇၸီႇ 520 ၵေႃးသမ်ႇပီႇ
- ၿီႇၸီႇ 519 ထိူၼ်ႇပႃႇလိလေႇယျၵ (ယၢမ်းလဵဝ် မိၼ်ႇၵျႃႇပူႇ)
- ၿီႇၸီႇ 518 ၼႃႇလႃႇ (ယၢမ်းလဵဝ် ၿီႇႁႃႇ)
- ၿီႇၸီႇ 517 ဝေရၺ်ႇၸႃႇ (ယၢမ်းလဵဝ် မထုရႃႇ)
- ၿီႇၸီႇ 516 လွႆၸႃႇလိယ (ယၢမ်းလဵဝ် ၿီႇႁႃႇ)
- ၿီႇၸီႇ 515 မိူင်းသႃႇဝတ်ႉထိ (ယၢမ်းလဵဝ် ၵွၼ်းတႃႇ)
- ၿီႇၸီႇ 514 ၵပိလဝတ်ႉ
- ၿီႇၸီႇ 513 ဢႃႇလဝီႇ (ယၢမ်းးလဵဝ် ဢႃႇဝလိ)
- ၿီႇၸီႇ 512 ရႃႇၸၵျူဝ်ႇ
- ၿီႇၸီႇ 511 လွႆၸႃႇလိယ
- ၿီႇၸီႇ 510 လွႆၸႃႇလိယ
- ၿီႇၸီႇ 509 မိူင်းရႃႇၸၵျူဝ်ႇ
- ၿီႇၸီႇ 508 – 484 မိူင်းသႃႇဝတ်ႉထိ
- ၿီႇၸီႇ 483 မိူင်းဝေႇသႃႇလီႇ
ၸိူဝ်းၼႆႉ ပဵၼ်ၶၢဝ်းတၢင်းယၢဝ်း ဢၼ်ပုတ်ႉထၸဝ်ႈ ပိုၼ်ၽႄႈပူၵ်းပွင် သႃႇသၼႃႇၼၼ်ႉယဝ်ႉ။ သည်။
ပၢၼ်ဢဝ်ပရိၼိပ်ႉပၢၼ်ႇထတ်း
ပုတ်ႉထၸဝ်ႈ ဢၼ်ပဵၼ် ၽြႃးၼၼ်ႉ မႃးၽူတ်ႇဢဝ် ဝေႇၼႄႇယသတ်ႉတဝႃႇ ဢၼ်ထိူၵ်းၼၼ်ႉသေ မိူဝ်ႈၽွင်း ၿီႇၸီႇ 543 ၼၼ်ႉ ၵႅၼ်ႇၸဝ်ႈ ဢဝ်ပရိၼိပ်ႉပၢၼ်ႇ တမ်တီႈ တိူင်းဝေႇသႃႇလီႇ မိူင်းၶုၼ်မၼ်ႇလႃႇ တီႈသူၼ်ပဝ်း ၶုၼ်မၼ်ႇလႃႇၶဝ်ၼၼ်ႉယဝ်ႉ။ ၽူႈမီးပၺ်ႇၺႃႇၶဝ် လၢတ်ႈဝႇႈ ၶေႃႈသင်ႇသွၼ် ပုတ်ႉထၸဝ်ႈ ၵမ်းလိုၼ်းသုတ်းၼၼ်ႉ မီးတီႈပွင်ႇလိုၵ်ႉ ပုၼ်ႈတႃႇ ၸၢဝ်းပုတ်ႉၶဝ်ၵူၺ်း ဢမ်ႇၵႃး ပုၼ်ႈတႃႇ ၵူၼ်းမိူင်းၶူင်းၵၢင်တင်းသဵင်ႈၵေႃႈ မီးတီႈပွင်ႇလိုၵ်ႉလမ်ႇၵမ်ႇၽီတႄႉ ၼႆယဝ်ႉ။ ၶေႃႈၵႂၢမ်းသင်ႇ ၵမ်းလိုၼ်းသုတ်းၼၼ်ႉတႄႉ ဝယꩪမ်မႃ သင်ၶႃရႃ ဢပ်ပမႃၻေၼ သမ်ပႃၻေထ’’’ ၽဝႃႉ ဢၼ်ဝႃးၼၼ်ႉ ဢမ်ႇမၼ်ႈၵိုမ်း၊ ယႃႇပေလိုမ်း တွင်းၵိုမ်းဝႆႉတႃႇ ၼႆယဝ်ႉ။
- ↑ သုတ်ႈသီလၵ်ၶၼ် ပႃႇလိၸဝ်ႈ


text:
ဝီႇၶီႇၽီးတီးယႃး:Stub
Stub ဢၼ်ဝႃႈ ၼႆႉ မၼ်းပဵၼ် ပွင်ႈၵႂၢမ်းပွတ်း ဢၼ်ဢမ်ႇပႆႇတဵမ်ထူၼ်ႈ၊ ဢမ်ႇၼၼ် ဢၼ်ဢမ်ႇပႆႇငမ်ႇမႅၼ်ႈၵၼ်တင်း လၵ်းၸဵင် ဝီႇၶီႇၽီးတီးယႃးတႆးၼၼ်ႉယဝ်ႉ။
ဢၼ်ပဵၼ်ပွင်ႈလိၵ်ႈပွတ်း ဢၼ်မီးတီႈ ဝီႇၶီႇၽီးတီးယႃးတႆးၼၼ်ႉ ၵႂႃႇတူၺ်းလႆႈတီႈ ပိူင်ထၢၼ်ႈ Stubs ၼၼ်ႉလႆႈယူႇ။ ဝၢႆးၼႆႉမႃး တီႈၼႂ်းပိူင်ထၢၼ်ႈ "Stubs" ပွင်ႈၵႂၢမ်းပွတ်းဢွၼ်ႇၼၼ်ႉ တေႁဵတ်း ပိူင်ထၢၼ်ႈဢွၼ်ႇသေၵေႃႈ ပွင်းၵႂၢမ်းဢၼ်တေငမ်ႇမႅၼ်ႈထၢၼ်ႈလႂ်ၵေႃႈ တေဢၢၼ်းသႂ်ႇၵႂႃႇသေ တေဢၢၼ်းႁဵတ်း ႁႂ်ႈမၼ်းတူၵ်းပိူင်မၼ်းလီ ၼင်ႇဝီႇၶီႇၽီးတီႈယႃးဢင်းၵိတ်ႉၼၼ်ႉယဝ်ႉ။ လွင်ႈတၢင်းမၼ်းတႄႉ ၸိူဝ်းပဵၼ်ၽူႈၶဝ်ႈတႅမ်ႈတီႈၼႂ်း ဝီႇၶီႇၽီးတီးယႃးတႆးၼႆႉ ၽွင်းၶဝ် ၸွႆႈထႅမ်ၶဝ်ႈတႅမ်ႈ ပွင်ႈလိၵ်ႈပွတ်းၼၼ်ႉ ၸဝ်ႈၵဝ်ႇလႅၼ်ႇၽၢႆႇလႂ်၊ ၶဝ်ႈၸႂ်ၽၢႆႇလႂ်ၵေႃႈ ၵႆႉဢွၼ်ၵၼ်လူတူၺ်းလႄႈ ပေႃးၽၢႆႇတႂ်ႈႁူဝ်ၶေႃႈၼႆႉ ပေႃးဝႃႈပွင်ႈၵႂၢမ်း ၵူႈလွင်ႈလွင်ႈ မႃးလေႃးလႄးၵၼ်ဝႆႉၼႆ ၵူဝ်မၼ်းဢမ်ႇထိုင်တီႈထိုင်တၢင်းၼၼ်ႉယဝ်ႉ။


text:
ပလႅတ်ႉဝ၊ ဝဵင်း
ဝဵင်းပလႅတ်ႉဝ (မၢၼ်ႈ: ပလက်ဝမြို့, ဢိင်းၵလဵတ်ႈ: Paletwa) ၼႆႉ ပဵၼ် ဝဵင်းပၵ်းလုမ်း ၸႄႈဝဵင်းပလႅတ်ႉဝ ဢၼ်ၶဝ်ႈပႃးဝႆႉတီႈၼႂ်း ၸႄႈတွၼ်ႈမိၼ်းတတ်ႉ ဢၼ်မီး ပွတ်းၸၢၼ်း ၸႄႈမိူင်းၶျၢင်း ၼၼ်ႉယဝ်ႉ။ ဝဵင်းပလႅတ်ႉဝၼႆႉ မီးဝႆႉတီႈၼိူဝ် ၽင်ႇၽၢႆႇတူၵ်း မႄႈၼမ်ႉၵလတၢၼ်ႇ ဢၼ်တႄႇတီႈ သၼ်လွႆၶျၢင်း သေ လႆၵႂႃႇၸူး ၸႄႈမိူင်းရၶႅင်ႇ ၼၼ်ႉယဝ်ႉ။ ပေႃးၸွမ်းတင်း သၢႆၼမ်ႉၵလတၢၼ်ႇၼႆႉ တင်း ဝဵင်းၸိတ်ႉတူၺ်ႇ ၼႆႉ ၵႆယၢၼ် ႙႖ လၵ်းယဝ်ႉ။ ဝဵင်းပလႅတ်ႉဝၼႆႉ ၸူးႁွင်ႉၸွမ်း ႁွင်ႈပလႅတ်ႉ ဢၼ်လုၵ်ႉတီႈၼႂ်း ၵႄႈလွႆၵျွၵ်ႉပၢၼ်းပေႃႈ လႄႈ လွႆၵျွၵ်ႉပၢၼ်းမႄႈ ဢၼ်မီး ၽၢႆႇႁွင်ႇဝဵင်းပလႅတ်ႉဝ ယၢၼ် ႙ လၵ်းၼၼ်ႉသေ ၸူးလႆၶဝ်ႈတီႈၼႂ်း မႄႈၼမ်ႉၵလတၢၼ်ႇ တီႈႁိမ်း ဝဵင်းပလႅတ်ႉဝ ၼၼ်ႉယဝ်ႉ။ ၼႂ်းၵႄႈလွႆ တီႈဢၼ် ႁွင်ႈပလႅတ်ႉတႄႇမႃးၼၼ်ႉ မိူဝ်ႈၵူႈပွၵ်ႈ လႅပ်ႈတေမီးမႃး မိင်ႇ လႄႈ ၶျၢင်းလေးမျူဝ်ႉ ၶဝ်ႁွင်ႉမိင်ႇၼႆႉဝႃႈ ပိလႅတ်ႉ ၼႆႉသေ ၸူးပဵၼ်မႃး ႁွင်ႈပလႅတ်ႉ၊ ဝဵင်းပလႅတ်ႉဝ ဝႃႈၼႆယဝ်ႉ။
လွင်ႈယူႇသဝ်းၵူၼ်း[မႄးထတ်း | မႄးထတ်းငဝ်ႈငႃႇ]
ဝဵင်းပလႅတ်ႉဝၼႆႉ ၵႂၢင်ႈ မွၵ်ႈ 2 လွၵ်းလၵ်းၼႆႉသေ ယွၼ်ႉပိူဝ်ႈသၢႆငၢႆၼႃႈလိၼ်ဝဵင်းၼႆႉ မီးဝႆႉ ယၢဝ်းၸွတ်ႈလွတ်ႈဢွတ်ႈ တီႈၼႂ်းၵႄႈလွႆ ဢၼ်ၵဵပ်ႈဢႅတ်းဢႄဝႆႉၼၼ်ႉယဝ်ႉ။ တီႈႁိမ်းႁွမ်းဝဵင်းၼႆႉ လွႆဢၼ်ၸိုဝ်ႈလိုဝ်းလင် ဢမ်ႇမီးဝႆႉ။ မိူဝ်ႈ မိူင်းမၢၼ်ႈပႆႇလွတ်ႈလႅဝ်းသဝ်းၶေႃၼၼ်ႉ ဝဵင်းၼၼ်ႉ သႂ်ႇၶဝ်ႈပႃးဝႆႉ တီႈၼႂ်း မိူင်းရၶႅင်ႇသေ ဝႆႉပဵၼ်ဝဵင်းပၵ်းလုမ်း ဢယေးပႅင်ႇၼၼ်ႉယဝ်ႉ။ ဝၢႆးသေလွတ်ႈလႅဝ်းသဝ်းၶေႃယဝ်ႉ ဢဝ်ဝဵင်းပလႅတ်ႉဝၼႆႉ သႂ်ႇၶဝ်ႈတီႈၼႂ်း မိူင်းၶျၢင်းယဝ်ႉ ပဵၼ်မႃးဝဵင်းပၵ်းလုမ်းၶုၼ်ၽွင်းၼႃႈလိၼ်ယဝ်ႉ။ ၵူၺ်းၵႃႈဝႃႈ ယွၼ်ႉပိူဝ်ႈမီႈဝႆႉတီႈ ဢွင်ႈတီႈလီသေ လွင်ႈၵပ်းသိုပ်ႇတိတ်းတေႃႇၵေႃႈ ငၢႆႈငႅမ်ႈလႄႈ ၸင်ႇလႆႈမၵ်းမၼ်ႈပဵၼ် ၸႄႈတွၼ်ႈႁင်းၶေႃသေ လႆႈမီးၶပ်းမၢႆ တွၼ်ႈတႃႇႁဵတ်းပဵၼ် ဝဵင်းပၵ်းလုမ်းၶုၼ်ၸႄႈတွၼ်ႈယဝ်ႉ။ ၸွမ်းလူၺ်ႈ သဵၼ်ႈမၢႆႁူဝ်ႁိူၼ်း ပီ 2014 သေ တီႈၸႄႈဝဵင်းပလႅတ်ႉဝတင်းသဵၼ်ႈၼႆႉ မီးႁူဝ်ၼပ်ႉၵူၼ်း 64,971 ၵေႃႉသေ ၵူၼ်းယူႇတီႈၼိူဝ်ဝဵင်းၼႆႉ မီး 6,374 ၵေႃႉယဝ်ႉ။ ၵူၼ်းၶိူဝ်းၶျၢင်းၶမီႇ ၼမ်သေပိူၼ်ႈသေ ၸိူဝ်းပဵၼ်ၵူၼ်းၶိူဝ်းတၢင်ႇၸိူဝ်း ၵူၼ်းၶိူဝ်းရၶႅင်ႇ လႄႈ ၵူၼ်းၶိူဝ်းဢိၼ်းတီးယႃး ၸိူဝ်းၼႆႉၵေႃႈမီးယဝ်ႉ။ ၵမ်ႉၼမ်ပဵၼ် ၸၢဝ်းပုတ်ႉထသေ ၸိူဝ်းပဵၼ် ၸၢဝ်းၶရိတ်ႉယၢၼ်ႇ လႄႈ ၸၢဝ်းဢိတ်ႇသလၢမ်ႇၵေႃႈ မီးၵမ်ႈၽွင်ႈယဝ်ႉ။ ၶျၢင်းၶမီႇၶဝ်ၼႆႉ ၶဝ်ၵႆႉၼုင်ႈၶူဝ်း ဢၼ်ၶဝ်တေႃးဢဝ်ႁင်းၵူၺ်းၼၼ်ႉယဝ်ႉ။
ပၢႆးမၢၵ်ႈမီး[မႄးထတ်း | မႄးထတ်းငဝ်ႈငႃႇ]
ၵုၼ်ႇသိၼ်ၶူဝ်းဢွၵ်ႇတီႈ ၸႄႈဝဵင်းပလႅတ်ႉဝ ၼႆႉ ပဵၼ် ငႃး၊ မၢၵ်ႇၽိတ်ႉ၊ ယႃႈလိုင်၊ မၢၵ်ႇၸွၵ်း ၸိူဝ်းၼႆႉယဝ်ႉ။ တီႈၸႄႈဝဵင်းပလႅတ်ႉဝၼႆႉ ဢၼ်ပဵၼ် ယႃႈၵလတၢၼ်ႇ ၼႆႉ ၸိုဝ်ႈလိုဝ်းလင်ယဝ်ႉ။ တီႈၼႂ်းၸႄႈဝဵင်းၼႆႉ ႁူမ်ႈဝႃႈ ၽုၵ်ႇသွမ်ႈၶဝ်ႈဢိတ်းဢွတ်းသေတႃႇ တွၼ်ႈတႃႇၵူၼ်းယူႇၼႂ်းထုင်ႉ ယင်းဢမ်ႇပေႃးၵိၼ်လႄႈ လႆႈသိုဝ်ႉဢဝ်တီႈ ထုင်ႉၸိတ်ႉတူၺ်ႇ တီႈ မိူင်းရၶႅင်ႇယဝ်ႉ။
သဵၼ်ႈသၢႆတၢင်းၵပ်းသိုပ်ႇတိတ်းတေႃႇ[မႄးထတ်း | မႄးထတ်းငဝ်ႈငႃႇ]
လုၵ်ႉတီႈ ဝဵင်းၸိတ်ႉတူၺ်ႇယဝ်ႉ လတ်းၶၢမ်ႈ ဝဵင်းမျွၵ်ႉဢူး၊ ဝဵင်းၵျွၵ်ႉတေႃႇ ၸိူဝ်းၼႆႉသေ ၵႂႃႇၸူးဝဵင်းပလႅတ်ႉဝၼႆႉ ၼိုင်ႈဝူင်ႈသွင်ပွၵ်ႈ မီးႁိူဝ်းၵႂႃႇမႃးၸွမ်း သၢႆတၢင်းၼမ်ႉယဝ်ႉ။ တႃႇၵႂႃႇၸူး ဝၢၼ်ႈဝဵင်းၸိူဝ်းဢၼ်မီးတီႈ ႁူဝ်တိုဝ်ႉမႄႈၼမ်ႉၵလတၢၼ်ႇၼၼ်ႉၵေႃႈ ၸၢင်ႈဢဝ် ႁိူဝ်းဢဝ်ပေးၸိူဝ်းၼႆႉသေ ၵပ်းသိုပ်ႇၵႂႃႇမႃးလႆႈယူႇ။ ၸိူဝ်းပဵၼ်ထုင်ႉ ဝဵင်းမတူႇပီႇ ၼၼ်ႉၵေႃႈ ၸၢင်ႈၵႂႃႇၸွမ်း သၢႆတၢင်းလိၼ်လႆႈယဝ်ႉ။ လုၵ်ႉဢဝ်ဝဵင်းပလႅတ်ႉဝ တေႃႇ ဝဵင်းမတူႇပီႇၼႆႉ လႆႈႁဵတ်းဝႆႉ သဵၼ်ႈတၢင်းရူတ်ႉၵႃး ဢၼ်မႂ်ႇၼၼ်ႉယဝ်ႉ။
ဢွင်ႈတီႈၸိုဝ်ႈလိုဝ်းလင်[မႄးထတ်း | မႄးထတ်းငဝ်ႈငႃႇ]
တီႈၽၢႆႇၸၢၼ်း ဝဵင်းပလႅတ်ႉဝၼၼ်ႉ မီးဝႆႉႁွင်ႈတိၼ်းတေႇယဝ်ႉ။ တီႈႁူဝ်ႁွင်ႈ ဢၼ်ယၢၼ်ၵႆတင်း ဝဵင်းပလႅတ်ႉဝ မွၵ်ႈ 2 ၽႃႇလူင်ႇၼၼ်ႉ မီးဝႆႉ ၼမ်ႉတူင်းတၢတ်ႇလူင်ႈဢၼ်ၼိုင်ႈ ဢၼ်လီယဵမ်ႈလီတူၺ်းၼၼ်ႉယဝ်ႉ။ ပဵၼ်တီႈ ၽူႈထွင်ႈတဵဝ်း ၵူၼ်းလႄႇလၢဝ်းၶဝ် လိုဝ်ႈသေဢမ်ႇၵႃး လူင်ပွင်ၸိုင်ႈၶဝ်လႆႈၶပ်ႉၶိုင်ဝႆႉ တွၼ်ႈတႃႇ သိုပ်ႇဢဝ် ၼမ်ႉၵႄးတီႈ ၼမ်ႉတူၵ်းတၢတ်ႇၼၼ်ႉယဝ်ႉ။ တီႈၼိူဝ်ဝဵင်းပလႅတ်ႉဝၼႆႉ မီးဝႆႉ ႁူင်းႁဵၼ်းၸၼ်ႉသုင်၊ ႁူင်းယႃ၊ ႁူင်းႁဵတ်းပူၵ်းပွင်ပုတ်ထသႃႇသၼႃႇ၊ ႁူင်းႁဵၼ်းပူၵ်းပွင်ၽႃႇသႃႇၶရိတ်ႉယၢၼ်ႇ၊ ၵွင်းမူးဢေး၊ ၵွင်းမူးဢူၵ်ႉတလိၼ် ၸိူဝ်းၼႆႉယဝ်ႉ။ ၸိူဝ်းပဵၼ် ပွႆးၽြႃးၼၼ်ႉၵေႃႈ ၸတ်းႁဵတ်းယူႇၵူႈပီသေ ပေႃးထိုင် လိူၼ်ႁႃႈမႃး ပၢင်ပွႆးၶႄႉၽၢႆးႁိူဝ်း လႄႈသင် ပေႃးထိုင် လိူၼ်ၵမ်၊ လိူၼ်သၢမ် မႃး ဝၢႆးသေ ပၢတ်ႇၶဝ်ႈယဝ်ႉ ဢၼ်ပဵၼ်ပွႆး ၵိၼ်ၼမ်ႉလဝ်ႈမွင်ၼၼ်ႉၵေႃႈ ပဵၼ်ဢၼ်လီမူၼ်ႈသိူဝ်းယဝ်ႉ။။[2]


text:
ႁူပ်ႉထူပ်းၵၼ်တေႃးၸဝ်ႈၶူးဝႃးၸွမ်မိူင်းဝၼ်ၼသီရိ (သိပ်းသွင်ပၼ်းၼႃး)
မိူဝ်ႈဝၼ်းထိ ႘/႑႒/ ႒႐႑႑ ၼႆႉ မုၵ်ႉၸုမ်းလုၵ်ႈႁဵၼ်းသင်ၶတႆးႁဝ်းၶႃႈ လႆႈၵႂႃႇၵၼ်တေႃးႁူပ်ႉထူပ်း
ၸဝ်ႈၶူးဝႃးၸွမ်မိူင်းဝၼ်ၼသီရိ(သိပ်းသွင်ပၼ်းၼႃး )ၵႅမ်ႁူဝ်ပဝ်ႈငဝ်ႈငုၼ်း
မုၵ်ႉၸုမ်းသင်ၶ ၸေႈတွၼ်ႈမိူင်းသိပ်းသွင်ပၼ်းၼႃး ၸိုင်ႈမိူင်းၶႄႇဢၼ်လႆႈမႃးႁပ်ႉၸုမ်ႈ ၸၼ်ႉၸဝ်ႈၶုၼ်း(ၷုၼ) ဢၼ်ၸဝ်ႈၶုၼ်ႁေႃၶမ်း မိူင်းထႆး လႆႈမွပ်ႈတၢၼ်းၵႂႃႇ
မိူဝ်ႈဝၼ်းထိ 5/12/ 2011 ၼၼ်ႉ ႁဝ်းၶႃႈမုၵ်ႉၸုမ်းသင်ၶ လုၵ်ႈႁဵၼ်းတႆးၵေႃႈ
လႆႈၵႂႃႇၵၼ်ႇတေႃးဝႆႈသႃဢဝ်ၵုင်ႇမုၼ်ႁူမ်ၸူမ်းၸွမ်း ၸဝ်ႈၶူးဝႃးသေလႆႈတၢင်ႇလဝ်ႈ
လၢတ်ႈထိုင်ၼေဝႃႈ ႁဝ်းၶႃႈသင်ၶလုၵ်ႈႁဵၼ်းတႆးၵူႈမိူင်းမိူင်း ၸိူဝ်းမႃးႁဵၼ်းယူႇမိူင်း ၵွၵ်ႇၼႆႉၵေႃႈလႆႈယူႇပဵၼ်မုၵ်ႉပဵၼ်ၸုမ်းသေ ပွင်ၵၢၼ်သႃႇသၼႃႇ ၸွမ်းၵၼ်ၼႆ
ယူႇၶႃႈဢေႃႈ။ ၸဝ်ႈတူၼ်ၶူးဝႃႈၵေႃႈ ႁူမ်ၸူမ်းယႂ်ႇၼမ်ၸွမ်းႁဝ်းၶႃႈလႄႈ ၶိုၼ်းသိုပ်ႇသင်ႇသွၼ်ပွၼ်ႇဢွၼ် ပၼ်ႁဝ်းၶႃႈတၢင်းၼမ်လႄႈ လၢတ်ႈၼေၵႂုႇဝႆႉဝႃႈ "မိူဝ်ႈလဵဝ်ၼႆႉထိုင်ပၢၼ်သင်ႇၶၸဝ်ႈတႆးႁဝ်းလီၶဝ်ႈၸႂ်ၵၼ်လႄႈ တိုတ်ႉတၢႆးႁႃၵၼ်၊ ႁဵတ်းၵၢၼ်သႃႇသၼႃႇႁူမ်ႈၵၼ်၊ ၵၢၼ်သႃႇသၼႃႇတႆးႁဝ်း ပေႃးသင်ႇၶတႆးဢမ်ႇႁဵတ်းၽႂ်တေႁဵတ်း" ၼႆ လႆႈသင်ႇလၢတ်ႈၵႂႃႇၸိူင်ႉၼင်ႇၼႆယူႇၶႃႈယဝ်ႉ ။


text:
Monday, January 16, 2012
လူႇပပ်ႉလိၵ်ႈတႃႇႁူင်းတူၺ်းလိၵ်ႈ တီႈၸၼ်ႉၸွမ်
မိူဝ်ႈဝၼ်းထီႉ (4.1.212)ၼၼ်ႉ ၸဝ်ႈၶူးထမ်ႇမိၵ (ႁူဝ်ၼႃႈမုၵ်ႉၸုမ်းသင်ၶတႆး ၸၼ်ႉၸွမ်မႁႃႇၸူး လႃး မိူင်းၵွၵ်ႇ) တၢင်တူဝ်မုၵ်ႉၸုမ်းသေ လူႇတၢၼ်းပပ်ႉလိၵ်ႈ (ၽၢႆႇဢိင်းၵလဵတ်ႈ) သၢမ်ပပ်ႉတီႈ ႁူင်းႁေႃတူၺ်းလိၵ်ႈ (Library) ၸၼ်ႉၸွမ်မႁႃၸူႉလႃးလူင်းၵွၼ်း၊ ဝၢင်းၼွႆႉ၊ ဢယုတ်ႉထယႃး။
ပပ်ႉလိၵ်ႈဢၼ်လႆႈလူႇၵႂုႇၼၼ်ႉ ပဵၼ်ပပ်ႉဢၼ်မီးၸိုဝ်ႈဝႃႈ "Another way of looking at things" ၼႆ၊ ၽူႈတႅမ်ႈလိၵ်ႈမၼ်းပဵၼ် ၸဝ်ႈၶူးၼေႃႇၶမ်းလ ထမ်မသႃမိ (လုၵ်ႈႁဵၼ်း Ph.D တီႈ University of Peradeniya, Kendy, Sri Lanka)။ ပပ်ႉၼႆႉ ပဵၼ်ၽိုၼ်လိၵ်ႈ (Thesis) ၶွင်တၢမ်တူဝ် မၼ်းၸဝ်ႈတႅမ်ႈတၢင်ႇတႃႇၸၼ်ႉ M.Phi တီႈ University of Peradeniya Kendy, Sri Lanka မိူဝ်ႈ 2009၊ တီႈဢိတ်ႇဢွၵ်ႇလႄႈပိုၼ်ႇၽပႄပ်ႉ-ငဝ်ႈငႃႇမၼ်း ပဵၼ် Ruwan Paharuwa ၸိုင်ႈမိူင်း Sri Lanka ပီ 2011။
လွင်ႈတၢင်း တႃႇမုၵ်ႉၸုမ်းသင်ၶတႆးႁဝ်း ပေႃးတေလႆႈလူႇတၢၼ်းပပ်ႉလိၵ်ႈ တီႈၸၼ်ႉၸွမ်ၼၼ်ႉ ပီမႂ်ႇ2012 ထိုင်မႃးယဝ်ႉသေ ဝၼ်းထီႉ 3.1.2012 ၼၼ်ႉ ၵိုင်ႉၵၢင်ႉပဵၼ်ဢၼ်ဢၢမ်းလူင်ၵႂုႇတႄႉတႄႉ။ လွင်ႈမၼ်းတႄႉၵေႃႈ ဝၼ်းၼၼ်ႉ ၸဝ်ႈၶူး သၼ်ၻႃထိၷ (လုၵ်ႈႁဵၼ်း Ph.D ၊ ၸၼ်ႉၸွမ် မႁိတူၼ်း) ယိပ်းတင်းပပ်ႉလိၵ်ႈသၢမ်ပပ်ႉ ၼႃႈသိူဝ်ႈပပ်ႉမၼ်း သီသွမ်ႇသွမ်ႇ ဢွၼ်ႇၼၼ်ႉ မႃးၸူးသေ ယိုၼ်ႈပၼ်လူၺ်ႈတင်းလၢတ်ႈဝႃႈ "ၼႆႉပဵၼ်ပပ်ႉ လိၵ်ႈ ၽၢႆႇဢင်းၵိတ်း ဢၼ်ၸဝ်ႈၶူးၼေႃႇၶမ်းလ တႅမ်ႈဝႆႉဢေႃႈ၊ မၼ်းၸဝ်ႈ လူႇမႃးပၼ်တႃႇ မုၵ်ႉၸုမ်းသင်ၶတႆး ၸဝ်ႈႁဝ်းၶဝ်သေ ႁႂ်ႈၸဝ်ႈႁဝ်းၶဝ် ဢဝ် ၸိုဝ်ႈသဵင် မုၵ်ႉၸုမ်းသင်ၶတႆး (မိူင်းၵွၵ်ႇ) လူႇတၢၼ်းယိုၼ်ႈပဵၼ် ၸဝ်ႈတႃႇၼပပ်ႉၼႆႉ တီႈႁူင်းႁေႃ တူၺ်းလိၵ်ႈ တီႈၸၼ်ႉၸွမ်ၸဝ်ႈၶဝ်လႄႈ" ၼႆယဝ်ႉ။ ယၢမ်းၼၼ်ႉ တၢင်တူဝ်မုၵ်ႉၸုမ်းသေ ပဵၼ်ဢၼ်ငိၼ်းလီ ငိၼ်းၸူမ်းၶွပ်ႈၸႂ်ယႂ်ႇထိုင် ၸဝ်ႈၶူးၶဝ်တႄႉတႄႉဢေႃႈ။ ၵွပ်ႈသင်လႄႈဝႃႈၼၼ် ပေႃးၼႆၸိုင် ၼႂ်းႁူင်းႁေႃတူၺ်းလိၵ်ႈ တီႈၸၼ်ႉၸွမ် မႁုၸူႉလႃးၼၼ်ႉတေလႆႈမီးသဵၼ်ႈၸိုဝ်ႈသဵင် ၸဝ်ႈတႃႇၼပပ်ႉလိၵ်ႈ မိူၼ်ၼင်ႇ "Donated by: The Association of Tai Sangha Student, Bangkok, Thailand" ၼႆယဝ်ႉဢမ်ႇႁိုဝ်လႃႇ၊ ဝႃႈႁိုဝ်ၵေႃႈလီ၊ ဝႆႉသေၵွၼ်ႇလႃႇ၊ ၼင်ႇထုင်းၵႂၢမ်းတႆး မီးဝႆႉ ဢၢႆမွၵ်ႇၵႂုႇၸွမ်းလူမ်း၊ ဢၢႆၵူၼ်းၵႂုႇၸွမ်းၸိုဝ်ႈၸွမ်းသဵင် ၼႆဢမ်ႇႁိုဝ်။ ၵွပ်ႇၼၼ်လႄႈ ဢဝ်တိုဝ်ႉတၢင်းဢၼ်ၼႆႉသေ တေၶႂ်ႈမွၵ်ႇၼေလွင်ႈၸဝ်ႈၶူးၼေႃႇၶမ်းလ ပွတ်းပွတ်းဢွၼ်ႇ တွၼ်ႈ ၼိုင်ႈ ၼင်ႇဢၼ်တီႈႁူႉလႆႈၼၼ်ႉယူႇ-
ၸဝ်ႈၶူးၼေႃႇၶမ်းလ ထမ်ႇမသုမိၼႆႉ ပဵၼ်ၽူႈတႅမ်ႈလိၵ်ႈ ၵတ်ႉၶႅၼ်ႇၸဝ်ႈ ၼိုင်ႈ ၼႂ်းတႆးႁဝ်း ဢမ်ႇဝႃႈၽၢႆႇတႆး ၽၢႆႇဢၢင်းၵိတ်း၊ ထၢင်ႇတႄႉ ၽႂ်ၽႂ်ၵေႃႈ ယူဝ်ၶေးတေ ၶုၵ်းၸႂ်လႆႈယူႇယူဝ်ႉၶႃႈၼေႃ ပပ်ႉ "ပိုၼ်းတႆးမိူဝ်ႈမိုၼ်ႉၵွၼ်ႇ လႄႈ ပိုၼ်းပုတ်ႉထသႃႇသၼႃႇတႆး" ၸိူဝ်းၼၼ်ႉ။ တီႈတႄႉမၼ်း မၼ်းၸဝ်ႈ ၼႆႉ တႅမ်ႈဢွၵ်ႇပပ်ႉတႆး၊ ပပ်ႉဢင်းၵိတ်း (႑႑) ပပ်ႉလႄႈ လိၵ်ႈႁွမ်တွမ် (article) တႃႇ(40) ပၢႆမႃးယဝ်ႉ ထိုင်မိူဝ်ႈလဵဝ်။
ပပ်ႉလိၵ်ႈၸိူဝ်းဢၼ်မၼ်းၸဝ်ႈ ပိုၼ်ၽေဢွၵ်ႇယဝ်ႉၼၼ်ႉ ဢၼ်ထၢင်ႇၸႅင်ႈမၼ်းပဵၼ်-
1. Buddhist Psychiatry (Dehiwala: Buddhist Cultural Centre, 2007)
2. Overcoming Sleepineww & Sleeplessness (Dehiwala: Buddhist Cultural Centre,2007)
3. Dhamma: The Art of Stress Management (Dehiwala: Buddhist Cultural Centre, 2007)
4. Buddhist Psychology of fellings (Dhiwala: Buddhist Cultural Centre, 2008)
5. ပိုၼ်းပုတ်ႉထသႃႇသၼႃႇတႆး (ဢေး၊ တႃႈၵုင်ႈ၊ 2009)
6. ပိုၼ်းတႆးမိူဝ်ႈမိုၼ်ႉၵွၼ်ႇ (ဢေး၊ တႃႈၵုင်ႈ၊ 1997)
7. သဵၼ်ႈတၢင်းတုလွတ်ႈလဵဝ်း (ပၢႆးဝူၼ်ႉၶပ်ႉၿုတ်ႉထလႄႈသူဝ်းၽႅၼ်ႁဝ်းယိူဝ်း) (ဢေး၊ တႃႈၵုင်ႈ၊ 2010)
ၼႃႈၵၢၼ်ဢၼ်မၼ်းၸဝ်ႈႁဵတ်းမႃး- ယၢမ်ႈပဵၼ်ႁူဝ်ၼႃႈၽၢႆႇထတ်းလိၵ်ႈ ပပ်ႉၶၢဝ်းတၢင်းသီႇႁူဝ် ပီ2009 တေႃႇမိူဝ်ႈလဵဝ်၊ ယၢမ်ႈၶိုၼ်ႈႁွတ်ႈပၢင်ၵုမ် လူလိၵ်ႈထမ်ႇမၵူႈမိူင်းမိူင်း မိူၼ်ၼင်ႇ တီႈမိူင်း သီႇရိလင်းၵႃ၊ မိူင်းၵူဝ်းရီးယႃးၸၢၼ်းလႄႈ ပဵၼ်ၽူႈၶိုၼ်ႈႁွတ်ႈလဵပ်ႈႁဵၼ်း ပၢင်ၵုမ်လူလိၵ်ႈ တီႈၸၼ်ႉ ၸွမ်ႁွင်ႇၵွင်ႇ၊ လိူဝ်သေၼၼ်ႉ လႆႈၶိုၼ်ႈႁွတ်ႈပႃးပၢင်ၵုမ် တီႈမိူင်းၵမ်ႇပေႃးတီႈယႃး ဢၼ်မူႇၸုမ်း ၼၢင်းယိင်း ၼႂ်းလူၵ်ႈၶပ်ႉၶိုင်သေ ဢွၼ်ဢဝ်မူႇၸုမ်း ႁူဝ်ၼႃႈသႃႇသၼႃႇႁိၼ်ႇတူႇလႄႈ ၸၢဝ်းပုတ်ႉ ၵမ်ႈၽွင်ႈ လွင်ႈဝႃႈပၼ်ႁႃၼႂ်းလူၵ်ႈထူပ်းယူႇ ဝၼ်းမိူဝ်ႈၼႆႉ ယူႇတီႈသႃႇသၼႃႇႁိၼ်ႇတူႇ လႄႈ ၸၢဝ်း ပုတ်ႉသေ တေလႆႈၸွႆႈၸိူင်ႉႁိုဝ် တေႇၵႂုႇၸိူဝ်းၼႆႉယဝ်ႉ။ မိူဝ်ႈလဵဝ်ပဵၼ်ၽူႈၶဝ်ႈၸုမ်းဝႆႉယူႇတီႈ The Sri Lanka Association for Buddhist Studies (SLABS) လႄႈ American Psychological Association (APA) ၸိူဝ်းၵႃႈ ၶႆႈၼေမႃးပႃႈၼိူဝ်ၼႆႉ ပဵၼ်ပွတ်းဢွၼ်ႇတွၼ်ႈၼိုင်ႈ လွင်ႈႁဵတ်းသၢင်ႈ မၼ်းၸဝ်ႈဢေႃ။
ၵူၺ်းၵဵဝ်ႇလူၺ်ႈ ပပ်ႉလိၵ်ႈ "Another way of looking at things" ၼႆႉ မိူဝ်ႈ(3.1.2012) တၢမ်တူဝ်ၸဝ်ႈၶူး ၼေႃႇၶမ်းလႃႉ မႃးလူႇဝႆႉပၼ် တႃႇမုၵ်ႉၸုမ်းသင်ၶတႆး(မိူင်းၵွၵ်ႇ) ပပ်ႉၼိုင်ႈဢေႃ။ ၵွပ်ႈၼၼ်လႄႈ သင်ဝႃႈမီးၸဝ်ႈလႂ်တူၼ်လႂ် ၶႂ်ႈဢၢၼ်ႇပပ်ႇလိၵ်ႈဢၼ်ၼႆႉ ၼႆၸိုင် ၵပ်းသိုပ်ႇထၢမ်မႃး လႆႈတီႈႁူဝ်ၼႃႈမုၵ်ႉၸုမ်း ၸဝ်ႈၶူးထမ်ႇမိၵ လႆႈယူႇၶႃႈဢေႃႈ။
Posted by TSUSA
Subscribe to: Post Comments (Atom)


text:
မျွင်ႇ၊ ဝဵင်း
ဝဵင်းမျွင်ႇ (မၢၼ်ႈ: မြောင်မြို့ ; ဢိင်းၵလဵတ်ႈ: Myaung ; သဵင်ဢွၵ်ႇ [Myaung]) ၼႆႉ ပဵၼ်ဝဵင်း ဢၼ်မီးတီႈ ၸႄႈဝဵင်းမျွင်ႇ၊ ၸႄႈတွၼ်ႈၸႄႈၵႅင်း၊ ၸႄႈတိူင်းၸႄႈၵႅင်း တီႈ ပွတ်းၼိူဝ် မိူင်းမျၢၼ်ႇမႃႇၼၼ်ႉယဝ်ႉ။ မီးဝႆႉ တီႈၼိူဝ်ၽင်ႇၽၢႆႇၶႂႃ ၼမ်ႉၵဵဝ် တီႈၵူတ်ႉ ၼမ်ႉၵဵဝ် လႄႈ ၼမ်ႉၶၢင်တွင်း ႁူပ်ႉၵၼ် ဢၼ်မီး ၸဵင်ႇၸၢၼ်းဝၼ်းတူၵ်း ဝဵင်းမျိၼ်းမူႇ ယၢၼ် 14 လၵ်းၼၼ်ႉယဝ်ႉ။ ပဵၼ်ဝဵင်းပၵ်းလုမ်း ၸႄႈဝဵင်းမျွင်ႇယဝ်ႉ။ တၢင်းၵႂၢင်ႈ ၸႄႈဝဵင်းမျွင်ႇၼႆႉ မီး 179 လွၵ်းလၵ်းယဝ်ႉ။ ဢၼ်ပဵၼ် သဵၼ်ႈတၢင်းလူင်း ၶျွင်းဢူး မယူဝ်းၵူင်းၼၼ်ႉ လတ်းၵႂႃႇ ဝဵင်းၼၼ်ႉယဝ်ႉ။
တီႈၼွင်လူင်ၽၢႆႇႁွင်ႇၼၼ်ႉ မီးဝႆႉၽၢႆလူင်ဢၼ်ၼိုင်ႈ ဢၼ်ႁႄႉဝႆႉ ယႃႇႁႂ်ႈၼမ်ႉၶဝ်ႈၼႂ်းဝဵင်းၼၼ်ႉယဝ်ႉ။ ႁိူဝ်းသၢင်းၽေႃး မျိၼ်းၶျၢၼ်ႇ-တႃႈလိူဝ်ႇၼႆႉ ၶဝ်ႈယင်ႉတီႈဝဵင်းၼၼ်ႉယဝ်ႉ။ တီႈၼိူဝ်ဝဵင်းၼႆႉ မီးဝႆႉ လုမ်းၸႄႈဝဵင်း၊ ႁွင်ႈပလိၵ်ႈ၊ ႁူင်းယႃ၊ ႁူင်းႁဵၼ်းၸၼ်ႉသုင် ၸၸိူဝ်းပဵၼ် ယူင်ႉသၢင်လူင်ပွင်ၸိုင်ႈၼၼ်ႉယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 52.


text:
တၵူင်ႇမျူဝ်ႉတိတ်ႉသဵၵ်ႉၵၢၼ်း၊ ၸႄႈဝဵင်း
တၵူင်ႇမျူဝ်ႉတိတ်ႉသဵၵ်ႉၵၢၼ်း (မၢၼ်ႈ: ဒဂုံမြို့သစ်ဆိပ်ကမ်း), (ဢိင်းၵလဵတ်ႈ: Dagon Myothit Seikkan), (သဵင်ဢွၵ်ႇ [Dakongmyoditsaekkaan]) ၼႆႉမီးဝႆႉတီႈ ၽၢႆႇဢွၵ်ႇပွတ်းၵၢင် ဝဵင်းတႃႈၵုင်ႈ ယဝ်ႉ။ ဢၼ်ပဵၼ် တႃႈၼမ်ႉတၵူင်ႇမျူဝ်ႉတိတ်ႉၼႆႉ လႆႈၶၢႆႉမႃး မိူဝ်ႈ ပီ (1990) ၼၼ်ႉယဝ်ႉ။ ထိုင်မႃး ပီ (2000) ႁူင်းႁဵၼ်းလူင်ပွင်ၸိုင်ႈ ၸၼ်ႉငဝ်ႈမီး (10) ႁူင်း၊ ၸၼ်ႉၵၢၼ် မီး (2) ႁူင်း၊ ၸၼ်ႉသုင်မီး (1) ႁူင်းယဝ်ႉ။ ၵူၼ်းယူႇတီးၼႂ်းၸႄႈဝဵင်းၼႆႉ လုၵ်ႉဢဝ် ၼိူင်ႈမိုၼ်ႇသေ ထိုင်မႃး ပီ (2010) မႃး ပဵၼ်မႃး ၼိူင်ႈသႅၼ်ယဝ်ႉ။ တၵူင်ႇမျူဝ်ႉတိတ်ႉသဵၵ်ႉၵၢၼ်းၼႆႉ ပဵၼ်ၼႃႈလိၼ် ပၢႆးၵၢၼ်ၸၢၵ်ႈတွၼ်ႈတႃႇ ဝဵင်းတႃႈၵုင်ႈၵေႃႈၸႂ်ႈယဝ်ႉ။
ၽိုၼ်ဢိင်ထတ်း
- ↑ GoogleEarth


text:
မိၼ်းဢွင်ႇလႅင်ႇ ႁူဝ်ပဝ်ႈၶွင်ႇသီႇသိုၵ်းမၢၼ်ႈ ယိုတ်းဢၢမ်းၼၢတ်ႈ ၵေႃႇၵၢၼ်ႁၢႆႉ မီးယိူင်းဢၢၼ်း တႃႇလႅၵ်ႈလၢႆႈ လၢႆးလိူၵ်ႈတင်ႈ ၼႂ်းမိူင်းႁူမ်ႈတုမ် ၼႆယဝ်ႉ။
မိူဝ်ႈဝႃးဝၼ်းထီႉ 24 August 2021 (လိူၼ်ၵဝ်ႈလွင်ႈ 2 ၶမ်ႈ ပီႊတႆး 2115 ၼီႈ) သိုဝ်ႇၶၢဝ်ႇသိုၵ်းမၢၼ်ႈ ဢွၵ်ႇၶၢဝ်ႇဝႆႉလွင်ႈမိၼ်းဢွင်ႇလႅင်ႇ လၢတ်ႈၼႂ်းပၢင်ၵုမ် ၶွင်ႇသီႇသိုၵ်းမၢၼ်ႈ ၵဵဝ်ႇၵပ်းၵၢၼ်လိူၵ်ႈတင်ႈ လႄႈ လၢႆးလိူၵ်ႈတင်ႈၸိူဝ်းၼႆႉ ဝႃႈၼႆ။
မိၼ်းဢွင်ႇလႅင်ႇလၢတ်ႈဝႃႈ − တိုၵ်ႉၶတ်းၸႂ်ဢၢၼ်းႁုပ်ႈသိမ်း လၢႆးလိူၵ်ႈတင်ႈ (First Past the Post – FPTP) ဢၼ်ပဵၼ်လၢႆးလိူၵ်ႈတင်ႈ ၽႂ်လႆႈၶႅပ်းၵၢင်ၸႂ်ၼမ်ၵေႃႈ ဢွင်ႇပေႉၼၼ်ႉသေ ၶိုၼ်းဢဝ် လၢႆးလိူၵ်ႈတင်ႈ (Proportional Representation – PR) မႃးၸႂ်ႉတိုဝ်း ၼႂ်းၵၢၼ်လိူၵ်ႈတင်ႈ ၼႆယဝ်ႉ။
ၼင်ႇႁိုဝ်တႅၼ်းၽွင်းပႃႇတီႇၵၢၼ်မိူင်းၵူႈၵေႃႉ ပေႃးတေၸၢင်ႈၶဝ်ႈႁူမ်ႈပႃးၼႂ်းသၽႃး ၼၼ်ႉ ၸင်ႇလႆႈမီးယိူင်းဢၢၼ်းၸႂ်ႉတိုဝ်း လၢႆးၸႅၵ်ႇၽႄ PR ၊ ယွၼ်ႉဝႃႈ ၼႂ်းၵၢၼ်လိူၵ်ႈတၢင်ႇ ၸွမ်ၽွင်းလူင် တိူင်းလႄႈၸႄႈမိူင်း ၸိူဝ်းၼၼ်ႉၵေႃႈ မၢင်ပွၵ်ႈဢမ်ႇမႅၼ်ႈၸွမ်းၼင်ႇ ၵူၼ်းမိူင်းလူဝ်ႇၼၼ်ႉၼႆ မိၼ်းဢွင်ႇလႅင်ႇလၢတ်ႈဝႆႉၼင်ႇၼႆ။
ၸမ်မိူဝ်ႈၼႂ်းပီႊ 2015 ဢွၼ်ၼႃႈ ပႃႇတီႇၼူၵ်ႉယုင်း NLD ဢၢင်ႈၶဝ်ႈလိူၵ်ႈတင်ႈၼၼ်ႉ လၢႆးလိူၵ်ႈတင်ႈ PR ၼႆႉ ယူႇတီႈပႃႇတီႇသၢင်ႇသီႈ USDP လႄႈ ၸုမ်းဢူၺ်းလီ ႁူမ်ႈၵၼ်ၵမ်ႉထႅမ်သေ တၢင်ႇထိုင် ၼႂ်းသၽႃးမႃးယဝ်ႉသေတႃႉ ၼႂ်းပၢင်လိူၵ်ႈတင်ႈ ပီႊ 2015 ၼၼ်ႉ ဢမ်ႇတၼ်းလႅၵ်ႈလၢႆႈ လၢႆးလိူၵ်ႈတင်ႈသေ ပႃႇတီႇၼူၵ်ႉယုင်း NLD ဢွင်ႇပေႉပၢင်လိူၵ်ႈတင်ႈ ၶွတ်ႇၽွတ်ႈလူင်ပွင်ၸိုင်ႈ လႆႈယူႇယဝ်ႉ။
မိူဝ်ႈၼၼ်ႉ ပႃႇတီႇဢၼ်ပဵၼ်ၸႂ်သိုၵ်းမၢၼ်ႈၼၼ်ႉ လၢမ်းၶၢတ်ႈဝႃႈ ပေႃးၸႂ်ႉတိုဝ်းလၢႆးလိူၵ်ႈတင်ႈ PR ၼႆ ပႃႇတီႇၼူၵ်ႉယုင်း NLD လႆႈသဵင်ႈၵၢင်ၸႂ်ၼမ်သေတႃႉ တေဢမ်ႇဢွင်ႇပေႉလႆႈ တီႈယူႇၼႂ်းသၽႃးၼမ်တၢၼ်ႇၼၼ်ႉ ဝႃႈၼႆ။
မိူဝ်ႈပၢင်လိူၵ်ႈတင်ႈ ပီႊ 2020 ၼႆႉၵေႃႈ ႁူဝ်ပဝ်ႈပႃႇတီႇသၢင်ႇသီႇ ယၢမ်ႈတုၵ်းယွၼ်း ႁႂ်ႈလႅၵ်ႈလၢႆႈ လၢႆးလိူၵ်ႈတင်ႈထႅင်ႈယူႇ၊ ၵူၺ်းၵႃႈ ၼႂ်းပၢင်လိူၵ်ႈတင်ႈ ပီႊ 2020 ပူၼ်ႉမႃးၼႆႉၵေႃႈ ဢမ်ႇတၼ်းလႅၵ်ႈလၢႆႈ လၢႆး PR သေ ပႃႇတီႇသၢင်ႇသီႈ လႆႈတူၵ်းသုမ်း ပႃႇတီႇၼူၵ်ႉယုင်းထႅင်ႈယူႇယဝ်ႉ။
ယွၼ်ႉၼၼ်လႄႈ ပႅၵ်ႉသမ်ႉဝႃႈ ၵူၼ်းမိူင်းလႄႈ ၵူႈမိူင်းမိူင်းၼႂ်းလုမ်ႈၾႃႉ ႁူမ်ႈပႃး ၽူႈလဵပ်ႈႁဵၼ်း ပၢင်လိူၵ်ႈတင်ႈမိူင်းႁူမ်ႈတုမ် လၢတ်ႈဝႃႈ ပၢင်လိူၵ်ႈတင်ႈ ပီႊ 2020 မီးလွင်ႈၽဵင်ႇပဵင်းၸွမ်းတြႃးယူႇ ၼႆသေတႃႉၵေႃႈ ပႃႇတီႇသၢင်ႇသီႈ လႄႈ တပ်ႉသိုၵ်းမၢၼ်ႈ တႄႉတိုၼ်းဢမ်ႇယွမ်းႁပ်ႉလႃးလႃး။
ဝၢႆးပၢင်လိူၵ်ႈတင်ႈယဝ်ႉ ၸူဝ်ႈၵႃႈပႆႇလႆႈၸတ်းႁဵတ်း ပၢင်ၵုမ်သၽႃးတႃႇၶွတ်ႇၽွတ်ႈ လူင်ပွင်ၸိုင်ႈမႂ်ႇၼၼ်ႉ သိုၵ်းမၢၼ်ႈ ဢၼ်မိၼ်းဢွင်ႇလႅင်ႇဢွၼ်ႁူဝ်ၼၼ်ႉ ဢဝ်ၶေႃႈဢၢင်ႈ ပၢင်လိူၵ်ႈတင်ႈ ဢမ်ႇမီးလွင်ႈၽဵင်ႇပဵင်းတြႃးသေ ယိုတ်းသိမ်းဢၢမ်းၼၢတ်ႈ လူင်ပွင်ၸိုင်ႈယူႇယဝ်ႉ။
ၵဵဝ်ႇလူၺ်ႈလွင်ႈ သိုၵ်းမၢၼ်ႈယိုတ်းဢၢမ်းၼၢတ်ႈ ဢၢၼ်းလႅၵ်ႈလၢႆႈ လၢႆးလိူၵ်ႈတင်ႈၼႆႉသေ ၽူႈလဵပ်ႈႁဵၼ်းၵၢၼ်မိူင်းၶဝ် ၸီႉၸမ်ႈလၢတ်ႈဝႃႈ လၢႆးလိူၵ်ႈတင်ႈ PR ၼႆႉ ဢမ်ႇမႅၼ်ႈၸွမ်း မၢႆမီႈပိူင်ငဝ်ႈပိုင်းမိူင်း 2008 လႄႈ တႃႇတေၸႂ်ႉတိုဝ်းမၼ်းယၢပ်ႇယူႇ ဝႃႈၼႆ။
ၼႂ်းမၢႆမီႈပိူင်ငဝ်ႈပိုင်းမိူင်း 2008 ၼၼ်ႉ ပဵၼ်ဝႆႉလၢႆးလိူၵ်ႈတင်ႈ FPTP လၢႆးလိူၵ်ႈတင်ႈ ၽႂ်လႆႈၶႅပ်းၵၢင်ၸႂ်ၼမ်ၵေႃႈ ဢွင်ႇပေႉၼႆယဝ်ႉ။
ဝၢႆးယိုတ်းဢၢမ်းၼၢတ်ႈယဝ်ႉ သိုၵ်းမၢၼ်ႈပိုၼ်ၽၢဝ်ႇပဵၼ်လူင်ပွင်ၸိုင်ႈပႂ်ႉႁိူၼ်းသေ ၵုမ်းထိင်းဝၢၼ်ႈမိူင်းၵႂႃႇ တေႃႇထိုင် ပီႊ 2023 ယဝ်ႉ ပၼ်ၵႂၢမ်းမၼ်ႈဝႆႉဝႃႈ တေၶိုၼ်းၸတ်းႁဵတ်းပၢင်လိူၵ်ႈတင်ႈ ႁႂ်ႈမႅၼ်ႈၸွမ်းလၢႆးဢုပ်ႉပိူင်ႇတီႇမူဝ်ႇၶရေႇသီႇယူႇ ဝႃႈၼႆ။
ယၢမ်းလဵဝ် ၵူၼ်းမိူင်းႁူမ်ႈတုမ် ဢမ်ႇမီးၽႂ်လႂ်ယုမ်ႇသိုၵ်းမၢၼ်ႈ လႄႈ ၵူၼ်းမိူင်းၵေႃႈ ဢမ်ႇယွမ်းႁပ်ႉ သိုၵ်းမၢၼ်ႈပဵၼ်လူင်ပွင်ၸိုင်ႈ ၸႂ်ႉၵူႈလွၵ်းလၢႆးတႃႇသၢၼ်ၶတ်းသိုၵ်းမၢၼ်ႈ ယိုတ်းဢၢမ်းၼၢတ်ႈယူႇယဝ်ႉ။
ၸွမ်းၼင်ႇၸုမ်းလူလွမ်တူၺ်းထိုင်ၵူၼ်းတူၵ်းၶွၵ်ႈၵၢၼ်မိူင်း AAPP ပိုၼ်ၽၢဝ်ႇဝႆႉၼၼ်ႉ တေႃႇထိုင်မိူဝ်ႈဝႃးဝၼ်းထီႉ 24 August 2021 ၵူၼ်းမိူင်းထုၵ်ႇသိုၵ်းမၢၼ်ႈပိုတ်းယိုဝ်းၶႃႈႁႅမ်တၢႆ ၵႂႃႇယဝ်ႉ 1,014 ၵေႃႉ ဝႃႈၼႆ။
တႆးလွတ်ႈလႅဝ်း


text:
ၵၼီႇ၊ ဝဵင်း
ဝဵင်းၵၼီႇ (မၢၼ်ႈ: ကနီမြို့ ; ဢိင်းၵလဵတ်ႈ: Kani ; သဵင်ဢွၵ်ႇ [Kani]) ၼႆႉ ပဵၼ်ဝဵင်းပၵ်းလုမ်း ၸႄႈဝဵင်းၵၼီႇ ဢၼ်မီးတီႈၼႂ်း ၸႄႈတွၼ်ႈယိၼ်းမႃႇပိၼ်ႇ၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။ မိူဝ်ႈဢွၼ်တၢင်း ၶဝ်ႈပႃးၼႂ်း ထုင်ႉယိၼ်းမႃႇပိၼ်ႇ၊ ၸႄႈတွၼ်ႈၶၢင်တွင်းပွတ်းတႂ်ႈ သေ ပဵၼ်မႃး ဝဵင်းပၵ်းလုမ်းၶုၼ်ၽွင်း ၸႄႈဝဵင်ႈၵၼီႇယဝ်ႉ။ မီးဝႆႉ တီႈၼိူဝ်ၽင်ႇၽၢႆႇၶႂႃႇ ၼမ်ႉၶၢင်တွင်းသေ တင်း ဝဵင်းပၶူၵ်ႉၵူႇၼႆႉ ၵႆၵၼ် မွၵ်ႈ 104 လၵ်းယဝ်ႉ။ ၽၢႆႇႁွင်ႇၼႆႉ မီးဝႆႉ ၸႄႈဝဵင်းမၢင်းၵၢင်း၊ ၽၢႆႇဢွၵ်ႇၼႆႉ မီးဝႆႉ ၸႄႈဝဵင်းပုတလိၼ်ႇ သေ ၽၢႆႇတူၵ်းၼႆႉ မီးဝႆႉသၼ်လွႆပူင်ႇယဝ်ႉ။ တီႈၼႂ်းၸႄႈဝဵင်းၼႆႉ ႁွင်ႈၼမ်ႉၵေးၼမ်ႉဢွၼ်ႇလႆလတ်းလူင်းတင်းၼမ်ယဝ်ႉ။ တၢင်းၵႂၢင်ႈ ဝဵင်းၵၼီႇၼႆႉ မီးမွၵ်ႇ 1736 လွၵ်းလၵ်းသေတႃႉ ဢမ်ႇပေႃးၵႂၢင်ႈထၢၼ်ႇ ၸႄႈဝဵင်းၵၼီႇ မိူဝ်ႈပၢၼ်ၶုၼ်မၢၼ်ႈမိူဝ်ႈၵွၼ်ႇၼၼ်ႉ။ တီႈၽၢႆႇႁွင်ႇဝဵင်းၼၼ်ႉ မီးဝႆႉ ၵွင်းလွႆသူၺ်ႇမျိၼ်းၽျူႇ ဢၼ်မီးတၢင်းသုင် 200 ထတ်းၼၼ်ႉယဝ်ႉ။ ၵွင်းဢၼ်ၼၼ်ႉ ပဵၼ်ဢွင်ႈတီႈဝဵင်းၵဝ်ႇလႄႈ တေႃႇထိုင်ယၢမ်းလဵဝ် တိုၵ်ႉလႆႈႁၼ် ဢွင်ႈတီးၶူးဝဵင်း၊ ႁူဝ်ႉဝဵင်း ၸိူဝ်းၼႆႉယူႇ။
မိူဝ်ႈပၢၼ် ၶုၼ်ဢၼေႃႇယထႃႇ မိူင်းပူးၵမ်ႇၼၼ်ႉ တီႈဝဵင်းၵၼီႇၼႆႉ ဝႆႉမျူဝ်ႉၸႃးသေ ပၼ်ၸိုဝ်ႈၸုမ်ႈၶူး ဢၼီႇၼေႃႇယထႃႇသေ ၵေႃႈ ႁႂ်ႈၽွင်းငမ်းယဝ်ႉ။ မီးတႃႇပွၵ်ႈၼိုင်ႈ ၵၼီႇၼေႃႇယထႃႇၼႆႉ လႆႈလုၵ်ႉၽိုၼ်ႉသေ ၵူၼ်းသိုၵ်းၸဝ်ႈႁေႃၶမ်း လႆႈလမ်းတိုၵ်းလႄႈ ၵၼီႇၼေႃႇယထႃႇၼႆႉ လုၵ်ႉတီႈၵွင်းလွႆသုင်သေ ၶီႇမႃႉၽိူၵ်ႇယဝ်ႉ လူင်းၼႂ်းၼမ်ႉသေ ဢဝ်တူဝ်တၢႆတူဝ်ၸဝ်ႈၵဝ်ႇယဝ်ႉ။ ၼႂ်းၵႃႈ ၽီ 37 ပႃး ဢၼ်ၸိုဝ်ႈလိုဝ်းလင် ၼႂ်းမိူင်းမၢၼ်ႈၼၼ်ႉ ဢၼ်ပဵၼ် ၽီမျိၼ်းၽျူႇသျိၼ်ႇၼႆႉ ဝႃႈပဵၼ် ၽီၵၼီႇၼေႃႇယထႃႇ ၼႆယဝ်ႉ။ မိူဝ်ႈပၢၼ်ၶုၼ်သီႇပေႃႉၼၼ်ႉ မျူဝ်ႉၸႃးဝဵင်းၵၼီႇၼႆႉ ပဵၼ် တၢႆးဝုၼ်ႇမိၼ်းပိၼ်ႇ ဢၼ်ပဵၼ် ပေႃႈ တၢႆးၶိၼ်ႇၶိၼ်ႇၼၼ်ႉယဝ်ႉ။
မိူဝ်ႈပၢၼ်ဢႃႇဝၼၼ်ႉ ဝႆႉ မျူဝ်ႉၸႃး၊ ပူႇႁဵင်ႇ ၸိူဝ်းၼႆႉသေ ႁႂ်ႈၽွင်းငမ်းယဝ်ႉ။ မိူဝ်ႈပၢၼ်ၵုင်းပွင်ႇၼၼ်ႉ ဝႆႉၶုၼ်ၽွင်းဝဵင်းၵေႃႉၼိုင်ႈသေ ႁႂ်ႈၽွင်းငမ်းယဝ်ႉ။ ၶုၼ်ၽွင်းဝဵင်းၵၼီႇၼႆႉ ပဵၼ် ဢူးမူဝ်း၊ ၼေႇမျူဝ်းယႄးၶွင်ႇၵျေႃႇထိၼ်ႇ၊ ဢူးဝႅၵ်ႉ၊ ဢူးၽူဝ်းဢူဝ်ႇ၊ မႁႃႇမိၼ်းလႃႉမိၼ်းထိၼ်ႇရႃႇၸႃႇ၊ ဢူးသူၺ်ႇဢွင်ႇ ၸိူဝ်းၼႆႉယဝ်ႉ။ ဢၼ်ပဵၼ်ၶုၼ်ၽွင်းဝဵင်းလိုၼ်းသုတ်း ဢူးသူၺ်ႇဢွင်ႇၼႆႉ ယွၼ်ႉလႆႈသေႃႉႁူမ်ႈတႂ်ႈမိုဝ်း ဢင်းၵိတ်ႉၶဝ်ႈလႄႈ ထုၵ်ႇ ၽူႈၸိူဝ်းႁၵ်ႉၸိူဝ်ႉၸၢတ်ႈၶဝ် ၶႃႈႁႅမ်မၼ်းတၢႆပႅတ်ႈယဝ်ႉ။ [1]
မေႃတႅမ်ႈလိၵ်ႈ ဢၼ်ၸိုဝ်ႈလိုဝ်းလင် တီႈဝဵင်းၵၼီႇၼႆႉ ပဵၼ် ၵၼီႇဢူးၺုၼ်ႉယဝ်ႉ။ ဢၼီႇဢူးၺုၼ်ႉၼႆႉ ပဵၼ် လုၵ်ႈၸၢႆး ၶုၼ်ၽွင်းဝဵင်းၵၼီႇသေ ပဵၼ် ၸဝ်ႈပၢႆးမွၼ်း၊ မေႃတႅမ်ႈလိၵ်ႈလၢႆးယဝ်ႉ။
ၸွမ်းလူၺ်ႈသဵၼ်ႈမၢႆႁူဝ်ႁိူၼ်း ပီ 1951 သေ ႁူဝ်ၼပ်ႉၵူၼ်း တီႈ ဝဵင်းၵၼီႇၼႆႉ မီး 2600 ၼႆႉၵူၺ်း။ တီႈဝဵင်းၵၼီႇၼႆႉ ႁူမ်ႈဝႃႈ တၢင်းရူတ်ႉလဵၼ်း ဢမ်ႇႁွတ်ႈထိုင်သေတႃႉ ႁိူဝ်းသၢင်းၽေႃး ၸိူဝ်းၵႂႃႇၼႂ်းၼမ်ႉတႄႉ ၵိုတ်းဝႄႉယူႇ။ ၵူၼ်းယူႇသဝ်းတီႈၼ်ႂ်းၸႄႈဝဵင်း ၵမ်ႉပႃႈၼမ်ၼႆႉ ဢွၼ်ၵၼ်ႁဵတ်းၵၢၼ်ၼႃးၵၢၼ်သူၼ်သေ ၽုၵ်ႇသွမ်ႈ ၶဝ်ႈ၊ ထူဝ်ႇ၊ ငႃး လႄႈ ၶဝ်ႈၵၢပ်ႇၸိူဝ်းၼႆႉယဝ်ႉ။ သၼ်လွႆလွႆပူင်ႇ ဢၼ်မီးၽၢႆႇႁွင်ႇဝဵင်းၼၼ်ႉ မီးဝႆႉ မႆႉသၵ်း၊ မႆႉပဝ်း၊ မႆႉပတွၵ်ႉ သေ မႆႉမွင်ၵူႈမဵဝ်းမဵဝ်းၵေႃႈ မီးဝႆႉလႄႈ မီးပႃး တူင်ႇၸိူၵ်ႈပႃႇမႆႉလူင်ပွင်ၸိုင်ႈယဝ်ႉ။ ဢိင်လူၺ်ႈ ပႃႇထိူၼ်ႇၸိူဝ်းၼၼ်ႉသေ ၵူၼ်းၸိူဝ်းဢၼ်ႁဵတ်းၵၢၼ် ၵဵဝ်ႇလူၺ်ႈၸိူဝ်းပဵၼ်ၶူဝ်းၶွင်မႆႉ ၸိူဝ်းၼႆႉၵေႃႈ မီးဝႆႉယဝ်ႉ။[2]


text:
Thursday, October 27, 2016
ပၢင်ၵၼ်ႇတေႃး သြႃႇၸဝ်ႈဝတ်ႉမႂ်ႇတႆး သႃထုပတဵတ်ႇ မိူင်းၵွၵ်ႇ
ၸွမ်းၼင်ႇၽိင်ႈထုင်းတႆးႁဝ်းမီးဝႆႉပေႃးထိုင်ၶၢဝ်းဢွၵ်ႇဝႃႇဢွၵ်ႇသႃလႄႈသင် ထိုင်ၶၢဝ်းပီမႂ်ႇလႄႈ သင် လိူၼ်ႁႃႈလႄႈသင် တႆးႁဝ်းတေႁႃဢွၼ်ၵၼ်တေႃးၵူၼ်းထဝ်ႈၵူၼ်းၵႄႇ လႄႈၽူႈယႂ်ႇၵူၼ်းလူင် လူႇၶဝ်ႈမႂ်ႇ ၼမ်ႉမႂ်ႇၸိူဝ်းၼႆႉ
တၢင်းၽၢႆႇ သင်ႇၶႃႇမုၼ်ၸဝ်ႈႁဝ်းၵေႃႈတေႃႈၼၼ်ၼင်ႇၵဝ်ႇ မိူဝ်ႈဝၼ်းထိ 24.10.2016 လုၵ်ႈႁဵၼ်းသင်ႇၶၸဝ်ႈ ၸၼ်ႉၸွမ်မႁႃၸူလႃး မိူင်းၵွၵ်ႇၸိုင်ႈထႆး ၸိူဝ်းတိုၵ်ႉႁဵၼ်းၸၼ်ႉ Ph.D/ M.A/ B.A ၼၼ်ႉ ဢွၼ်ၵၼ် ယွၼ်းၵၼ်ႇတေႃး သြႃႇၸဝ်ႈမႁႃၺႃႇၼိင်ႇတ ၽူႈၵွၼ်း ဝတ်ႉမႂ်ႇတႆး သႃထုရႃႇတိတ်ႇ မိူင်းၵွၵ်ႇၸိုင်ႈထႆး၊ ဢိင်ႇတင်းဢုပ်ႇၵၼ်လၢႆလွင်ႈလၢႆတၢင်းၼႆ ယဝ်ႉ။။
ၵဵဝ်ႇလူၺ်ႈလွင်ႈၼႆႉသေ ႁဝ်းၶႃႈမုၵ်ႉၸုမ်းသင်ႇၶတႆးလုၵ်ႈႁဵၼ်းၸၼ်ႉၸွမ်တင်းသဵင်ႈ ၸင်ႇဢွၼ် ၵၼ်မႃး ၵၼ်ႇတေႃးသြႃႇၸဝ်ႈသေ ဢွၼ်ထွမ်ႇၶေႃႈသင်ႇသွၼ်သြႃႇၸဝ်ႈ မိူဝ်ႈၶၢဝ်းယၢမ်းၼိုင်ႈမူင်း ဝၢႆးဝၼ်း တီႈဝတ်ႉမႂ်ႇတႆး သႃႇထုပရႃတိတ်ႇၼႆယဝ်ႉ၊ သြႃႇၸဝ်ႈႁဝ်း ဢဝ်လွင်ႈၵၢၼ်သုၼ်ႇတူဝ် လႄႈ ၵၢၼ်သုၼ်ႇႁူမ်ႈၼၼ်ႉသေ သင်ႇသွၼ်ပွၼ်ႈပၼ် သင်ႇၶၸဝ်ႈၵႂႃႇဝႃႈၼႆ ယဝ်ႉ။
ဝၢႆးသေပၢင်ၵၼ်တေႃးယဝ်ႉတူဝ်ႈလီငၢမ်းယဝ်ႉၼၼ်ႉ သင်ႇၶၸဝ်ႈတင်းသဵင်ႈ ဢွၼ်ၵၼ်သိုပ်ႇ ႁဵတ်းပၢင်ဢုပ်ႇၵုမ်ၵၼ်ၵႂႃႇၸွမ်းၼင်ႇ ႁူဝ်ၶေႃႈလႂ်ႁူဝ်ၶေႃႈၼၼ်ႉၵႂႃႇယူႇ။
ၼႂ်းႁူဝ်ၶေႃႈဢၼ်လႆႈ ဢုပ်ႇၵုမ်ၵၼ်ၵႂႃႇၼၼ်ႉပဵၼ်လွင်ႈပပ်ႉသႅင်သယမ် မၢႆ (6) မိူၼ်ၼင်ႇ ၸႅၵ်ႇ ၽႄပုၼ်ႈၽွၼ်း တႃႇၸုမ်းပွင်ၵၢၼ်ပပ်ႉ၊ တူၵ်းလူင်းဢဝ် ၸၼ်ႉၸွမ်သီၼၶရိၼ်း ထရဝိရူတ်း (မေႃးသေႃဝေႃး) သႂ်ႇပဵၼ်ႁၢင်ႈၼႃႈသိူဝ်ႈလႄႈ ပဵၼ်လွၼ်ႉၵႅၼ်မူႇလိၵ်ႈၼႂ်းပပ်ႉဝႃႈၼႆ။ လိူဝ်ၼၼ်ႉ လႆႈ ဢုပ်ႇၵုမ်လွင်ႈတႃႇတေတင်ႈၵွင်ငိုၼ်းထုၼ်းပၢႆးပၺ်ႇၺႃႇ (ငိုၼ်းၸွႆႈထႅမ်ႈၵႃႈႁဵၼ်းသင်ႇၶၸဝ်ႈ) ဢၼ် ၸဝ်ႈၶူးလူင် တွၵ်ႉတိူဝ်ႉ ၶမ်းမၢႆထမ်ႇမသႃမိ သူင်ႇလိၵ်ႈမႃးႁႂ်ႈဢွၼ်ၵၼ်ႁဵတ်းသၢင်ႈၼႆယဝ်ႉ။
သမ်ႉထႅင်ႈၼႂ်းပၢင်ၵုမ်ၼၼ်ႉ လႆႈဢွၼ်ၵၼ်ၽွတ်ႈၸုမ်းႁေႃးတြႃး တႃႇပိုတ်ႇပၢင်ြတႃးပၼ်တၵႃႇ ၸိူဝ်းမႃးႁဵတ်းၵၢၼ် ပေႃးမီးသုၼ်ႇလႆႈထွမ်ႇတြႃးတႆးၼႆယူႇ၊ လၢႆးၸတ်းပၢင်ြတႃးၼၼ်ႉ ၽူႈမၢႆၸုမ်းသင်ၶ တေဢဝ်ပုၼ်ႈၽွၼ်း တိတ်းတေႃႇတီႈႁူင်းၵၢၼ်ၽီးထီးပုတ်ႉ လႄႈ ၶၢႆႉဝၢႆးသၢႆ ၸၼ်ႉၸွမ်မႁႃ ၸုလႃးသေ ဢဝ်ၸွမ်းပိူင်ၼၼ်ႉ ၵႂႃႇႁေႃးပၼ်တၵႃႇၶဝ်၊ ၵွပ်ႈဝႃႈလွၵ်းလၢႆးႁူင်းၵၢၼ်ၼၼ်ႉ ပဵၼ်ဢၼ်လူင်ပွင်ၸိုင်ႈ မၵ်းမၼ်ႈဝႆႉလႄႈ တေဢမ်ႇၽိတ်ႈပိူင်မၢႆႈမီႈၸိုင်ႈထႆး။
ၵွပ်ႈၼၼ်ၼႂ်းဝၼ်းၼၼ်ႉ ၸင်ႇလႆႈဢွၼ်ၵၼ်ဢုပ်ႇၵၼ်ၵႂႃႇ တွၼ်ႈၼိုင်ႈယဝ်ႉတွၼ်ႈၼိုင် ယဝ်ႉ တူဝ်ႈၵႂႃႇေသ ဢွၼ်ထႆႇႁၢင်ႈတီႈမၢႆတွင်း ၸွမ်းၵၼ်မိူဝ်ႈၶၢဝ်းယၢမ်း သီႇမူင်းပၢႆဝၢႆးဝၼ်းၼၼ်ႉယဝ်ႉ။
ၸဝ်ႈၶမ်းလႅင်း ၶေႇမိၼ်ႇတ
ၸၼ်ႉၸွမ်မႁႃႇၸုလႃး
Posted by တႆးၼုမ်ႇ
Subscribe to: Post Comments (Atom)


text:
ဢၢင်းတေႃႇ၊ ဝဵင်း
ဝဵင်းဢၢင်းတေႃႇ (မၢၼ်ႈ: အင်းတော်မြို့ ; ဢိင်းၵလဵတ်ႈ: Indaw ; Shan pronunciation: [Aangtau]) ၼႆႉ ပဵၼ်ဝဵင်းပၵ်းလုမ်း ၸႄႈဝဵင်းဢၢင်းတေႃႇ ဢၼ်မီးတီႈ ၸႄႈတွၼ်ႈၵၢတ်ႇသႃ၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။ မီးဝႆႉတီႈၼိူဝ် တၢင်းလူတ်ႉလဵၼ်း တႃႈလိူဝ်ႇ-ၸႄႈၼႃးသေ ပေႃးလုၵ်ႉတီႈ ဝဵင်းတႃႈလိူဝ်ႇသေ ၸွမ်းတၢင်းလူတ်ႉလဵၼ်းၼႆႉ ၵႆယၢၼ် 206 လၵ်းယဝ်ႉ။ မိူဝ်ႈၵွၼ်ႇတႄႉ ဝဵင်းဢၢင်းတေႃႇၼႆႉ ႁွင်ႉဝႃႈ မၢၼ်ႇလႄႇၼႆယဝ်ႉ။ ဢၢင်းတေႃႇၼႆႉ မိူဝ်ႈဢွၼ်ႇတၢင်း ပဵၼ်ဝၢၼ်ႈဢၼ်ၼိုင်ႈ ဢၼ်ၶဝ်ႈပႃးၼႂ်း ဢိူင်ႇမၢၼ်ႇလႄႇယဝ်ႉ။ မၢၼ်ႇလႄႇၼႆႉ ၵႆယၢၼ်တင်း ဢၢင်းတေႃႇ 6 လၵ်းယဝ်ႉ။ ပီ 1897 ၼၼ်ႉ ဢၢင်းတေႃႇၼႆႉ ပဵၼ်ဝဵင်းမႃးသေ လႆႈယႃႉသိမ်း မၢၼ်ႇလႄႇၼၼ်ႉယဝ်ႉ။ 1910 ပီတဵမ်မႃး ဢဝ်လုမ်းၶုၼ်ၽွင်းဝဵင်း ၶၢႆႉၸူး ဢၢင်းတေႃႇ ဢၼ်မီးတီႈႁိမ်း ၽင်ႇတၢင်းလူတ်ႉလဵၼ်းၼၼ်ႉယဝ်ႉ။
ဝဵင်းဢၢင်းတေႃႇၼႆႉ ပဵၼ်ဝဵင်းပၵ်းလုမ်းႁင်း ၸႄႈဝဵင်းဢၢင်းတေႃႇလႄႈ တီႈၼိူဝ်ဝဵင်းၼႆႉ မီး လုမ်းႁွင်ႈၵၢၼ်ၽၢႆႇဢုပ်ႉပိူင်ႇၸႄႈဝဵင်း ၵူႈလွင်ႈလွင်ႈသေဢမ်ႇၵႃး လုမ်းမၢၵ်ႇၶဝ်ႈတဝ်ႈၼမ်ႉ၊ လုမ်းပႃႇထိူၼ်ႇ၊ ႁူင်းႁဵၼ်းၸၼ်ႉသုင် ၸိူဝ်းၼႆႉၵေႃႈမီးဝႆႉယဝ်ႉ။ မိူဝ်ႈပီ 1948 ၼၼ်ႉ လႆႈပိုတ်ႇ ႁူင်းႁဵၼ်းၸၼ်ႉငဝ်ႈ၊ 1953 လႆႇပိုတ်ႇ ႁူင်းႁဵၼ်းၸၼ်ႉၵၢင်သေ ပီ 1958 ဢေႃးၵၢတ်ႉ 1 ဝၼ်းၼၼ်ႉ လႆႈပိုတ်ႇ ႁူင်းႁဵၼ်းၸၼ်ႉသုင်မႃးယဝ်ႉ။ တီႈၼိူဝ်ဝဵင်းၼႆႉ ၵူၼ်းၶိူဝ်း တႆး၊ မၢၼ်ႈ ၸၸိူဝ်းပဵၼ် ၸၢဝ်းၶိူဝ်းၼႂ်းမိူင်း လႄႈ ၸိူဝ်းပဵၼ် ၵူၼ်းၶိူဝ်းမိူင်းၼွၵ်ႈ ၼင်ႇ ၶႄႇ၊ ဢိၼ်ႇတိယ ၸိူဝ်းၼႆႉၵေႃႈ ယူႇသဝ်းသေ ၵမ်ႉၼမ်တႄႉ ပဵၼ် ၵူၼ်းၶိူဝ်းမၢၼ်ႈယဝ်ႉ။
ၸႄႈဝဵင်းဢၢင်းတေႃႇၼႆႉ မိူဝ်ႈဢွၼ်တၢင်း ပဵၼ်ၸႄႈဝဵင်း ဢၼ်တူၵ်းၼႂ်းၵၢင် တီႈ ၸႄႈတွၼ်ႈၵၢတ်ႇသႃယဝ်ႉ။ တၢင်းၵႂၢင်ႈ ၸႄႈဝဵင်းၼႆႉ မီး 679 လွၵ်းလၵ်းသေ ၼႃႈလိၼ်ပူႇၵႄႇဢုပ်ႉပိူင်ႇ မီး 56 ဢၼ်ယဝ်ႉ။ ၸွမ်းလူၺ်ႈ သဵၼ်ႈမၢႆႁူဝ်ႁိူၼ်း ပီ 1973 သေ ႁူဝ်ၼပ်ႉၵူၼ်း မီး 63215 ၵေႃႉယဝ်ႉ။ ၵူၼ်းၸိူဝ်းယူႇသဝ်းၼႂ်းၸႄႈဝဵင်းၼႆႉ မၢၼ်ႈ၊ ၵတူး၊ ၶၢင်သေဢမ်ႇၵႃး ၵူၼ်းၶိူဝ်းမိူင်းၼွၵ်ႇ ၶႄႇ၊ ဢိၼ်ႇတိယ ၸိူဝ်းၼႆႉၵေႃႈ မီးပႃးယဝ်ႉ။ ႁူဝ်ၼပ်ႉၵူၼ်းၶိူဝ်းမၢၼ်ႈ တႄႉ ပဵၼ်ဢၼ်ၼမ်သေပိူၼ်ႈယဝ်ႉ။
ၼမ်ႉမႄးၸႃႇၼႆႉ လႆလတ်းၵႂႃႇ တီႈၼႂ်း ၸႄႈဝဵင်းယဝ်ႉ။ တီႈၼႂ်းၵႄႈ ဝဵင်းဢၢင်းတေႃႇ လႄႈ ၼပႃး တီႈၸဵင်ႇႁွင်ႇဝၼ်းတူၵ်း ဝဵင်းဢၢင်းတေႃႇၼၼ်ႉ မီးဝႆႉ ၼွင်ဢၢင်းတေႃႇ ဢၼ်ႁွင်ႉဝႃႈ ၼွင်မၢၼ်ႇလႄႇ ဢၼ်ဝႃႈၼၼ်ႉယဝ်ႉ။ ဢၢင်းတေႃႇဢၼ်ဝႃႈၼႆႉ ၸူးႁွင်ႉၵိုၵ်းတင်း ၼွင်မၢၼ်ႇလႄႇၼၼ်ႉယဝ်ႉ။ ၼွင်မႄႈမၢႆႈ တီႈၸႄႈဝဵင်းမိူင်းယၢင်း၊ မိူင်းၶၢင်ၼၼ်ႉ ႁွင်ႉဝႃႈ ဢိၼ်းတေႃႇၵျီး ၼႆသေ ၼွင် ဢၼ်မီးၽၢႆႇတူၵ်းဝဵင်းဢၢင်းတေႃႇ ယၢင် ၼိုင်ႈလၵ်းၼၼ်ႉ ၸူးႁွင်ႉဝႃႈ ဢိၼ်းတေႃႇလေး (ၼွင်ဢၢၼ်းတေႃႇဢွၼ်ႇ) ၼႆယဝ်ႉ။ ၼွင်ၼၼ်ႉ တၢင်းၵႂၢင်ႈၼႃႈယၢဝ်း မီး 4 လၵ်း၊ တၢင်းၵႂၢင်ႈၼႃႈပွတ်း မီး 2 လၵ်းယဝ်ႉ။ ႁွင်ႈၼႃႇရ တီႈ ႁွင်ႈၸုၼ်ႇမေႃႇ ဢလုၵ်ႉၽၢႆႇဢွၵ်ႇသေ လႆမႃးၼၼ်ႉ ႁူမ်ႈၵၼ်တင်း ႁွင်ႈၵျၢၼ်ႇတေႃးသေ လႆႈၶဝ်ႈၼႂ်း ၼွင်ယဝ်ႉ။ လုၵ်ႉတီႈ ႁူးဢွၵ်ႇၼွင်ဢၢင်းတေႃႇ ပဵၼ်ၼင်ႇ ႁွင်ႈၼတ်ႉမႁူၵ်ႉၵလေးသေ လႆႈလူင်း လဵပ်ႈပၼ်ၵႂႃႇ ပွတ်းၽၢႆႇဢွၵ်ႇ ဝၢၼ်ႈတူင်ႇၸီႇသေ လႆၶဝ်ႈၸူး တီႈၼႂ်း ႁွင်ႈမႄးၸႃႇယဝ်ႉ။ [1]
ၸႄႈဝဵင်းဢၢင်းတေႃႇၼႆႉ ဢမ်ႇၸႂ်ႈထုင်ႉ ဢၼ်ၾိင်ႈၾႃႉၶႅမ်ႉလီ။ ၵူၺ်းၵႃႈဝႃႈ လႆႈၽူၼ်တၢၼ်ႇတၢၼ်ႇလႄႈ ၵၢၼ်ၽုၵ်ႇသွမ်ႈၵေႃႈ ပဵၼ်လီယူႇ။ ပွတ်းႁွင်ႇၸႄႈဝဵင်းၼႆႉ တိူဝ်းႁဵတ်းၵၢၼ်ၽုၵ်ႇသွမ်ႈသေ ပွတ်ၸၢၼ်းၸႄႈဝဵင်းယဝ်ႉ။ မၢင်တီႈမႃး ၵၢႆႇဢဝ်ၼမ်ႉတီႈ ၼမ်ႉမႄးၸႃႇသေၵေႃႈ ႁဵတ်းၵၢၼ်ၽုၵ်ႇသွမ်ႈယဝ်ႉ။
ၵၢၼ်ငၢၼ်း ဢၼ်လမ်ႇၸိူဝ်းဢဝ်ၶဝ်ႈပဵၼ် ဢၼ်လမ်ႇလွင်ႈၼၼ်ႉတႄႉ ပဵၼ် ၵၢၼ်မႆႉ လႄႈ ၵၢၼ်ၼမ်ႇငႃႈယဝ်ႉ။ တီႈၼွင်ဢၢင်းတေႃႇၼၼ်ႉ ႁဵတ်းၵၢၼ်ငၢၼ်းၼွင် တႄႉတႄႉဝႃႈဝႃႈသေ ၸွမ်းလၢႆႇၼမ်ႉမႄးၸႃႇၼၼ်ႉ ႁဵတ်းၵၢၼ်တမ်ႇငႃႈယဝ်ႉ။
ၵၢၼ်ငၢၼ်းၸိူဝ်းႁဵတ်း ၸွမ်းႁိူၼ်းတႄႉ ပဵၼ်ၵၢၼ် ၽႆးသၢတ်ႇ၊ ၵၢၼ်ႁုင်ၵိူဝ်၊ ၵၢၼ်ႁုင်ၼမ်ႉဢွႆႈ ၸိူဝ်းၼႆႉယဝ်ႉ။
တွၼ်ႈတႃႇ ၵႂႃႇမႃး ၼႂ်းၸႄႈဝဵင်း ၼွၵ်ႈၸႄႈဝဵင်းၼႆႉ လႆႈၸႂ်ႉ သဵၼ်ႈတၢင်းလူတ်ႉၵႃး လႄႈ သဵၼ်ႈတၢင်းလူတ်ႉလဵၼ်းယဝ်ႉ။ တၢင်းလူတ်ႉလဵၼ်း တႃႈလိူဝ်ႇ-ၸႄႈၼႃးၼႆႉ လတ်းၵႂႃႇတီႈၼႂ်းၸႄႈဝဵင်း မွၵ်ႈ 50 လၵ်းၼၼ်ႉယဝ်ႉ။ တီႈၼပႃးၼၼ်ႉ မီးတၢင်းၽႄ ၵႂႃႇၸူး ၵၢတ်ႇသႃယဝ်ႉ။ တၢင်းလူတ်ႉၵႃး ၵၢတ်ႇသႃ-မၢၼ်ႈၸေႈ ဢၼ်မီးတၢင်းယၢဝ်း 78 လၵ်းၼၼ်ႉ လႆႈၵႂႃႇတီႈ ဝဵင်းဢၢင်းတေႃႇယဝ်ႉ။[2]


text:
ၵၢတ်ႇသႃ၊ ၸႄႈဝဵင်း
ၸႄႈဝဵင်းၵၢတ်ႇသႃ (မၢၼ်ႈ: ကသာမြို့နယ် ; ဢိင်းၵလဵတ်ႈ: Katha ; သဵင်ဢွၵ်ႇ [Kaatsaa]) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီး ၸႄႈတွၼ်ႈၵၢတ်ႇသႃ၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။[2] ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းၵၢတ်ႇသႃယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 53.
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
ၽိုၼ်တၢမ်းငဝ်းလၢႆး ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
ဝၼ်းထိ 9/5/2022
သိုၵ်းမၢၼ်ႈတဵၵ်းၸႂ်ႉၵူၼ်းၼုမ်ႇသွင်ၵေႃႉတေႃႉသူင်ႇၶဝ်၊ ၺႃးယိုဝ်းတၢႆၼိူဝ်သဵၼ်ႈတၢင်းၽွင်းၺႃး ငွႆးယိုဝ်း ၼႂ်းမိူင်းတႆးပွတ်းႁွင်ႇ
ၵူၼ်းၼုမ်ႇတႆးၽူႈတူင်ႉၼိုင်ၵၢၼ်တူင်ႇဝူင်းၵူၼ်းသွင်ၵေႃႉ ၺႃးသိုၵ်းမၢၼ်ႈတဵၵ်းၸႂ်ႉဢဝ်ရူတ်ႊ/ၵႃးၶဝ် တေႃႉသူင်ႇသိုၵ်းမၢၼ်ႈ ၼိူဝ်သဵၼ်ႈတၢင်းလႃႈသဵဝ်ႈ-မူႇၸႄႈသေ ၺႃးသိုၵ်းပလွင်ႈ TNLA ငွႆးယိုဝ်းသိုၵ်းမၢၼ်ႈလႄႈ လႆႈတၢႆၵႂႃႇၸွမ်းသိုၵ်းမၢၼ်ႈမိူဝ်ႈဝၼ်းထိ 4/5/2022။
ဝၼ်းၼၼ်ႉ ၶၢဝ်းယၢမ်းမွၵ်ႈ 5 မူင်းႁူဝ်ၶမ်ႈ ၵူၼ်းၼုမ်ႇသွင်ၵေႃႉ ၸၢႆးၸၢမ်ႇလႃႉ (ဢႃယု 32) လႄႈ ၸၢႆးသႅင်ႁၢၼ် (ဢႃယု 29) ႁေႃႈရူတ်ႊ/ၵႃးတၢင်ႇၶွင်လမ်းၼိုင်ႈၼိူဝ်သဵၼ်ႈတၢင်း ၵူတ်ႉၶၢႆ-မူႇၸႄႈ၊ ၵႃးၶဝ်ၺႃးသိုၵ်းမၢၼ်ႈ တပ်ႉၸုမ်းလူင် 99 ႁႅင်းသိုၵ်း 15 ၵေႃႉတီႈၶူဝ်ၼမ်ႉပေႃႈ ႁၢင်ႇၵႆမူႇၸႄႈမွၵ်ႈ 16 လၵ်းႁႄႉၶဝ်ၵိုတ်း။ သိုၵ်းမၢၼ်ႈၶီႇတၢင်းလင်ၵႃးၶဝ်သေတဵၵ်းၸႂ်ႉၶဝ်ၵႂႃႇသူင်ႇ။
ၽွင်းၶၢဝ်းယၢမ်း 5:20 ၼႃးထီးႁူဝ်ၶမ်ႈ ၽွင်းၶဝ်ၸမ်ႁွတ်ႈတီႈဝၢၼ်ႈမေႃႈတွင်း ဢိူင်ႇၼႃးမူၼ်းၼၼ်ႉ ၵႃးၶဝ်ၵိုင်ႉၵၢင်ႉၺႃးသိုၵ်းပလွင်ႈ TNLA ဢၼ်ဢဝ်တီႈယူႇၼိူဝ်ၵွင်းလွႆငွႆးပႂ်ႉၼၼ်ႉ ဢဝ်မၢၵ်ႇလူင်ယိုဝ်းသႂ်ႇ။
ၸၢၵ်ႇမၢၵ်ႇတိူဝ်ႉၺႃးဢူၵ်း၊ပဵမ်ႉ၊ၶႃလႄႈမိုဝ်းၸၢႆးၸၢမ်ႇလႃႉသေ ၸၢႆးသႅင်ႁၢၼ်တႄႉ ၺႃးတိူဝ်ႉသႂ်ႇ တီႈပုမ်၊ႁူဝ်လႄႈၶႅၼ်ၸိူဝ်းၼႆႉ။ ၵႃးၶဝ်ၵေႃႈပိၼ်ႈငူပ်ႉၸွမ်းၶၢင်ႈတၢင်းၼၼ်ႉ။ သိုၵ်းမၢၼ်ႈတၢႆၼႂ်းပၢင်တိုၵ်းဢမ်ႇ ယွမ်းသိပ်းၵေႃႉ။
ဢူၺ်းၵေႃႉၶဝ်ထႅင်ႈၵေႃႉၼိုင်ႈ ဢၼ်ႁေႃႈၵႃး ထႅင်ႈလမ်းၼိုင်ႈမႃးၸွမ်းတၢင်းလင်ၼၼ်ႉ ႁွတ်ႈၽႅဝ်ၵႂႃႇတီႈ ပဵၼ်ပၢင်တိုၵ်း။ မၼ်းၸၢႆးႁၼ်ၵႃးၸၢႆးၸၢမ်ႇလႃႉပိၼ်ႈငူပ်ႉဝႆႉၶၢင်ႈတၢင်းၼၼ်ႉ တင်းသိုၵ်းမၢၼ်ႈထႅင်ႈလၢႆလၢႆၵေႃႉမီးႁိမ်းၼၼ်ႉ။ မၼ်းၸၢႆးဢၢင်ႈၵိုတ်း လူင်းတူၺ်းယူႇ ၵူၺ်းၵႃႈသိုၵ်းမၢၼ်ႈ ႁိမ်းၼၼ်ႉဢမ်ႇပၼ်တူၺ်းသေႁႂ်ႈမၼ်း သိုပ်ႇႁေႃႈၵႃးၵႂႃႇ။
မၼ်းၵေႃႈသိုပ်ႇႁေႃႈၵႃးၵႂႃႇထိုင် 105 လၵ်း မိူင်းယု သေၵပ်းသိုပ်ႇႁႃရူတ်ႊ ၵႃးၸုမ်း ၽၢႆႇၸွႆႈလိူဝ်တူင်ႇဝူင်းၵူၼ်း တႃႇၵႂႃႇႁပ်ႉဢဝ်ဢူၺ်း ၵေႃႉမၼ်းမႃး တီႈႁူင်းယႃ။ ၽိူဝ်ႇၵႃးၸုမ်းၽၢႆႇၸွႆႈ လိူဝ်ၶဝ်ၵႂႃႇထိုင်တီႈၼၼ်ႈ သိုၵ်းမၢၼ်ႈ ၶဝ်ဢမ်ႇပၼ်ဢဝ် တူဝ်တၢႆ ၶဝ်ၵႂႃႇတၢင်းလႂ်။ ၶဝ်ၶိုၼ်းသိုပ်ႇၵႂႃႇတီႈ မူႇၸႄႈသေ ႁွင်ႉဢဝ်ၵႃး ၸုမ်းၽၢႆႇၸွႆႈထႅမ်တူင်ႇဝူင်းၵူၼ်းၶဝ်ထႅင်ႈ လၢႆလၢႆလမ်း ၵႂႃႇတီႈဢွင်ႈပဵၼ်ပၢင်တိုၵ်းၼၼ်ႉ။ ဝၢႆးၼၼ်ႉ သိုၵ်းမၢၼ်ႈၸင်ႇပၼ်ဢဝ် တူဝ်တၢႆၶဝ်ၵႂႃႇတီႈၸႄႈဢူၸႄႈ ဝဵင်းမူႇၸႄႈ သေ လုမ်းလႃးၶၢပ်ႈတူဝ် တၢႆၶဝ်ၼႂ်း ဝၼ်းထိ 5/5/2022 ဝၢႆးဝၼ်း ၼၼ်ႉယဝ်ႉ။
ၵူၼ်းၼုမ်ႇသွင်ၵေႃႉဢၼ်လႆႈလူႉတၢႆၵႂႃႇၼႆႉ ပဵၼ်ၵူၼ်းၵျွၵ်းမႄး။ ၸၢႆးၸၢမ်ႇလႃႉၼႆႉ ဢဝ်ပုၼ်ႈၽွၼ်း ပႃးဝႆႉၼႂ်းၸုမ်းဢွၼ်ႁူဝ် ၵေႃႁူမ်ႈသၢင်ႈၵူၼ်းၼုမ်ႇတႆး (TYN) လႄႈပႃးဝႆႉၼႂ်းလုၵ်ႈၸုမ်းၽူႈၼမ်းၼႂ်း ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (CSSU)။ ၸၢႆးသႅင်ႁၢၼ်ၵေႃႈ ပဵၼ်ၵူၼ်းဢၼ်ၸွႆႈႁူမ်ႈ ႁဵတ်းသၢင်ႈၸွမ်း မၼ်းၼႂ်းၵၢၼ်တူင်ႇဝူင်းၵူၼ်းယူႇယဝ်ႉ။
တွင်ႈထၢမ်
ၸၢႆးႁေႃသႅင် +66: 94-728-6696 (တႆး၊ ဢင်းၵိတ်း)
ၸၢႆးသၼ်လွႆ +66: 88 680 4913 (တႆး၊ မၢၼ်ႈ)
PDF files:


text:
Friday, November 11, 2011
လွင်ႈ Tab Menu ဢိတ်းဢွတ်း
ပေႃးမႃးႁႃၶိုင်ႁဵတ်း Blog ႁိုဝ်ဢမ်ႇၼၼ်ဝႅပ်ႉသၢႆႉတ်ယဝ်ႉၼႆ ဢၼ်ႁဵတ်းႁႂ်ႈၸႂ်ႁဝ်းၶူမ်းယူႇလိတ်း လွတ်းꧦထႅင်ႈဢၼ်ၼိုင်ႈၼၼ်ႉတေလႆႈဝႃႈပဵၼ်လွင်ႈ Tab Menu ၼၼ်ႉၶႃႈယဝ်ႉ၊ မိူဝ်ႈၶႃႈႁဝ်းၼၼ်ႉ ၵေႃႈလႆႈမႃး ၵႂင်တီႈၼႆႈသေဢဝ်ၸႂ်ၶႂ်ႈသိုပ်ႇႁဵတ်းသဵင်ႈၵႂုႇပဵၼ်မွၵ်ႈ ႑ လိူၼ်ပၢႆၵွၼ်ႇဢေႃႈ။မိူဝ်ႈၼႆႉၶႃႈႁဝ်းတေမႃးလၢတ်ႈထိုင်လွင်ႈလွၵ်းလၢႆးသႂ်ႇ Tap Menu ဢိတ်းဢွတ်းၵွၼ်ႇၶႃႈ။
ၶႃႈႁဝ်းယွမ်းႁပ်ႉဝႃႈၶႃႈ ဢမ်ႇယၢမ်ႇလႆႈႁဵၼ်းလွင်ႈ HTML/Javascript မႃးသေဢိတ်းၶႃႈ၊ၵူၺ်းလူၺ်ႈ ၸေႇတၼႃႇလႄႈဝႃႇသၼႃႇၶႃႈလႄႈ ယွၼ်းဢဝ်ၼႃႈႁဵတ်းလင်သေသပ်းလႅင်းၼေပၼ်ၵႂုႇသေၵမ်း။
Tab Menu ၼႆႉမၢင် Template ၼၼ်ႉတေပႃးမႃး Teb menu ႁင်းၵူၺ်းမၼ်းယူႇသေတ၊
မၢင် Template တႄႉဢမ်ႇပႃးမႃးၸွမ်း၊ ၵူၺ်းမီး Pages သေပဵၼ် Menu ဝႆႉယူႇ။ သွင်ဢၼ်ၼႆႉယူႇ တီႈတႆးၵေႃႉႁဝ်းၶဝ်လိူၵ်ႈဢဝ်ၵူၺ်း၊ ပေႃးတေၸႂ်ႉပဵၼ် Tab Meun ၼႆလႆႈတင်းသွင်လၢႆးၶႃႈယဝ်ႉ၊ၵူၺ်းပေႃးၶႂ်ႈၸႂ်ႉမိူၼ်ၼင်ႇ Drop Menu ႁၢင်ႈလီလီတႄႉတေပဵၼ်ထႅင်ႈလၢႆးၼိုင်ႈၶႃႈဢေႃႈ။မိူဝ်ႈၼႆႉတႄႉၶႃႈႁဝ်းတေမႃးလၢတ်ႈလွင်ႈဢဝ် pages ၼၼ်ႉသေႁဵတ်းပဵၼ် Tab Menu ၶႃႈဢေႃႈ။
လွၵ်းလၢႆးၼႆႉပေႃးႁူႉတႄႉဢမ်ႇယၢပ်ႇသင်ၼိုင်ႈၼႃးထီး/ၼိုင်ႈမီၼိတ်ႉၵေႃႈဢမ်ႇမီး၊ ၵူၺ်းပေႃးဢမ်ႇ ပႆႇႁူႉတႄႉၼိုင်ႈလိူၼ်ၵေႃႈဢမ်ႇႁူႉလႆႈၶႃႈ၊ ဢၼ်ၼႆႉပဵၼ်တူဝ်ထူပ်းၶႃႈႁဝ်းဢေႃႈ၊ ယွၼ်ႉပိူဝ်ႈၶႃႈ ႁဝ်းဢမ်ႇမီးၶူးသွၼ်ႁိမ်းၸမ်ႁိုဝ် ဢမ်ႇမီးတႆးၵေႃႉတီႈတေၼေပၼ်လၢႆးမၼ်း ၵေႃႈဝႃႈလႆႈၶႃႈယဝ်ႉ။
လွၵ်းလၢႆးႁဵတ်းမၼ်း
ဢွၼ်တၢင်းသုတ်းၶဝ်ႈမႃးၼႂ်းပလွၵ်ႉႁဝ်းယဝ်ႉ၊ ၼဵၵ်း Design>Edit HTML> ၼဵၵ်း Download
Full Template သေသိမ်းဝႆႉၵမ်းၼိုင်ႈ(ၵူဝ်ၽိတ်း)>မႃးၶိတ်ႇပၼ်ၼႂ်းလွၵ်း Expand
Widget Templates> ယဝ်ႉၵေႃႈၼဵၵ်း Ctr+F သေႁႃ Code တီႈတႂ်ႈၼႆႉဢေႃႈ။
တူၺ်းၶႅပ်းႁၢင်ႈတီႈတႂ်ႈၼႆႉသေႁႃသေၵမ်း။ပေႃးဢမ်ႇၼၼ်ဢဝ် Code တီႈတႂ်ႈၼႆႉသေႁႃၵေႃႈလႆႈၶႃႈဢေႃႈ။
ပေႃးဝႃႈႁဝ်းႁၼ် Code တၢင်းၼိူဝ်ၼႆႉယဝ်ႉၼႆမႃး Copy ဢဝ် Code တၢင်းတႂ်ႈၼႆႉၵႂုႇ သႂ်ႇပၼ် ၼႂ်းၵၢင် Code  လႄႈ
ၸိုဝ်ႈႁူဝ်ၶေႃႈ
ၸိုဝ်ႈႁူဝ်ၶေႃႈ
ၸိုဝ်ႈႁူဝ်ၶေႃႈ
ၸိုဝ်ႈႁူဝ်ၶေႃႈ
ၸိုဝ်ႈႁူဝ်ၶေႃႈ
ပိူင်တႅၵ်ႈႁၢင်ႈၽၢင်မၼ်းတေလႆႈမိူၼ်ၼႆဢေႃႈ
Posted by TSUSA
Subscribe to: Post Comments (Atom)